title: রেকটিফায়ার

text: প্রথম দিকের রেডিও গ্রাহক যন্ত্রে যাকে ক্রিস্টাল রেডিও বলা হত, ব্যবহৃত হত বিড়ালের গোঁফ নামের একটি যন্ত্র যাতে গ্যালেনার তৈরি একটি ক্রিস্টালে তার দিয়ে একটি বিন্দু সংযোগের রেকটিফায়ার বা বিড়ালের গোঁফের ডিটেকটর তৈরি হত। রেকটিফিকেশন মাঝে মাঝে ডিসি বিদ্যুৎ তৈরি করা ছাড়াও অন্য কাজ করে। উদাহরণ স্বরূপ, গ্যাসীয় তাপের ব্যবস্থায় "আগুনের শিখার একমুখীকরণ" ব্যবহৃত হয় আগুনের উপস্থিতি নির্ণয় করতে। আগুনের সরবরাহকারী যন্ত্রের বহিঃস্থ স্তরে দুইটি ধাতুর ইলেকট্রোড ব্যবহৃত হয় একটি বিদ্যুতের পথ তৈরি করতে এবং একটি প্রায়োগিক পরিবর্তনশীল বিভবের রেকটিফিকেশন সংগঠিত হয় প্লাজমাতে, যখন শুধু মাত্র আগুনের শিখা উপস্থিত থাকে এটা প্রস্তুত করতে।


title: তরল স্ফটিক ছবির পর্দা

text: এগুলো নানা কাজে ব্যবহার করা যায় যেমন টেলিভিশন, টেলিফোন, বিমানের ককপিটের বিভিন্ন মিটার এর প্রদর্শক হিসেবে, সাইন, ভিডিও প্লেয়ার, গেম খেলার যন্ত্র, ডিজিটাল ঘড়ি, হাত ঘড়ি ইত্যাদি। এলসিডি সিআরটি-র পরিবর্তে বর্তমানে ব্যাপকভাবে ব্যবহৃত হয়। এতে করে যেসকল যন্ত্রগুলোতে এলসিডি আছে সেগুলো আকার ছোট, ওজনে হালকা, সহজে বহনযোগ্য, কম দামি, বেশি নির্ভরযোগ্য এবং চক্ষু বান্ধব হয় এবং জনপ্রিয়তা লাভ করে। সিআরটি এবং প্লাজমার মত এগুলোর কোন আকার দিতে অসুবিধা হয় না। ফসফরাস ব্যবহার না করায় এতে রং বিকৃত হওয়ার সুযোগ নেই।


title: বেতার বর্ণালী

text:
রাডার ব্যবহৃত হয় অপেক্ষাকৃত বেশি ক্ষমতার পালস নির্গমন ও গ্রহণ করতে এজন্যে রাডার ফ্রিকোয়েন্সিতে অন্যকিছু ব্যবহারের অনুমতি নেই।
রাডারে তরঙ্গের মাইক্রোওয়েভ অংশটুকু ব্যবহৃত হয়।
রেডিও বা বেতার তরঙ্গ আসলে ইনফ্রারেড বা অবলালের চেয়ে সামান্য বেশি তরঙ্গদৈর্ঘ্য বিশিষ্ট একপ্রকার ইলেকট্রোম্যাগনেটিক বিকিরণ। রেডিও এর তরঙ্গদৈর্ঘ্য হয় ৩০০ গিগাহার্জ পর্যন্ত বেশি আর ৩ কিলোহার্জ পর্যন্ত কম। কেউ কেউ অবশ্য ১ থেকে ৩ গিগাহার্জ রেন্জের তরঙ্গকে মাইক্রোওয়েভ বলে থাকে। ৩০০ গিগাহার্জে তরঙ্গদৈর্ঘ্য হয় ১ মিলিমিটার বা (০.০৩৯ ইন্চি) এবং ৩ কিলোহার্জ হল ১০০ কিলোমিটার বা (৬২ মাইল)। অন্যসকল তরিৎচৌম্বকীয় তরঙ্গের মতন তারাও আলোর গতিতে নিক্ষিপ্ত হয়। প্রাকৃতিকভাবে কেবলমাত্র বিদ্যুৎ চমকানো বা বজ্রপাতে (বা এরকম আকাশ থেকে পতিত বস্তুর কারণে) এই তরঙ্গদৈর্ঘ্যের রেডিও নির্গমত হতে পারে।


title: হটস্পট (ওয়াই-ফাই)

text: 900 MHz, 2.4 GHz এবং 5.8 GHz এ তথাকথিত "আবর্জনা ব্যান্ড", ইতিমধ্যেই ডিভাইসের জন্য বরাদ্দ করা হয়েছিল যা যোগাযোগের পরিবর্তে অন্য কোন উদ্দেশ্যে রেডিও-ফ্রিকোয়েন্সি শক্তি সহজেই ব্যবহার করতে সক্ষম: উদাহরণস্বরূপ, মাইক্রোওয়েভ ওভেন এর কথা বলা যায় যা খাদ্যের তাপ উৎপাদনের জন্য রেডিও তরঙ্গ ব্যবহার করা হয়। এফসিসি যোগাযোগের উদ্দেশ্যেও ব্যান্ডগুলি সহজলভ্য করে দিয়েছে, এই ব্যান্ডগুলির সাহায্যে যেকোনো ডিভাইস রেডিও তরঙ্গ ব্যবহার করা যেতে পারে। তারা "স্প্রেড স্পেকট্রাম" প্রযুক্তিটি ব্যবহার করেছিল, যা মূলত সামরিক ব্যবহারের জন্য উন্নত করা হয়েছিল, যা একটি একক ও সুনির্দিষ্ট সংজ্ঞায়িত ফ্রিকোয়েন্সি প্রেরণ করার মাধ্যমে সাধারণ পদ্ধতির বিপরীতে ফ্রিকোয়েন্সির বিস্তৃত পরিসরে একটি রেডিও সংকেত ছড়িয়ে দেয়। এই সংকেতটি ইন্টারসেপ্টের জন্য কঠিন কিন্তু ইন্টারফেয়ারেন্স জন্য কম সহজ করে তোলে।


title: জ্যোতিঃরসায়ন

text: সম্ভবত পৃথক রাসায়নিক প্রজাতির সনাক্তকরণের সবচেয়ে শক্তিশালী কৌশল হচ্ছে রেডিও জ্যোতির্বিজ্ঞান যা র‌্যাডিকেল এবং আয়ন এবং জৈব (যেমন কার্বন-ভিত্তিক) যৌগ, যেমন অ্যালকোহল, অ্যাসিড, অ্যালডিহাইডস সহ একশত আন্তঃচঞ্চলীয় প্রজাতির সনাক্তকরণের ফলে ঘটেছে।, এবং কেটোন। সর্বাধিক প্রাচুর্যপূর্ণ অণুর অণুগুলির মধ্যে একটি, এবং রেডিও তরঙ্গগুলি সনাক্ত করার পক্ষে সবচেয়ে সহজে (এটির শক্তিশালী বৈদ্যুতিক ডিপোল মুহূর্তের কারণে) সিও (কার্বন মোনোক্সাইড)। আসলে, সিও এমন একটি সাধারণ আন্তঃসম্পর্কীয় অণু যা এটি আণবিক অঞ্চলের মানচিত্রের জন্য ব্যবহৃত হয়। সম্ভবত সর্বাধিক মানুষের স্বার্থের রেডিও পর্যবেক্ষণটি ইন্টারস্টেলার গ্লিসিনের দাবি সর্বাধিক অ্যামিনো অ্যাসিড, তবে বেশিরভাগ বিতর্কিত বিতর্কের সাথে। এই সনাক্তকরণটি কেন বিতর্কিত ছিল তার একটি কারণ হল যে যদিও রেডিও (এবং ঘূর্ণমান বর্ণালি বর্ণের মতো কিছু অন্যান্য পদ্ধতি) বৃহত ডিপোল মুহূর্তগুলির সাথে সহজ প্রজাতির শনাক্তকরণের জন্য ভাল তবে এটি জটিল জটিল অণুগুলির জন্য কম সংবেদনশীল, এমনকি এমিনো অ্যাসিড।


title: বেতার বর্ণালী

text: "সিটিজেন ব্যান্ড" নামে একটি ব্যান্ড অনেক দেশেই প্রচলিত। সাধারণত HF এর ২৭ মেগাহার্জ তরঙ্গটি এক্ষেত্রে ব্যবহৃত হয়। এটা ব্যক্তিগত, ব্যবসায়িক কিংবা শখের বশেও পরিচালিত হতে পারে। অন্যান্য ফ্রিকোয়েন্সিও এই একই কাজে ব্যবহৃত হতে পারে যেমন অস্ট্রেলিয়ার CB UHF ব্যান্ড। সারা পৃথিবীতেই ব্যক্তিগত রেডিও সার্ভিসের ব্যবহার অত্যন্ত জনপ্রিয়। বিশেষত, দুই ব্যক্তির মাঝে বাক্যালাপ বা ছোট দোকান পরিচালনা ইত্যাদি, এক্ষেত্রে সহজপ্রাপ্য লাইসেন্স লাগে বা কোন কোন ক্ষেত্রে লাইসেন্স লাগে না। এই ফ্রিকোয়েন্সি সাধারণত ১ ওয়াটের কম শক্তি ব্যবহার করে থাকে।


title: ফ্রিকোয়েন্সি মডুলেশন

text: এফএম রেডিও সম্প্রচারে ফ্রিকোয়েন্সি মড্যুলেশন বহুল ব্যবহৃত হয়। এছাড়া টেলিমেট্রি, রাডার, সিজমিক অনুমান এবং ইইজি এর মাধ্যমে নবজাতক এর অবস্থা পর্যবেক্ষণের কাজেও এটি ব্যবহার করা হয়। দ্বি-পথ রেডিও সিস্টেমে, সংগীত সংশ্লেষণ, এবং কিছু ভিডিও আদান প্রদানেও এফএমের ব্যবহার আছে। বেতার আদান-প্রদানের ক্ষেত্রে এর সুবিধা হল সিগনাল ও নয়েজের অনুপাত বেশী হওয়ায় সম-ক্ষমতার অ্যাম্প্লিচ্যুড মড্যুলেশন এর চেয়ে রেডিও ফ্রিকোয়েন্সি ইন্টারফেয়ারেন্স উপেক্ষা করার ক্ষমতা বেশী হয়। এ কারণে সঙ্গীত সম্প্রচারে এফএম রেডিও ব্যবহৃত হয়।


title: ওয়াই-ফাই


title: রেডিও ফ্রিকোয়েন্সি আইডেন্টিফিকেশন

text: রেডিও ফ্রিকোয়েন্সি আইডেন্টিফিকেশন (আরএফআইডি) স্বয়ংক্রিয়ভাবে তড়িচ্চুম্বকীয় ক্ষেত্র ব্যবহার করে ট্যাগকৃত কোন বস্তুকে খুঁজে পেতে বা চিনহিত করতে ব্যবহার করা হয়। ট্যাগ বা চিপটিতে ইলেক্ট্রনিক তথ্য সংরক্ষণ করে রাখা হয়। প্রতিটি ছোট চিপ সর্বোচ্চ ২০০০ বাইট তথ্য রাখার ধারণক্ষমতা রাখে। এটি সাধারণত দেখতে ক্রেডিট কার্ডের মত পাতলা হয়ে থাকে। এতে ছোট একটি ইলেকট্রনিক ডিভাইস থাকে, যাতে খুব ছোট একটি চিপ, একটি কয়েল ও অ্যান্টেনা থাকে।


title: চেরি

text:
চেরির অনেক জাত "কেরাসাস(Cerasus)"
উপপ্রজাতির অন্তর্ভুক্ত ৷ এই উপপ্রজাতি উত্তর গোলার্ধের দেশগুলোতে অভিযোজিত ৷ তাছাড়াও দুটি প্রজাতি আমেরিকাতে, তিনটি প্রজাতি ইউরোপের দেশগুলোতে এবং বাকিগুলো এশিয়ার জন্য অভিযোজিত ৷ চেরি অপর একটি উপপ্রজাতি হল প্যডাস(Padus) ৷ ৷
prunus avium প্রজাতির চেরি মিষ্টি চেরি বা (বুনো চেরি) নামে পরিচিত যা মানুষ খেয়ে থাকে ৷ আবার Prunus cerasus প্রজাতির চেরি টক চেরি নামে পরিচিত ৷
চেরির চাষযোগ্য জাতের মধ্যে prunus avium এবং prunus cerasus অন্যতম ৷
p.cerasus জাতের চেরির স্বাদ টক ৷ তাই এটি রান্নার কাজে ব্যবহৃত হয় ৷ এই দুটি জাতেরই উৎপত্তি ইউরোপ এবং পশ্চিম এশিয়াতে ৷ এদের ক্রস পলিনেশন ঘটে না ৷ সেচকাজ, স্প্রে, অতিবৃষ্টির প্রভাব, শিলাবৃষ্টির প্রভাব চেরি উৎপাদন কমিয়ে দিয়েছে ৷ এজন্য চেরির ক্রয়মূল্য অন্য ফলের চেয়ে বেশি ৷ তাছাড়া সারা বিশ্বে চেরির চাহিদা বেশি ৷ ৷
চেরি গাছের ও ফলের ক্ষতি থেকে রক্ষা করতে ফলকে হাত দ্বারা তোলা হয় ৷


title: টেরিটি বাজার

text: চায়নাটাউন কলকাতা মহানগরীর পূর্বাঞ্চলে অবস্থিত ভারতের একমাত্র চায়নাটাউন বা চীনাবসতি। এই অঞ্চলে এককালে প্রায় ২০,০০০ চীনা বসবাস করত। যদিও বর্তমানে এদের সংখ্যা কমতে কমতে ২০০০-এ এসে ঠেকেছে। এই চীনারা মূলত পূর্ব কলকাতার ট্যানারি বা চামড়ার কারখানাগুলিতে কাজ করেন অথবা রেস্তোরাঁ চালান। ট্রাডিশনাল চাইনিজ অথবা ভারতীয় চাইনিজ খাবারের জন্য এখানকার রেস্তোরাঁগুলি কলকাতা শহরে বিখ্যাত। আগে এখানে কয়েকটি আফিমের ঠেকও ছিল; তবে এই ধরনের ব্যবসা এখন ভারতে নিষিদ্ধ হয়ে গেছে।


title: চা

text: ১৬৫০ খ্রিষ্টাব্দে চীনে বাণিজ্যিকভাবে চায়ের উৎপাদন শুরু হয়। আর ভারতবর্ষে এর চাষ শুরু হয় ১৮১৮ খ্রিষ্টাব্দে। ১৮৫৫ খ্রিষ্টাব্দে ব্রিটিশরা সিলেটে সর্বপ্রথম চায়ের গাছ খুঁজে পায়। এরপর ১৮৫৭ সালে সিলেটের মালনীছড়ায় শুরু হয় বাণিজ্যিক চা-চাষ। এক গবেষণায় দেখা গেছে, ২০০৮ খ্রিস্টাব্দে সমগ্র বিশ্বে ৩৮,০০,০০০ টন চা পাতা উৎপাদিত হয়েছে।


title: নীল বিদ্রোহ

text: ভারত উপমহাদেশের মাটি নীল চাষের জন্য বিশেষ উপযোগী হওয়ায় বৃটিশ নীলকরেরা নীলচাষে বিপুল পুঁজি বিনিয়োগ করে। নদীয়া, যশোর, বগুড়া, রংপুর প্রভৃতি জেলায় নীলচাষ শুরু হয়। ঊনিশ শতকের শেষের দিকে নীলচাষ অর্থনৈতিক ভাবে লাভজনক না হওয়ায় কৃষকরা ধান ও পাট চাষের দিকে ঝুঁকে পড়ে। বৃটিশ নীলকরেরা অত্যাচার আর নিপীড়নের মাধ্যমে নীলচাষে বাধ্য করলে আন্দোলন গড়ে ওঠে। এরই ধারাবাহিকতায় এক পর্যায়ে বাংলায় নীল চাষ বিলুপ্ত হয়।


title: টক চেরি

text: টক ও মিষ্টি চেরির গাছ প্রায় একই রকম। পার্থক্য শুধু স্বাদে। দ্বিতীয় বিশ্বযুদ্ধের আগে পৃথিবীর বিভিন্ন দেশে ৫০টির বেশি জাতের টক চেরির চাষ হতো। এপ্রিকট, চেরি ও নাশপাতির ফুল দেখতে প্রায় একই রকম। কিন্তু ফুল দেখে ফলের জাত আলাদা করা কঠিন। সারা পৃথিবীতে চেরি ফুল ও ফলের এতই রকমফের যে একটির সঙ্গে অন্যটির পার্থক্য অতি সূক্ষ্ম।


title: চেরাপুঞ্জি

text: চেরাপুঞ্জি ভারতের মেঘালয় রাজ্যের পূর্ব খাসি পাহাড় জেলার একটি শহর। চেরাপুঞ্জিকে বাংলায় বলা যায় কমলা দ্বীপ, এর নামের অর্থ অনুসরণ করেই। কমলা ছাড়া এখানে আর আছে প্রচুর পান-সুপারির গাছ।


title: সুপারি

text: সুপারি বাংলাদেশের একটি অন্যতম প্রধান অর্থকরী ফসল। সুপারির জন্ম সম্ভবত ফিলিপাইন বা মালয়েশিয়ায়। ভারত, শ্রীলংকা, মায়ানমার, পাকিস্তান, নেপাল, ইন্দোনেশিয়া, ফিলিপাইন, চীন, প্রভৃতি দেশে সুপারি চাষ করা হয়। বাংলাদেশের উপকূলবর্তী এলাকায় বিশেষ করে বাগেরহাট, পিরোজপুর, ঝালকাঠি, বরিশাল, পটুয়াখালী, বরগুনা, নোয়াখালী, লক্ষীপুর, চট্টগ্রাম, কক্সবাজার ইত্যাদি জেলায় প্রচুর সুপারি জন্মে। উত্তরবঙ্গের রংপুরেও সুপারির চাষ হয়। বাগান আকারে, বাড়ির আশেপাশে বা পুকুর ধারে সাধারণত সুপারি গাছ লাগানো হয়।


title: ডাল

text:
ভারতবর্ষে ডাল এসেছে আর্যদের আগমনের ফলে। প্রাচীনকালে বাংলা ডালের বিশেষ প্রচলন ছিল না। পরবর্তী সময়ে ধীরে ধীরে বাংলায় ডালের প্রচলন শুরু হয়। ডাল একটি রবিশস্য, মূলত সারাদেশে এর চাষ বিস্তৃত। তবে বৃহত্তর ঢাকা, ফরিদপুর, যশোর, কুষ্টিয়া, রাজশাহী, কুমিল্লা, নোয়াখালী ও বরিশাল জেলায় বেশি চাষ হয়। অধিক ধানচাষের ফলে ডাল চাষের জমি পর্যায়ক্রমে কমে যাচ্ছে। দুই দশক আগেও ডাল চাষাধীন জমির পরিমাণ ছিল প্রায় ৩,৩০,০০০ হেক্টর। বর্তমানে দেশে চাহিদার তুলনায় ডাল উৎপাদন হয় অনেক কম। এ জন্য বিদেশ থেকে প্রচুর ডাল আমদানি করতে হয়।বাংলাদেশে পশুখাদ্য হিসেবেই সাধারণত খেসারির চাষ হয়, তবে দেশের উত্তরাঞ্চলে খাদ্য হিসেবেও জনপ্রিয়। মসুর ডাল অত্যন্ত জনপ্রিয় ও ভোজের একটি প্রাত্যহিক পদ। ছোলা ও মাষকলাই মাঝেমধ্যে খাওয়া হয়। তবে রমজান মাসে ইফতার হিসেবে ছোলা ও এর ডাল (ডালের বেশন) ব্যাপক ব্যবহৃত হয়। এছাড়া ডাল থেকে নানা ধরনের খাবার তৈরি করা যায় যেমন খিচুড়ি, পিঁয়াজু, ঘুঘনি, চটপটি, ডালপুরি ইত্যাদি। ডাল বেটে শুকিয়ে নিয়ে তৈরি করা হয় ডালের বড়ি, যা গ্রামাঞ্চলের একটি পরিচিত খাদ্য৷ বিভিন্ন তরকারিতে এটি মিশিয়ে খাওয়া হয়৷ ডাল থেকে নানা রকম মিষ্টিজাতীয় দ্রব্যও তৈরি করা হয়। যেমন মুগের জিলিপি। শবে বরাতের দিন ডাল দিয়ে হালুয়া তৈরি করার রেওয়াজ আছে।
তাছাড়া নিরামিষ খাদ্য তালিকায়ও এর বেশ পরিচিতি।


title: নাঞ্জানাগড় কলা

text:
নাঞ্জানাগড় কলা অথবা নাঞ্জানাগড় রসাবালে-হানু হল এক ধরনের কলার জাত যা ভারতের কর্ণাটক প্রদেশের চামারাজ নগর ও মাইসরু জেলায় চাষ করা হয়। নাঞ্জানাগড় কলার স্বাদ ও গন্ধ সারা ভারতবর্ষে জনপ্রিয়। এই কলার সুন্দর গঠন একে আকর্ষণীয় করে তুলেছে। সঠিক মাত্রায় রাসায়নিক সার প্রয়োগের মাধ্যমে এই কলা পরিপূর্ণতা লাভ করে। এই কলার স্বাদ, গন্ধ, জনপ্রিয়তার কারণে ভারত সরকার একে ভারতের ভৌগোলিক নিদর্শনের ইঙ্গিত হিসাবে নিবন্ধিত করে।
নাঞ্জানাগড় কলা বিশেষত্ব হল এর স্বাদ, গন্ধ, আকার-আকৃতি যা অন্যান্য কলার থেকে ভিন্ন। সঠিক মাত্রায় রাসায়নিক সার ব্যবহার ও অভিজ্ঞতা পূর্ণ জৈব চাষের মাধ্যমে এই কলা উৎপাদিত হয়। এটির আরেকটি বিশেষত্ব হল, যদি এই কলা অন্য কোন স্থানে চাষ করা তবে এই কলা অধিক সময় নিয়ে বৃদ্ধি পায় এবং আকারে ছোট হয়। খেতেও তেমন সুস্বাদু হয় না। নাঞ্জানাগড় কলার জিনগত বিশিষ্ট এই কলাকে আলাদা করেছে।


title: চম্পারণ ও খেদা সত্যাগ্রহ

text: চম্পারণ বিহার এর একটি জেলা। ব্রিটিশ ইস্ট ইন্ডিয়া কোম্পানি এবং পরবর্তীকালে, উপনিবেশ ভারতে ব্রিটিশ সরকার, দশ হাজার এর বেশি চম্পারণের চুক্তিভিত্তিক শ্রমিক, ভূমিদাসদের এবং দরিদ্র কৃষকদের নীল চাষ করতে বাধ্য করে। এই নীল খুব কম দামে চাষিদের থেকে কিনে চিনে রপ্তানি করা হত। নীল চাষে বাধ্য করা, বেশি কর আদায়ের বীরুধে চম্পারণের কৃষক ১৯১৪ (পিপড়া তে) এবং ১৯১৭ (তুরকাওলিয়া তে) সালে বিদ্রহ শুরু করে। সেই সময় রাজা কুমার শুক্লা একজন চম্পারণের কৃষক, মোহনদাস করমচাঁদ গান্ধী জী কে চম্পারণে আসার জন্য আনুরধ করেন, আর তার সাথেই চম্পারণ সত্যাগ্রহ শুরু হয়। ১০ই এপ্রিল ১৯১৭ সালে, গান্ধিজি, সঙ্গে প্রখ্যাত আইনজীবীর একটি দল নিয়ে চম্পারণে আসেন। সঙ্গে ছিলেন ব্রজকিশোর প্রসাদ, রাজেন্দ্র প্রসাদ, আনুগ্রহ নারায়ণ সিনহা, আচার্য ক্রিপালিনি এবং অন্যান্যরা।


title: অঙ্কুশ হাজরা

text: অঙ্কুশ রোমান্টিক-কমেডি ছবি "কেল্লাফতে"তে অভিনয়ের মাধ্যমে সবার চোখে পড়েন। প্রিন্স এন্টারটেইনমেট পি৪-এর ব্যানারে পীযূষ সাহার পরিচালনায় মুক্তিপাওয়া এই ছবিটি মোটামুটি হিট হলেও এই চলচ্চিত্রে অঙ্কুশের অভিনয় সবার চোখে পড়ে। নব অভিনেত্রী রুপশ্রীর বিপরীতে এই চলচ্চিত্রের প্রচারণা ছিল অনেক বেশি এবং নায়কের উপর ফোকাস করা হয়। ফলে ইন্ড্রাস্ট্রি একজন নতুন নায়ককে খুঁজে পায়। এই চলচ্চিত্রের গানগুলি জনপ্রিয় হয় এবং অঙ্কুশের নাচ দেখে সবাই বুঝতে পারে, অঙ্কুশ একজন ভাল নর্তক। ২০১২ সালে তিনি বিখ্যাত প্রযোজনা সংস্থা এসকে মুভিজের ব্যানারে, রাজিব বিশ্বাসের পরিচালনায় এবং শ্রাবন্তীর বিপরীতে মুক্তি পায় "ইডিয়ট"। ছবিটি ব্লকবাস্টার না হলেও এর "তোকে হেব্বি লাগছে" এবং "পাগলি তোকে রাখব বড় আদরে" গানদ্বয় জনপ্রিয় হয়।


title: চলচ্চিত্রের ইতিহাস

text: ১৯৬০ এর দশকে হলিউড ষ্টুডিও সিস্টেমে ক্ষয় ধরে, প্রচুর ছবি স্টুডিওর বাইরে লোকেশনে বা অন্য দেশের স্টুডিওতে তৈরী হওয়া শুরু হয় (যেমন যুক্তরাজ্যে পাইনউড বা রোমে সিনেচিত্তা)। হলিউড ছবি এখনও প্রধানত পারিবারিক দর্শকদের কথা ভেবেই তৈরী হত, আর পুরোনো ঢঙে তৈরী ছবিগুলোই সর্বাধিক জনপ্রিয় ছিল। এই দশকের সবচেয়ে বেশি ব্যবসায়িক সাফল্যমন্ডিত ছবিগুলোর মধ্যে ছিল "মেরি পপিন্স" (১৯৬৪), "মাই ফেয়ার লেডি" (১৯৬৪) আর "দি সাউন্ড অফ মিউজিক" (১৯৬৫)। স্বাধীন প্রযোজক আর কোম্পানিগুলোর উত্থান আর অভিনেতাদের ক্ষমতা বৃদ্ধি, এই দুইয়ে মিলে চিরাচরিত ষ্টুডিও সিস্টেমের পতন ত্বরান্বিত করেছিল।


title: চলচ্চিত্রের ইতিহাস

text: হলিউডে সঙ্গীতনির্ভর ছবির বাজার পড়ে গেলেও ভারতবর্ষে তা রমরম করে চলতে থাকে, বোম্বে (বর্তমানে মুম্বই) শহরে তৈরী হিন্দি ছবি তুলনামূলকভাবে অধিক শিল্পসম্মত বাংলা ছবিকে সরিয়ে সমগ্র দক্ষিণ এশিয়ায় আধিপত্য বিস্তার করে। ঐ বোম্বে নাম থেকেই হলিউডের অনুকরণে বলিউড নামের উৎপত্তি। হিন্দি ছবি নির্মাতারা হলিউডের মিউজিক্যাল ছবির রীতির সঙ্গে প্রাচীন ভারতীয় নাট্যশাস্ত্রকে মিশিয়ে এক নতুন ধারার সৃষ্টি করেন (মশালা), যা কিনা বিংশ শতাব্দীর শেষ পর্যন্ত ভারতীয় ছবির জগৎকে শাসন করে গেছে। এই ‘মশালা’ ছবিতে মারদাঙ্গা, কৌতুকাভিনয়, চাঞ্চল্যকর ঘটনা, রোমান্স, মেলোড্রামা আর সঙ্গীত ও নৃত্যের অভাবনীয় মিশ্রণ থাকত। এইধরণের ছবির সূত্রপাত হয় পরিচালক মনমোহন দেশাই এবং অভিনেতা অমিতাভ বচ্চন এর হাত ধরে। ভারতের ইতিহাসে একটি অত্যন্ত গুরুত্ত্বপূর্ণ মশালা ছবি হল শোলে (১৯৭৫), ছবিটি কুরোসাওয়ার "সেভেন সামুরাই" এর অনুকরণে স্প্যাগেটি ওয়েস্টার্ন ঘরানা অবলম্বনে তৈরী।


title: চলচ্চিত্রের ইতিহাস

text: এই দশক জুড়ে হলিউড দাপিয়ে বেড়ায় লুকাস-স্পিলবার্গ জুটি এবং তাদের পুরোনো ছবিগুলোর সিক‍্যুয়েল। "স্টার ওয়ার্স" এর দুটি, "জ’স" এর তিনটি আর "ইণ্ডিয়ানা জোনস" এর তিনটি সিক‍্যুয়েল আশাতীত সাফল‍্য পায়। ১৯৮২ তে লুকাস নিজের লুকাসফিল্মস কোম্পানির নতুন বিভাগ টিএইচ‌এক্স লিমিটেড শুরু করেন, অন‍্যদিকে স্পিলবার্গকে দশকের সেরা সাফল্য এনে দেয় "ইটি দি এক্সট্রা-টেরেস্ট্রিয়াল" ছবিটি। ঐ বছরেই প্রথম ডিজনির মতো বড় মাপের স্টুডিও ব‍্যাপক কম্পিউটার গ্রাফিক্স ব‍্যবহার শুরু করে "ট্রন" ছবি দিয়ে। এই দশকে আমেরিকার ইণ্ডিপেন্ডেন্ট সিনেমা আরও বেশি করে ধুঁকতে থাকে, যদিও মার্টিন স্কোরসেজি নিজেকে মূলধারায় প্রতিষ্ঠা করেন "রেজিং বুল" (১৯৮০), "দা কিং অফ কমেডি" (১৯৮৩) আর "আফটার আওয়ার্স" (১৯৮৫) ছবিতে। ১৯৮৩ তেই মুক্তি পায় এই দশকের অন‍্যতম সফল ছবি "স্কারফেস", যা অভিনেতা আল পাচিনো কে খ‍্যাতির শিখরে নিয়ে যায়। আরেকটি উল্লেখযোগ্য বাণিজ‍্যসফল ছবি ছিল বব কেন এর কমিক্স স্ট্রিপ চরিত্র কে নিয়ে টিম বার্টন এর ছবি "ব‍্যাটম‍্যান" (১৯৮৯), ছবির খলনায়ক জোকার এর চরিত্রে অভিনয় করে জ্যাক নিকোলসন প্রায় $60,000,000 টাকা রোজগার করেন।


title: মারগো রবি

text: যুক্তরাষ্ট্রে আসার পর রবি এবিসির একটি নাটক পেন এম-এ (২০১১-২০১২) অভিনয় করেন। ২০১৩ সালে বড় পর্দায় রবির অভিষেক হয়। তার প্রথম চলচ্চিত্র হচ্ছে রিচার্ড কার্টিস-এর রোমান্টিক কমেডি ছবি "অ্যাবাউট টাইম"। একই বছর তিনি মার্টিন স্কোরসেজির জীবনী নিয়ে নির্মিত "দ্য উলফ অফ ওয়াল স্ট্রিট"-এ অভিনয় করেন। ২০১৫ সালে রবি রোমান্টিক কমেডি ছবি "ফোকাস" এবং দ্বিতীয় বিশ্বযুদ্ধ-এর রোমান্টিক কমেডি ছবি "সুইট ফ্যাঞ্চাইজি"-এ তিনি অভিনয় করেছেন। সেই সাথে তিনি বিজ্ঞান কল্পকাহিনীর ছবি "জেড ফর জাকারিয়াহ"-এ অভিনয় করেছেন। একই বছর তিনি "দ্য বিগ শর্ট"-এও অভিনয় করেছেন।


title: এডওয়ার্ড সিজরহ্যান্ড্‌স

text: ছবিটিকে কমেডি নাট্য ধরণের বলা যেতে পারে। এর অন্যতম আকর্ষণ ছিল আমেরিকার উপশহরগুলোর প্রাকৃতিক দৃশ্য ও জীবনধারার সুন্দর রূপায়ন। এক্ষেত্রে ১৯৫০, ৬০ ও ৮০-'র দশকের স্টাইল অনুসরণ করা হয়েছে। এডওয়ার্ড সিজরহ্যান্ড্‌স এর ধারণার সাথে মেরি শেলি রচিত কালজয়ী মার্কিন গোথিক উপন্যাস ফ্রাংকেনস্টাইন এর মিল আছে। এছাড়া ফরাসি কিংবদন্তী La Belle et la Bête (সৌন্দর্য্য ও পশু) এর সাথেও কিছুটা মিল লক্ষ্য করা যায়।রটেন টম্যাটোস-এ মোট ৪২টি রিভিউ সংগ্রহ করা হয়েছে যাতে গড় রেটিং দাড়িয়েছে ৯৩%। অবশ্য ফ্রেশ ও রটেন এর হিসাব করলে রেটিং দাড়ায় ৮০%। রোলিং স্টোনের পিটার ট্র্যাভার্‌স বলেন, "বার্টন ফ্রাংকেনস্টাইনের গল্পকে খুব সুন্দরভাবে উপস্থাপন করেছেন। এটা বছরের অন্যতম সেরা কমিক এবং রোমান্টিক রূপকথার ছবি।" তিনি আরও বলেন, "এডওয়ার্ড সিজরহ্যান্ড্‌স মোটেই নিখুঁত না বরং তার চেয়ে বেশি: বিশুদ্ধ জাদু"।


title: চলচ্চিত্রের ইতিহাস

text: চল্লিশের দশকের শেষের দিকে ব্রিটেনের অনেক জনপ্রিয় কমেডি ছবির নির্মাতা ছিল ইলিং ষ্টুডিও, উল্লেখযোগ্য ছবিগুলি হল "হুইস্কি গ্যালোর", "পাসপোর্ট টু পিমলিকো", "কাইন্ড হার্টস অ্যান্ড করোনেটস", "দা ম্যান ইন দা হোয়াইট সুট", ইত্যাদি। ক্যারল রিড পরিচালনা করেন বেশ কয়েকটি গুরুত্ত্বপূর্ণ থ্রিলার ছবি, যেমন "অড ম্যান আউট", "দি ফলেন আইডল", আর "দা থার্ড ম্যান"। ডেভিড লিন বিশ্ব চলচ্চিত্র দুনিয়ায় আরও বিখ্যাত হয়ে ওঠেন "ব্রিফ এনকাউন্টার" এবং চার্লস ডিকেন্সের গল্প থেকে তৈরী "গ্রেট এক্সপেক্টেশন" আর "অলিভার টুইস্ট" ছবির মাধ্যমে। মাইকেল পাওয়েল এবং এমেরিক প্রেসবার্গার জুটি তাদের সৃজনশীল অংশীদারিত্ত্ব বজায় রাখেন "ব্ল্যাক নার্সিসাস" আর "দি রেড শুস" ছবিতে।


title: জেনিফার অ্যানিস্টন

text: তিনি হলিউডের বিভিন্ন চলচ্চিত্রে গুরুত্বপূর্ণ অভিনয় করেছেন। তাঁর অভিনীত বেশিরভাগ চলচ্চিত্রই হাস্য-রসাত্মক বা কমেডি চলচ্চিত্র। তাঁর এসকল চলচ্চিত্রের মধ্যে আছে "ব্রুস অলমাইটি", "অফিস স্পেস", "রিউমার হ্যাজ ইট"। এছাড়া রোমান্টিক-কমেডি চলচ্চিত্রের মধ্যে রয়েছে"অ্যালং কেম পলি" এবং "দ্যা ব্রেক-আপ"। এছাড়া কমেডি-হরর চলচ্চিত্রেও তাঁকে দেখা গেছে, যেমন: "লেপ্রিকন" এবং অপরাধ-থ্রিলার "ডিরেইল্‌ড"-এ।


title: চলচ্চিত্রের ইতিহাস

text:
১৯৮০ র দশকের শুরুতে ডেভিড পাটনাম এর গোল্ডক্রেস্ট ফিল্ম কোম্পানির মাধ্যমে ব্রিটিশ চলচ্চিত্রে নতুন উৎসাহের সঞ্চার হয়। তাদের তৈরী ছবিগুলো সমাদৃত হয় মধ‍্যমবর্গীয় বুদ্ধিজীবী মহলে, যাদের হলিউড একরকম ব্রাত‍্য‌ই করে রেখেছিল। এই শ্রেণীর উল্লেখযোগ্য ছবিগুলো হল "চ‍্যারিয়টস অফ ফায়ার", "গান্ধী", "দা কিলিং ফিল্ডস", "এ রুম উইথ এ ভিউ", ইত‍্যাদি। মাল্টিপ্লেক্সের উত্থানের জন্য হলিউডেও ছবি বিপণনের পদ্ধতির কিছুটা পরিবর্তন এল। আশাতীতভাবে মূলধারার ব্লকবাস্টার ছবিগুলোর প্রদর্শনসংখ্যা কমল না, বরং বেড়েই গেল। তবে বড়পর্দায় উপেক্ষিত অনেক ছবিই আবার ভিডিওর কল্যাণে দর্শকের কাছে পৌঁছনোর আরও একটা সুযোগ পেল।
জাপানে কম্পিউটার অ্যানিমেশন চলচ্চিত্র বা অ্যানিমে র সাফল্য জাপানের চলচ্চিত্র শিল্পকে ঘুরে দাঁড়াতে সাহায্য করল। টিভি সিরিজ হিসেবে "স্পেস ব্যাটেলশিপ ইয়ামাতো" (১৯৭৩) আর "মোবাইল স্যুট গানদেম" (১৯৭৯) ব্যর্থ হলেও আশির দশকের গোড়ার দিকে এদের চলচ্চিত্র সংস্করণ বিপুল জনপ্রিয়তা পায়। বিশেষ করে "মোবাইল স্যুট গানদেম" ছবিটি থেকে রিয়েল রোবোট মেকা অ্যানিমেতে গানদেম বলে একটি নতুন ঘরানারই সৃষ্টি হয়। "ম্যাক্রস: ডু ইউ রিমেম্বার লাভ?" ছবিটি থেকেও তৈরী হয় নতুন ম্যাক্রস ঘরানা। এই দশকেই পত্তন হয় ষ্টুডিও ঘিবলি র, যেখান থেকে তৈরী হয় হায়ায়ো মিয়াজাকি র প্রথম ফ্যান্টাসি ছবি "নওসিকা অফ দা ভ্যালি অফ দা উইন্ড" (১৯৮৪) এবং "ক্যাসল ইন দা স্কাই" (১৯৮৬), এছাড়াও ইসাও তাকাহাতা র ছবি "গ্রেভ অফ দা ফায়ারফ্লাই" (১৯৮৮)। প্রতিটা ছবিই জাপানে ভীষণ সাফল্যলাভ করার সঙ্গে সঙ্গে বিশ্বজুড়েও সমালোচকদের প্রশংসা কুড়ায়। অরিজিনাল ভিডিও অ্যানিমেশন বা ওভিএ চলচ্চিত্রও এই সময় থেকেই শুরু হয়, এই ঘরানার সবচেয়ে প্রভাবশালী ছবি ছিল নোবোরু ইশিগুরো র সাইবারপাঙ্ক ছবি "মেগাজোন ২৩" (১৯৮৫)। এই সময়ের সবচেয়ে বিখ্যাত অ্যানিমে ছবি ছিল কাতসুহিরো ওতোমো র সাইবারপাঙ্ক ছবি "আকিরা" (১৯৮৮), যা কিনা প্রথমে জাপানে সেরকম জনপ্রিয় হয়নি, কিন্তু পরে আন্তর্জাতিক বাজারে সাফল্য পায়।


title: রণবীর সিং

text: এরপর রণবীর অভিনয় করেন রোম্যান্টিক ড্রামা "লুটেরা" (২০১৩), সঞ্জয় লীলা ভংসালী পরিচালিত ট্র্যাজিক রোম্যান্স "গোলিয়োঁ কী রাসলীলা রাম-লীলা" (২০১৩) এবং অ্যাকশন-ড্রামা "গুন্ডে" (২০১৪) ছবিতে। "গোলিয়োঁ কী রাসলীলা রাম-লীলা" ছবিটি ছিল তাঁর অভিনীত বাণিজ্যিকভাবে সফল ছবিগুলির মধ্যে সর্বাগ্রগণ্য। ২০১৫ সালে তিনি অভিনয় করেন কমেডি-ড্রামা "দিল ধড়কনে দো" ছবিতে। এই বছরই "বাজীরাও মস্তানী" ছবিতে তিনি প্রথম বাজিরাওয়ের চরিত্রে অভিনয় করেছিলেন। এই ছবিটি ছিল বলিউডের সর্বাধিক বাণিজ্যসফল ছবিগুলির অন্যতম। ছবিটি সমালোচকদের প্রশংসাও অর্জন করে এবং এই ছবিতে অভিনয় করে তিনি শ্রেষ্ঠ অভিনেতা বিভাগে ফিল্মফেয়ার পুরস্কার লাভ করেন।


title: রেদওয়ান রনি

text: "রেদওয়ান রনি" নিয়মিত ভাবে নির্মাণ করছেন নাটক, ছায়াছবি। এককভাবে তাঁর প্রথম কাজ টেলিফিল্ম ‘ উড়োজাহাজ’। এটি ২০০৬ সালে প্রকাশিত হয়। ২০১১ সালে নির্মাণ শুরু করেন তাঁর প্রথম পরিচালিত পূর্ণদৈর্ঘ্য চলচ্চিত্র চোরাবালি। অপরাধ থ্রিলার ধারার এই চলচ্চিত্রটি ২০১২ সালের ২১ ডিসেম্বর, দর্শক মহলে দারুন সাড়া ফেলে এটি। কিন্তু, কয়েকটি বিষয় ও দৃশ্য চলচ্চিত্র সমালোচকদের তোপের মুখেও পড়তে হয়। এমনকি শেষ দৃশ্যে পুরনো দিনের চলচ্চিত্রের একঘেয়েমীর সমালোচনার ফলে তিনি সেই দৃশ্যটি বাদ দিয়ে নতুন দৃশ্য সংযোজন করে পুনরায় মুক্তি দেন।


title: কামার আহমাদ সাইমন

text: শুনতে কি পাও! (২০১২) তার প্রথম চলচ্চিত্র যার জন্য তিনি বিশ্বের অন্যতম প্রামান্য চলচ্চিত্র উৎসব ‘সিনেমা দ্যু রিল’-এ সেরা চলচ্চিত্র হিসেবে গ্রাঁ প্রি জিতেন। একই চলচ্চিত্রের জন্য মুম্বাই আন্তর্জাতিক চলচ্চিত্র উৎসবে সেরা ছবির পুরস্কার ‘স্বর্ণশঙ্খ’ এবং সেরা সিনেমাটোগ্রাফির পুরস্কার ও জিতেন। বিশ্বের প্রাচীনতম প্রামাণ্যচিত্রের উৎসব জার্মানির ডক-লাইপজিগের ৫৫তম আসরের উদ্বোধনী ছবি হিসেবে প্রদর্শিত হয়েছিল এই প্রামাণ্যচিত্র৷


title: কামার আহমাদ সাইমন

text: বিশ্বের প্রাচীনতম প্রামান্য চলচ্চিত্র উৎসব জার্মানির ডক-লাইপজিসের উদ্বোধনী রাতে প্রদর্শিত হয়ে প্রথম আলোচনায় আসে ‘শুনতে কি পাও!’ বিশ্বের বৃহত্তম প্রামাণ্য উৎসব আমস্টারডামের ইডফার আনুষ্ঠানিক বাছাই, প্যারিসের জর্জ পম্পিদ্যু সেন্টারে অনুষ্ঠিত ইউরোপের অন্যতম উৎসব সিনেমা দ্যু রিলে শ্রেষ্ঠ পুরষ্কার “গ্রাঁপ্রি" এবং মুম্বাই আন্তর্জাতিক চলচ্চিত্র উৎসবে শ্রেষ্ঠ সিনেমাটোগ্রাফি ও শ্রেষ্ঠ ছবির পুরষ্কার “স্বর্ণশঙ্খ” বিজয়ী হয়ে বহুল প্রশংসিত হয় ছবিটি। লোকার্নোর ‘ওপেন ডোর্স’ কার্যক্রমের উদ্বোধনী ছবিও ছিলো ‘শুনতে কি পাও!’ এ যাবত ৩৫টিরও বেশি অন্তর্জাতিক উৎসবে আমন্ত্রিত ও ১০টি আন্তর্জাতিক প্রতিযোগিতায় পুরস্কৃত হয়েছে ছবিটি। নন-ফিকশন ক্যাটাগরিতে শ্রেষ্ঠ ছবির জন্য জাতীয় চলচ্চিত্র পুরষ্কারও পেয়েছে ছবিটি। ফরাসী গন-গ্রন্থাগার বা পাবলিক লাইব্রেরী, যুক্তরাষ্ট্রের জন হপকিন্স বিশ্ববিদ্যালয় গ্রন্থাগার ছবিটি তাদের সংগ্রহশালায় নিয়েছে।


title: দক্ষিণ ভারতের চলচ্চিত্র

text: প্রথম নীরব তামিল চলচ্চিত্র, কেচাকাম ভাধাম, ১৯১৮ সালে আর. নটরাজ মুদালিয়র কর্তৃক নির্মিত হয়েছিল। প্রথম সবাক ছবি "কালিদাস" বহুভাষী ছিল এবং মুক্তি পায় ৩১ শে অক্টোবর, ১৯৩১ সালে, ভারতের প্রথম সবাক ছবি আলম আরা- এর সাত মাস পরে। শব্দের সঙ্গে চলচ্চিত্র দ্রুত বেশি সংখ্যায় নির্মিত হতে থাকে এবং জনপ্রিয়তা বাড়তে থাকে। ১৯৩৪ সালে "লবকুশ" চলচ্চিত্রটি প্রথম বাণিজ্যিক সাফল্য লাভ করে। এই চলচ্চিত্রে সি পল্লয়াহ পরিচালিত এবং পারপল্লী সুব্বারাও এবং শ্রীরাজানি প্রধান ভূমিকাতে অভিনয় করে এবং চলচ্চিত্রটি অভূতপূর্ব সংখ্যক দর্শকদের আকৃষ্ট করে এবং তরুণ চলচ্চিত্র শিল্পকে মূলধারার সংস্কৃতিকে অনুপ্রাণিত করে।


title: দেবিকা রাণী

text: দেবিকা এবং হিমাংশু ১৯৩৩ সালে জার্মানি থেকে ভারতে চলে আসেন এবং হিমাংশু কর্ম নামে একটি চলচ্চিত্র নির্মাণ করেন। এটি ছিল তাঁর প্রথম সবাক চলচ্চিত্র এবং তাঁর আগের চলচ্চিত্রগুলির মতো এই চলচ্চিত্রটিও ভারত, জার্মানি এবং যুক্তরাজ্যের নাগরিকদের সম্মিলিত প্রচেষ্টায় প্রযোজিত হয়। এই চলচ্চিত্রে হিমাংশু মুখ্য ভূমিকায় অভিনয় করেন। তিনি দেবিকাকে এই চলচ্চিত্রে মুখ্য নারী চরিত্রে অভিনয় করার সুযোগ করে দেন। কর্ম একজন ভারতীয় দ্বারা নির্মিত প্রথম ইংরেজি ভাষার চলচ্চিত্র এবং প্রথমদিকের চুম্বন দৃশ্যসম্বলিত ভারতীয় চলচ্চিত্রের একটি। এই চলচ্চিত্রে হিমাংশু এবং দেবিকার চুম্বন প্রায় চার মিনিট ধরে দৃশ্যায়িত করা হয়, এবং ২০১৪ সালের হিসাব মতো দীর্ঘ আশি বছর পরেও ভারতীয় চলচ্চিত্রে দীর্ঘতম চুম্বন দৃশ্যের রেকর্ড এই চলচ্চিত্রের কুক্ষিগত। দেবিকা রাণী এই চলচ্চিত্রে হিন্দি ও ইংরেজিতে একটি দোভাষী গান গেয়েছেন, যা বলিউডের প্রথম ইংরেজি গান হিসেবে মনে করা হয়।


title: সংগম (১৯৬৪-এর উর্দু চলচ্চিত্র)

text: সংগম ১৯৬৪ সালে মুক্তিপ্রাপ্ত একটি উর্দু ভাষার চলচ্চিত্র। তৎকালীন পূর্ব পাকিস্তান আমলে নির্মিত এই চলচ্চিত্রটি ১৯৬৪ সালের ২৩ এপ্রিল ঈদ উল আযহাতে সমগ্র পাকিস্তান জুড়ে মুক্তি পায়। পরিচালনা ও প্রযোজনা করেছেন জহির রায়হান। এটিই সমগ্র পাকিস্তান তথা বাংলাদেশের চলচ্চিত্রের ইতিহাসে নির্মিত প্রথম রঙ্গীন চলচ্চিত্র। এ ছবিতে অভিনয় করেন রোজী সামাদ, হারুন রশীদ, খলিলউল্লাহ খান, সুমিতা দেবী প্রমুখ।


title: মহেশ বাবু

text: ২০১১ সালে তার অভিনিত দোকুদু চলচ্চিত্র প্রথম তেলুগু চলচ্চিত্র যা একই সাথে বিশ্বের বিভিন্ন দেশে মুক্তি দেয়া হয়। উত্তর, পূর্ব এবং পশ্চিম ভারতের ২১ টি শহরে ছবিটি প্রদর্শিত হয়। প্রথম তেলুগুভাষী চলচ্চিত্র হিসেবে দোকুদু একসাথে এক বিলিয়ন ভারতীয় রুপি আয় করে। ছবিটি সম্পর্কে লস এঞ্জেলস টাইমস পত্রিকার শিরোনাম ছিলো, "The biggest hit you've never heard of".। ২০১৪ সালে তিনি মনস্তাত্বিক চলচ্চিত্র নেনোক্কাডিনে অভিনয় করেন। প্রথম সপ্তাহেই ছবিটি ১.২২৫ মিলিয়ন ডলার আয় করে। তার অভিনীত বক্সঅফিসে সাড়া জাগানো চলচ্চিত্রগুলো হচ্ছে মুরারী (২০০১), বিজনেসম্যান (২০১২) এবং শিথামা ভকিতলো সিরিমাল্লে চেট্টু (২০১৩)।


title: সত্যজিৎ রায়

text: ১৯৬২ সালে সত্যজিৎ কাঞ্চনজঙ্ঘা ছবিটি পরিচালনা করেন। এটি ছিল তাঁর বানানো প্রথম মৌলিক চিত্রনাট্যনির্ভর রঙিন চলচ্চিত্র। দার্জিলিং নামের এক পাহাড়ী রিজোর্টে একটি উচ্চবিত্ত পরিবারের কাটানো এক বিকেলের কাহিনী নিয়ে এই জটিল ও সঙ্গীতনির্ভর ছবিটি বানানো হয়, যে বিকেলে পরিবারের সদস্যরা হঠাৎ করেই পরিবারের দণ্ডমুণ্ড কর্তা ইন্দ্রনাথ রায়ের বিরুদ্ধে বিদ্রোহ ঘোষণা করে। ছবিটি প্রথমে একটি বিরাট ম্যানশনে চিত্রায়িত করার পরিকল্পনা ছিল, কিন্তু পরে সত্যজিৎ সেই বিখ্যাত রিসোর্টেই দৃশ্যগ্রহণের সিদ্ধান্ত নেন, যাতে তিনি চিত্রনাট্যটির উত্তেজনা আলো-আঁধারের খেলা ও কুয়াশাকে ব্যবহার করে ফুটিয়ে তুলতে পারেন। সত্যজিৎ পরে স্মৃতিচারণ করতে গিয়ে বলেন যে তাঁর চিত্রনাট্যে যেকোন ধরনের আলোকসম্পাতেই দৃশ্যগ্রহণ সম্ভব ছিল, অথচ একই সময়ে দার্জিলিং-এ অবস্থানকারী একটি বাণিজ্যিক চলচ্চিত্র নির্মাণকারী দল সূর্যালোকের অভাবে একটি শটও সম্পন্ন করতে পারেনি। ছবিটিতে ইন্দ্রনাথ রায়ের চরিত্রে রূপদানের জন্য সত্যজিৎ ছবি বিশ্বাস-কে নির্বাচন করেন। এটিই ছিল ছবি বিশ্বাসের করা শেষ ছবি; এর কিছুদিন পরে এক সড়ক দুর্ঘটনায় তিনি মারা যান। এর ফলে সত্যজিৎ পরবর্তীকালে কিছু চরিত্র অঙ্কনে বাঁধার সম্মুখীন হতে হয়, কেননা তাঁর মনে হয়েছিল একমাত্র ছবি বিশ্বাসই সেসব চরিত্র রূপদান করার যোগ্য ব্যক্তি ছিলেন।


title: দক্ষিণ ভারতের চলচ্চিত্র

text: প্রথম মাদ্রাজে তৈরি চলচ্চিত্র ছিল কেচাকাম ভাধাম (কেচাকের ধ্বংসের), এটি "ইন্ডিয়া ফিল্ম কোম্পানি লিমিটেড" প্রযোজিত এবং আর. নটরাজ দ্বারা পরিচালিত হয়েছিল। ১৯২০-এর দশকে নীরব তামিল ভাষার চলচ্চিত্রটি চেন্নাই শহর ও চারপাশের এলাকাতে প্রদর্শিত হয়েছিল এবং প্রযুক্তিগত প্রক্রিয়াকরণের জন্য তাদেরকে পুণে বা কলকাতায় পাঠানো হয়েছিল। পরে, এম. কে. তৌগাজা ভাগবঠার মতো কয়েকটি চলচ্চিত্র সেইসব শহরেও তৈরি করা হয়। ১৯২১ সালে তেলেগু শিল্পী ভিশা প্রত্যহনা, একটি নীরব চলচ্চিত্র নির্মাণে সক্রিয় হয়ে ওঠে। চলচ্চিত্রটির পরিচালনা করেন রঘুধা ভেঙ্কাইয়া নাইডু এবং তাঁর পুত্র আর. এস. প্রকাশ। তারা দুই জন যেরগুদীপিটি ভারাডা রাও-এর সঙ্গে অভিনয় এবং প্রধান ভূমিকাতে থিয়েটার অভিনেতা দশক জুড়ে কয়েক ডজন চলচ্চিত্র উৎপাদন করে। তারা ধর্মীয় বিষয়ে বিশেষভাবে মনোযোগ নিবদ্ধ করে চলচিত্র নির্মানে একটি দীর্ঘস্থায়ী উদাহরণ স্থাপন করেন; "নন্দনর", গজেন্দ্র মোখশাম, এবং মৎসাবতার, তাদের তিনটি বিখ্যাত প্রযোজনা, যা ছিল ধর্মীয় পরিচয়, দৃষ্টান্ত এবং নৈতিকতার কেন্দ্রবিন্দু।


title: মেঘের অনেক রং

text: মেঘের অনেক রং ১৯৭৬ সালে নির্মিত বাংলাদেশী বাংলা ভাষার চলচ্চিত্র। বাংলাদেশের মুক্তিযুদ্ধভিত্তিক চলচ্চিত্রটি পরিচালনা করেছেন হারুনর রশীদ। রত্না কথাচিত্রের ব্যানারে চলচ্চিত্রটি প্রযোজনা করেছেন আনোয়ার আশরাফ ও শাজীদা শামীম। এতে প্রধান চরিত্রে অভিনয় করেছেন মাথিন, ওমর এলাহী, রওশন আরা, আদনান প্রমুখ। মেঘের অনেক রং বাংলাদেশের দ্বিতীয় রঙ্গীন চলচ্চিত্র এবং মুক্তিযুদ্ধভিত্তিক প্রথম রঙিন চলচ্চিত্র।


title: ভারতে নারী

text: ১৯৯৪ সালে ভারত সরকার শব্দোত্তর-তরঙ্গ অভিবীক্ষণের(Ultrasound Scanning) (অথবা অন্য যে কোনও পরীক্ষা যা এই তথ্য প্রদান করবে) পরে  মহিলাদের বা তাদের পরিবারের তরফে শিশুর লিঙ্গ সম্পর্কে প্রশ্ন করার উপর নিষধাজ্ঞা আরোপ করে একটি আইন পাস করে এবং চিকিত্সক বা অন্য কোন ব্যক্তিকে স্পষ্টভাবে এই তথ্য প্রদান থেকে বিরত থাকতে বলে। বাস্তবে পণপ্রথা নিষিদ্ধকরণ আইনের মতোই এই আইনেরও যথাযথ প্রয়োগ হয়নি এবং কন্যা ভ্রূণ হত্যা সম্পূর্ণ বন্ধ হয়নি এবং সদ্যোজাত শিশুদের লিঙ্গ অনুপাত আরও ভারসাম্য হারাচ্ছে।


title: লিঙ্গ পরিচয়

text: ইয়গিয়াকার্তা নীতিমালা হচ্ছে আন্তর্জাতিক মানবাধিকার আইনের প্রয়োগের উপর একটি নথি, যেখানে লিঙ্গ পরিচয়কে এভাবে সংজ্ঞায়িত করা হয় যে, এটি প্রত্যেকটি ব্যক্তির লিঙ্গের গভীরভাবে অনুভূত অন্তর্নিহিত এবং ব্যক্তিগত অভিজ্ঞতা যা জন্মের সময় তার লিঙ্গ, দৈহিক অনুভূতি (যেখানে দেহ চিকিৎসাগতভাবে, অস্ত্রপ্রচারের দ্বারা বা অন্য কোনভাবে স্বাধীনভাবে নির্বাচনও করা যেতে পারে) ও লিঙ্গের অন্যান্য অনুভূতি যেমন পোশাক, বক্তব্য, ব্যবহার এর সাথে সামঞ্জস্যপূর্ণ হতেও পারে, নাও পারে। নীতি ৩ এ বলা হয়, "প্রত্যেক ব্যক্তির স্ব-সংজ্ঞায়িত [...] লিঙ্গ পরিচয় তার ব্যক্তিত্বের সাথে যুক্ত এবং আত্মনির্ণয়, আত্মসম্মান ও স্বাধীনতার সবচেয়ে মৌলিক বিষয়। কারও লিঙ্গের বৈধ স্বীকৃতির জন্য জোড় করে সেক্স রিএসাইনমেন্ট সারজারি, স্টেরিলাইজেশন বা হরমোন থেরাপির মত চিকিৎসা পদ্ধতি কেউ জোড় করে প্রয়োগ করতে পারবেন না।" নীতি ১৮ তে বলা হয়, "... কোন ব্যক্তির যৌন অভিমুখিতা এবং লিঙ্গ পরিচয়কে কখনও কোন মেডিকেল কন্ডিশন হিসেবে বিবেচনা করা যাবে না যেগুলোকে চিকিৎসা করা বা দমন করা যায়।" ইয়গিয়াকার্টা নীতিমালার একটি আইনগত টীকায় লেখা হয়, "জন্মের সময় আরোপিত লিঙ্গ পরিচয় থেকে ভিন্ন লিঙ্গ পরিচয়, বা সমাজ কর্তৃক বর্জিত লৈঙ্গিক প্রকাশকে মানসিক সমস্যা হিসেবে দেখা হয়েছে। এর ফলে জেন্ডার-ট্রান্সগ্রেসিভ শিশু-কিশোরকে বিভিন্ন সাইকিয়াট্রিক প্রতিষ্ঠানে আবদ্ধ রাখা হয়েছে, এবং তাদেরকে এই লিঙ্গ পরিচয় থেকে বের করে আনার জন্য বিভিন্ন কৌশল প্রয়োগ করা হয়েছে, যাদের মধ্যে একটি হল এদেরকে "সুস্থ" করার জন্য ইলেক্ট্রোশক থেরাপি। "ইয়গিয়াকার্টা প্রিন্সিপলস ইন একশন"-এ বলা আছে, "এটা মনে রাখা গুরুত্বপূর্ণ যে, অনেক দেশেই যৌন অভিমুখিতার ভিন্নতার ব্যাপারটিকে আর মানসিক সমস্যা হিসেবে বিবেচনা না করা হলেও, "লিঙ্গ পরিচয়" বা "জেন্ডার আইডেন্টিটি ডিজর্ডার" এর ভিন্নতাগুলো এখনও মানসিক সমস্যা বলে বিবেচিত হয়।" এই নীতিমালা যৌন অভিমুখিতা এবং লিঙ্গ পরিচয় বিষয়ক জাতিসংঘের ঘোষণাকে (UN declaration on sexual orientation and gender identity) প্রভাবিত করেছে।


title: তৃতীয় লিঙ্গ

text:
অ-ইন্টারসেক্সের লোকের মতো, কিছু ইন্টারসেক্স ব্যক্তি নিজেদেরকে একচেটিয়াভাবে মহিলা বা একচেটিয়াভাবে পুরুষ হিসেবে চিহ্নিত করতে পারে না, তবে অধিকাংশই পুরুষ বা মহিলা বলে মনে হয়। একটি ক্লিনিক্যাল পর্যালোচনা থেকে বোঝা যায় যে ইন্টারসেক্সের অবস্থানে থাকা ৮.৫ থেকে ২২ শতাংশের মধ্যে লিঙ্গ ডিস্ফারিয়া হতে পারে। অস্ট্রেলিয়ার সমাজবিজ্ঞান গবেষণায় তৃতীয় 'X' যৌন শ্রেণীকরণের একটি দেশ দেখায় যেখানে ১৯% টাইপিক্যাল যৌনাঙ্গ নিয়ে জন্ম গ্রহণ করে যা "এক্স" বা "অন্য" ক্যাটাগরি হিসাবে নির্বাচিত, যেখানে ৫২% নারী, ২৩% পুরুষ এবং ৬% অনিশ্চিত ছিল। অ্যালেক্স ম্যাকফার্লেন অস্ট্রেলিয়ার প্রথম ব্যক্তি হিসেবে মনে করা হয় যাকে মাঝামাঝি লিঙ্গ হিসাবে জন্ম নিবন্ধন রেকর্ডের অন্তর্ভুক্ত করা হয়েছে, শুধু তাই নয় তাকেই অস্ট্রেলিয়ায় প্রথম ব্যক্তি বলে মনে করা হয় ২০০৩ সালে যার পাসপোর্টে 'এক্স' সেক্স মার্কার দিয়ে মার্ক করা আছে।
নভেম্বর / ডিসেম্বর ২০১৩ তারিখে অনুষ্ঠিত তৃতীয় ইন্টারন্যাশনাল ইন্টারসেক্স ফোরাম, যৌন ও লিঙ্গ নিবন্ধনের উপর প্রথমবারের মত বিবৃতি প্রদান করে:ন্যাশনাল হিউম্যান রাইটস এশিয়া প্যাসিফিক ফোরাম জানায় যে ইন্টারসেক্স মানুষদের প্রথম পুরুষ ও মহিলা হিসাবে একই অধিকারে প্রবেশ করার জন্য বৈধ স্বীকৃতি দেয়া দরকার যেখানে তারা অন্যান্য পুরুষ বা মহিলার মতই সুযোগ সুবিধা ভোগ করবে; দ্বিতীয়ত এটি বৈধ যৌন আবেদনপত্রের উপযুক্ত না হলে আইনগত নথিতে প্রশাসনিক সংশোধনের ব্যবস্থা থাকতে হবে; এবং তৃতীয়ত এটি জনসংখ্যা হিসাবে ইন্টারসেক্স জনসাধারণের জন্য তৃতীয় লিঙ্গ বা লিঙ্গ শ্রেণিবিন্যাসের সৃষ্টি সম্পর্কে নয় তবে পরিবর্তে একে স্বনির্ধারণ হিসাবে বিবেচনা করা হবে।


title: তৃতীয় লিঙ্গ

text:
=আইনি স্বীকৃতি=
অ্যালেক্স ম্যাকফার্লেন অস্ট্রেলিয়ার প্রথম ব্যক্তি হিসেবে মনে করা হয় যাকে মাঝামাঝি লিঙ্গ হিসাবে জন্ম নিবন্ধন রেকর্ডের অন্তর্ভুক্ত করা হয়েছে, শুধু তাই নয় তাকেই অস্ট্রেলিয়ায় প্রথম ব্যক্তি বলে মনে করা হয় ২০০৩ সালে যার পাসপোর্টে 'এক্স' সেক্স মার্কার দিয়ে মার্ক করা আছে।
জুন ২০১৬ সালে, অন্টারিও প্রদেশের সরকার এমন ভাবে পরিবর্তনের ঘোষণা করেছে যেখানে স্বাস্থ্য কার্ড এবং ড্রাইভারের লাইসেন্সগুলিতে লিঙ্গ প্রদর্শন করা হবে । ১৩ই জুন অন্টারিওতে শুরু হওয়া স্বাস্থ্য কার্ডে আর কোনও লিঙ্গ নির্ণায়ক প্রদর্শন করে না। ২০১৭ সালের শুরুতে, অন্টারিওর ড্রাইভাররা তাদের ড্রাইভিং লাইসেন্সে লিঙ্গ সনাক্তকারী হিসাবে "এক্স" প্রদর্শন করার অনুমতি দেয়া হয়েছে।


title: হিজড়া (দক্ষিণ এশিয়া)

text: বিংশ শতাব্দীর শেষের দিকে, কিছু হিজড়া সমাজকর্মী ও পশ্চিমা বেসরকারি সংগঠন (এনজিও) হিজড়াদের নারী বা পুরুষ পরিচয়ের পরিবর্তে তৃতীয় লিঙ্গ হিসেবে আইনগত স্বীকৃতির জন্য লবিং করে। বাংলাদেশে হিজড়াগণ সফলভাবে এই স্বীকৃতি লাভ করেছে এবং শিক্ষাক্ষেত্রে প্রাধিকার অর্জনের অধিকার লাভ করেছে। ভারতে, ২০১৪ সালের এপ্রিলে সুপ্রিম কোর্ট হিজড়া ও রূপান্তরিত লিঙ্গের ব্যক্তিবর্গকে একটি তৃতীয় লিঙ্গ হিসেবে আইনি স্বীকৃতি প্রদান করে।


title: আন্তর্জাতিক ন্যায়বিচার আদালত

text:
অণুচ্ছেদ ৬ অণুসারে সকল বিচারক দেশ - জাতি নির্বিশেষে উন্নত নৈতিক চরিত্রের অধিকারি নির্বাচিত হবেন যারা নিজ দেশে সরবোচ্চ বিচার কার্যালয়ে উপযুক্ত এবং আন্তর্জাতিক আইন সম্পর্কে ব্যাপক ধারণা রাখেন। বিচার ব্যাবস্থার স্বাধীনতা অণুচ্ছেদ ১৬-১৮ দ্বারা নিশ্চিত করা হয় এবং আদালতের বিচারকেরা অন্য কোন পদে বা পরামর্শক হিসাবে কাজ করতে পারবেন না। সাধারনত এই আদালতের বিচারকেরা নিজস্ব নৈতিকতা দিয়ে এই আইন মেনে চলেন। কোন বিচারককে বরখাস্ত করা যাবে যদি বাকি বিচারকেরা সর্বসম্মত হন।
বিচারকেরা সম্মিলিত বাঁ পৃথক মতামত দিতে পারেন। সিদ্ধান্ত এবং পরামর্শ মতামত সংখ্যাগরিষ্ঠের ভিত্তিতে হয়। সমসংখ্যা মতামতের বিষয়ে প্রেসিডেন্টের সিদ্ধান্ত চূড়ান্ত। . বিচারকেরা কোন বিষয়ে ভিন্নমত পোষণ করতে পারেন।


title: শ্রম অধিকার

text:
ইন্টারন্যাশনাল লেবার অর্গানাইজেশন (আইএলও) এর মতে "স্বাধীনভাবে কাজ করার মূলনীতি, কাজ করার অধিকার এবং শ্রমমানকে গুরুত্তের সাথে দেখা উচিৎ।"   এই আইনটি সকল ক্ষেত্রে প্রযোজ্য। একটি দেশ বা সাংস্কৃতিক মূল্যবোধ নির্বিশেষে সকলেরই এই নিয়মাবলীগুলোতে সমর্থন রয়েছে। এই শ্রমমান  গুণগত দিক থেকে বিচার করা হয়, পরিমাণগত দিক থেকে নয়। এছাড়াও এতে কর্মপরিবেশ, মজুরি, স্বাস্থ্য ও নিরাপত্তার মান নির্দিষ্ট করা থাকে। এই আইনগুলো এমনভাবে করা হয়নি যাতে করে উন্নয়নশীল দেশগুলো যেসকল সুবিধা ভোগ করে আসছে, তাতে কোন ক্ষতি হয়। এই শ্রমমান হচ্ছে একটি গুরুত্বপূর্ণ মানবাধিকার এবং এটি আন্তর্জাতিক মানবাধিকার দলিল দ্বারা স্বীকৃত। এছাড়াও দ্যা কনভেনশন অন দ্যা রাইটস অফ দ্যা চাইল্ড (সিআরওসি) এর ১৯৩ টি সদস্য এবং আইসিসিপিআর এর ১৬০ টি সদস্য দল এই শ্রমমানকে সমর্থন করে।
মূল শ্রমমানগুলো নিম্নরূপঃ
বেশ কিছু সীমাবদ্ধতার কারণে খুব কম সংখ্যক আইএলও সদস্য দেশই সবগুলো নিয়মাবলী  অনুমোদন দিয়েছে। এখনও এই অধিকারগুলো ইউডিএইচআর দ্বারা স্বীকৃত এবং এগুলো একটি আন্তর্জাতিক আইনের অংশ। এই আইনগুলো ছাড়াও শ্রমিকদের অধিকার নিয়ে আরো ইস্যু রয়েছে। যুক্তরাজ্যে শ্রমিকদের অধিকারে আরও আনেকগুলো বিষয় অন্তর্ভুক্ত আছে। যেমন, শ্রমিকদের কর্মসংস্থানের অধিকার, একটি নির্দিষ্ট স্কেল অনুযায়ী বেতন-ভাতা প্রদান, দৈনন্দিন কিছু সময়ের জন্য বিরতি, বৈতনিক ছুটি এবং আরও অনেক সুবিধা।


title: হিজড়া (দক্ষিণ এশিয়া)

text: পাকিস্তান ও বাংলাদেশে, হিজড়াগণ সরকার কর্তৃক আইনগতভাবে তৃতীয় লিঙ্গ হিসেবে স্বীকৃত, যারা সম্পূর্ণরূপে পুরুষ বা নারী কোনটাই নয়। ভারতেও, রূপান্তরিত লিঙ্গের ব্যক্তিবর্গকে তৃতীয় লিঙ্গের স্বীকৃতি দেয়া হয়েছে সমাজ কর্তৃক পরিত্যাজ্য হওয়া সত্ত্বেও তাদের অধিকারকে আইনগতভাবে সুরক্ষিত করা হয়েছে। সমাজকর্মী ও রূপান্তরিত লিঙ্গের সম্প্রদায়ের সদস্যরা তাদেরকে সাধারণত "খাওয়াজা সিরা" () নামে চিহ্নিত করে এবং এসকল ব্যক্তিবর্গকে রূপান্তরকামী ব্যক্তি, রূপান্তরিত লিঙ্গের ব্যক্তি ("খুসরা"), ক্রস-ড্রেসার বা আন্তঃলিঙ্গীয় পোশাকধারী ("জেনানা") বা খোঁজা ("নরবান") বলে ডেকে থাকে।


title: তৃতীয় লিঙ্গ

text: আফ্রিকায়, একজন নারী "মহিলা স্বামী" হিসাবে স্বীকৃত হতে পারে, যিনি পুরুষদের সকল সুবিধা উপভোগ করেন এবং এইরকম স্বীকৃত হয়, কিন্তু যাদের নারীত্ব খোলাখুলি স্বীকারও করা হয়না আবার ভুলেও যায় না। ভারতের হিজরা তৃতীয় জনগোষ্ঠীর সবচেয়ে স্বীকৃত এবং সামাজিকভাবে গ্রহণযোগ্য গ্রুপগুলির মধ্যে একটি। এটি পুনর্জন্মের ধারণার ফলে হতে পারে, যা কেবল লিঙ্গ শ্রেণীবিভাজনই নয়, যৌনতা এবং প্রজাতিগুলিকে আরও বেশি তরল এবং অস্থিতিশীল শ্রেণীকরণের জন্য অনুমোদন করে। এমন অসংখ্য সংস্কৃতি রয়েছে যেখানে তৃতীয় লিঙ্গকে একটি মধ্যম আধিকারিক হিসেবে দেখা হয়, যা একটি প্রচলিত যৌনতা থেকে অন্যের সাথে আলাদা করে দেখা হয় পুরুষ থেকে নারী বা তদ্বিপরীত।


title: তৃতীয় লিঙ্গ

text: ২৭ শে ডিসেম্বর, ২০০৭ তারিখে নেপালের সুপ্রিম কোর্টের একটি সিদ্ধান্ত জারি করা হয় যে, সরকার যৌনতা এবং / অথবা লিঙ্গ পরিচয়ের উপর ভিত্তি করে বৈষম্যমূলক সব আইনগুলিকে ভঙ্গ করে এবং সমকামী বিয়ের নীতি অধ্যয়নের জন্য একটি কমিটি গঠন করা হয়েছিল । আদালত একটি তৃতীয়-লিঙ্গ শ্রেণীও প্রতিষ্ঠিত করেছে। নেপালি সরকারি নথি নাগরিকদের তিনটি লিঙ্গ বিকল্প জুড়ে দেয়: পুরুষ, মহিলা, এবং "অন্যান্য"। এগুলি এমন ব্যক্তিদের অন্তর্ভুক্ত হতে পারে যারা জন্মের সময় তাদের পিতামাতার দেওয়া লিঙ্গ থেকে আলাদা হিসাবে উপস্থাপন করতে পারবে । নেপালের ২০১১ সালের আদমশুমারিতে প্রথম পুরুষ বা মহিলা ছাড়া অন্য একটি লিঙ্গ হিসাবে নিবন্ধন করার অনুমতি দেওয়া হয়েছিল। ২০০৭ সালের সুপ্রিম কোর্টের সিদ্ধান্তে বলা হয়েছিল যে নাগরিকত্ব আইডি কার্ডগুলিকে সরকার যেন "তৃতীয় লিঙ্গ" বা "অন্য" তালিকাভুক্ত করার অনুমতি প্রদান করে। [105] আদালত আরও আদেশ দেয় যে, তৃতীয়-লিঙ্গ হিসাবে চিহ্নিত করার প্রয়োজনীয়তাগুলি কেবল ব্যক্তির নিজস্ব স্ব-সনাক্তকরণ হবে।


title: পূর্ব ইউরোপ

text: পূর্ব ইউরোপ ইউরোপ মহাদেশের পূর্ব অংশ। ঠিক কোন্ কোন্ রাষ্ট্রগুলি পূর্ব ইউরোপের অন্তর্গত, তা নিয়ে কোন মতৈক্য নেই, কেননা কেবল ভৌগোলিক নয়, ভূরাজনৈতিক, সাংস্কৃতিক এবং আর্থসামাজিক দৃষ্টিকোণ থেকেও পূর্ব ইউরোপের সংজ্ঞা ভিন্ন হতে পারে।


title: মেজর জেনারেল

text: পূর্ব ইউরোপ সহ বেশ কিছু দেশে মেজর জেনারেল, জেনারেল অফিসার থেকে সর্বাধিক সর্বনিম্ন, কোন ব্রিগেডিয়ার-গ্রেড পদ ছাড়াই সর্বনিম্ন।


title: ইউরোপ

text: উভয় বিশ্বযুদ্ধ মূলত ইউরোপকে কেন্দ্র করে হয়, যার ফলে মধ্য ২০ শতকে বৈশ্বিক বিষয়াবলীতে পশ্চিম ইউরোপের আধিপত্যের অবসান ঘটে এবং মার্কিন যুক্তরাষ্ট্র ও সোভিয়েত ইউনিয়ন তাদের প্রাধান্য বিস্তার করে। স্নায়ুযুদ্ধের সময়ে, ইউরোপ লৌহ পরদা বরাবর পশ্চিমে ন্যাটো ও পূর্বে ওয়ারশ চুক্তি দ্বারা বিভক্ত ছিল। কাউন্সিল অব ইউরোপ এবং পশ্চিম ইউরোপে ইউরোপীয় ইউনিয়ন ইউরোপীয় একীকরণে ফলে গঠিত হয়, ১৯৮৯ সালের বিপ্লব ও ১৯৯১ সালে সোভিয়েত ইউনিয়নের পতনের পর থেকে উভয় সংগঠন পূর্বদিকে বিস্তৃত হয়েছে। ইউরোপীয় ইউনিয়ন আজকাল তার সদস্য দেশগুলোর উপর ক্রমবর্ধমান প্রভাব বিস্তার করছে। অনেক ইউরোপীয় দেশ নিজেদের মাঝে সীমানা এবং অভিবাসন নিয়ন্ত্রণ বিলুপ্ত করে।


title: ইউরোপের ভূগোল

text: ইউরোপকে ঐতিহ্যগতভাবে একটি মহাদেশ হিসেবে গণ্য করা হলেও এটি মূলত ইউরেশিয়া ভূ-খণ্ডের উত্তর-পশ্চিম উপদ্বীপীয় অংশ। ইউরেশিয়ার পূর্ব অংশটি এশিয়া মহাদেশ নামে পরিচিত। পূর্ব ও দক্ষিণ-পূর্বে উরাল পর্বতমালা, কাস্পিয়ান সাগর, এবং ককেশাস পর্বতমালা ইউরোপকে এশিয়া থেকে পৃথক করেছে। দক্ষিণে ভূমধ্যসাগর ইউরোপকে আফ্রিকা থেকে পৃথক করেছে।


title: স্ক্যান্ডিনেভিয়া

text: স্ক্যান্ডিনেভিয়া () (প্রাচীন স্ক্যান্ডিয়া) উত্তর ইউরোপের তিনটি দেশ তথা রাজতন্ত্র-- নরওয়ে, সুইডেন ও ডেনমার্কের জন্য দেয়া নাম। এদের মধ্যে নরওয়ে ও সুইডেন স্ক্যান্ডিনেভীয় উপদ্বীপ গঠন করেছে। দেশ তিনটি ঐতিহাসিক, সাংস্কৃতিক ও ভাষাগত দিক থেকে পরস্পরের সাথে সম্পর্কিত। অনেক সময় আইসল্যান্ড ও ফারো দ্বীপপুঞ্জকেও স্ক্যান্ডিনেভিয়ার অন্তর্ভুক্ত করা হয়। কখনো কখনো ফিনল্যান্ডকেও স্ক্যান্ডিনেভিয়ার অংশ মনে করা হয়, যদিও বাকী দেশগুলির সাথে ফিনল্যান্ডের কোন ভাষাগত সাদৃশ্য নেই। অধুনা উত্তর ইউরোপের পাঁচটি দেশ নরওয়ে, সুইডেন, ডেনমার্ক, ফিনল্যান্ড ও আইসল্যান্ডের জন্য নর্ডীয় রাষ্ট্রসমূহ পরিভাষাটি বেশি ব্যবহৃত হয়। দেশগুলি ভৌগোলিক ও অর্থনৈতিক দিক থেকে পরস্পর একতাবদ্ধ।


title: পূর্ব ব্লক

text: পূর্ব ব্লক হল ন্যাটো-অধিভুক্ত দেশসমূহ প্রদত্ত কেন্দ্রীয় ও পূর্ব ইউরোপের কমিউনিস্ট রাষ্ট্রসমূহের সম্মিলিত নাম। সাধারণভাবে সোভিয়েত ইউনিয়ন এবং ওয়ারশ চুক্তিভুক্ত দেশসমূহের জন্যেই এই নাম ব্যবহৃত হত। কমিউনিস্ট ব্লক এবং সোভিয়েত ব্লক নামগুলোও সোভিয়েত ইউনিয়নের মৈত্রীভুক্ত দেশসমূহের জন্য ব্যবহৃত হয়, যদিও এই নামগুলো কেন্দ্রীয় ও পূর্ব ইউরোপের বাইরের দেশগুলোকেও অন্তর্ভুক্ত করে।


title: বেলারুশ

text: পূর্ব ইউরোপের স্থলবেষ্টিত রাষ্ট্র বেলারুশ মূলত একটি সমতল ভূমি যার কোন প্রাকৃতিক সীমানা নেই। দেশের মধ্যভাগে দক্ষিণ-পশ্চিম থেকে উত্তর-পূর্বে চলে গেছে বেলারুশ পর্বতশ্রেণী। দেশটির প্রায় এক-তৃতীয়াংশ এলাকা জনবিরল অরণ্যে আবৃত। প্রায় ৩ হাজার নদী ও প্রায় ৪ হাজার হ্রদ দেশটির ভূগোলের অন্যতম বৈশিষ্ট্য।


title: ১৮২৪-এর ইঙ্গ-ওলন্দাজ চুক্তি

text: এই চুক্তি অনুসারে, উভয় রাষ্ট্রই ব্রিটিশ ভারত, সিলন এবং বর্তমান সময়ের ইন্দোনেশিয়া, মালয়েশিয়া এবং সিংগাপুরে "সর্বাধিক বিশেষ সুবিধাপ্রাপ্ত রাষ্ট্র" এর ভিত্তিতে বাণিজ্য করতে পারবে, কিন্তু এদেরকে অবশ্যই স্থানীয় নিয়মগুলো মেনে চলতে হবে। এটি এই দুই দেশের মধ্যে একটি দেশের বণিক এবং জাহাজের ক্ষেত্রে অন্য দেশে বাণিজ্য করার জন্য যে কর লাগতে পারে তা সীমিত করে দেয়। তারা এতেও সম্মত হয় যে, তারা পূর্বাঞ্চলের দেশগুলোর সাথে এমন কোন চুক্তি করবে না যেখানে দুই দেশের কোন একটি দেশ অনুপস্থিত থাকে। তারা এই বিষয়ে সম্মত হন যে বাণিজ্যে ব্যাঘাত সৃষ্টি করার জন্য তারা সামরিক বা বেসামরিক শক্তি ব্যবহার করবে না। তারা জলদস্যুতার বিরোধিতা করতে, জলদস্যুদের লুকোবার জায়গা না দিতে, তাদের রক্ষা না করতে এবং তাদের সামগ্রি বিক্রি করতে না দিতে রাজি হয়। তারা এতেও সম্মত হয় তাদের কোন স্থানীয় কর্মকর্তা ইউরোপে তাদের সরকারের কাছে অনুমতি না নিয়ে পূর্বভারতীয় দ্বিপপুঞ্জে কোন নতুন দপ্তর চালু করবেন না।সম্পত্তি এবং উপনিবেশের সকল স্থানান্তর ১৮২৫ সালের ১ মার্চ থেকে শুরু হবার কথা বলা হয়। তারা ১৮১৭ সালের ২৪ জুনে হওয়া জাভায় একটি সম্মেলন অনুসারে, নেদারল্যান্ডসকে জাভা ফিরিয়ে দেয়াতে রাজি হয়, কিন্তু ১৮২৫ সালের পূর্বে লন্ডনে নেদারল্যান্ডস এর দ্বারা যে ১ লক্ষ পাউন্ড দেবার কথা ছিল তা নাকোচ হয়। যুক্তরাজ্যের দ্বারা চুক্তিটি ১৮২৪ সালের ৩০ এপ্রিলে অনুমোদিত হয় এবং নেদারল্যান্ডস এর দ্বারা ১৮২৪ সালের ২ জুনে অনুমোদিত হয়।


title: জানুয়ারি ২০১৭ ইউরোপীয় শৈত্যপ্রবাহ

text: ২০১৭ সালের জানুয়ারি মাসে ইউরোপের বিভিন্ন স্থানজুড়ে শৈত্যপ্রবাহ ঘটে। এর ফলে পূর্ব এবং মধ্য ইউরোপের ৬০ জনের অধিক মানুষের প্রাণহানি ঘটে। কোন কোন স্থানে বিমান ও জাহাজ চলাচল স্থগিত হয়। শৈত্যপ্রবাহের দরুন বিদ্যুৎ সরবরাহ এবং অবকাঠামোর ক্ষয়খতিও ঘটে। পশ্চিম ইউরোপে মাত্রাধিক্য বায়ুচাপের কারণে স্ক্যান্ডিনেভিয়া এবং রাশিয়া থেকে শীতল বায়ুপ্রবাহ শুরু হয়ে পূর্ব ইউরোপের দিকে অগ্রসর হয়। ৯ জানুয়ারিতে উত্তর মেরু হতে উৎপন্ন বায়ুপুঞ্জ ইউরোপে জার্মানি, বলকান অঞ্চল দিয়ে প্রবাহিত হয়। ফলে গ্রিস, ক্রোয়েশিয়াসহ বিভিন্ন স্থানে প্রবল তুষারপাত ঘটে। অ্যাড্রিয়াটিক সাগরের দিকে প্রবাহমান বায়ুর কারণে মধ্য ইতালিতেও তুষারপাত হয়।


title: দক্ষিণ-পূর্ব ইউরোপ

text: দক্ষিণ-পূর্ব ইউরোপ ইউরোপ মহাদেশের একটি ভৌগলিক অঞ্চল। এটি মূলত বলকান উপদ্বীপটি নিয়ে গঠিত। নিচের সার্বভৌম রাষ্ট্রগুলিকে প্রায়ই এই অঞ্চলের অন্তর্ভুক্ত ধরা হয়: আলবেনিয়া, বসনিয়া ও হার্জেগোভিনা, বুলগেরিয়া, ক্রোয়েশিয়া, গ্রিস, কসভো, ম্যাসিডোনিয়া প্রজাতন্ত্র, মন্টিনেগ্রো, রোমানিয়া, সার্বিয়া, এবং স্লোভেনিয়া।


title: দুর্গেশনন্দিনী

text: দুর্গেশনন্দিনী সাহিত্যসম্রাট বঙ্কিমচন্দ্র চট্টোপাধ্যায় রচিত প্রথম উপন্যাস। এটি বাংলা সাহিত্যের প্রথম সার্থক উপন্যাস। ১৮৬৫ সালের মার্চ মাসে এই উপন্যাসটি প্রকাশিত হয়। "দুর্গেশনন্দিনী" বঙ্কিমচন্দ্রের চব্বিশ থেকে ছাব্বিশ বছর বয়সের রচনা। এই উপন্যাস প্রকাশিত হওয়ার পর বাংলা কথাসাহিত্যের ধারায় এক নতুন যুগ প্রবর্তিত হয়। ষোড়শ শতাব্দীর শেষভাগে উড়িষ্যার অধিকারকে কেন্দ্র করে মোঘল ও পাঠানের সংঘর্ষের পটভূমিতে এই উপন্যাস রচিত হয়। তবে এটিকে সম্পূর্ণরূপে ঐতিহাসিক উপন্যাস মনে করা হয় না। কোনো কোনো সমালোচক এই উপন্যাসে ওয়াল্টার স্কটের "আইভানহো" উপন্যাসের ছায়া লক্ষ্য করেছেন। বঙ্কিমচন্দ্রের জীবদ্দশায় এই উপন্যাসের তেরোটি সংস্করণ প্রকাশিত হয় এবং ইংরেজি ও অন্যান্য ভারতীয় ভাষাতেও এটি অনূদিত হয়।


title: নৈহাটি

text: উনিশ শতকের নবজাগরনের অন্যতম রূপকার এবং বাংলা সাহিত্যে উপন্যাস স্বংরূপটি যার হাতে প্রথম জনপ্রিয় রূপ পায়, তিনি বঙ্কিমচন্দ্র চট্টোপাধ্যায়। তাঁর জন্মও ১৮৮৩৮ খ্রিস্টাব্দের ২৬শে জুন এই নৈহাটি শহরে। উনি ওনার বাবার মত সরকারী চাকরি করতেন। ডেপুটি মেজিস্ট্রেড ও ডেপুটি কালেক্টর পদে নিযুক্ত ছিলেন দীর্ঘদিন। ওনার লেখা বিখ্যাত উপন্যাসগুলি হল- রাজসিংহ, দূর্গেশনন্দিনী, বিষবৃক্ষ, ইন্দিরা। এছাড়াও কমলাকান্তের মতো চরিত্রও তাঁরই সৃষ্টি। "বঙ্গদর্শন" - এর মতো যুগান্তকারি পত্রিকার সম্পাদক তিনি। "আনন্দমঠ" উপন্যাসে ব্যবহৃত "বন্দেমাতরম" গানটি তৎকালীন সময়ের স্বদেশী আন্দোলনের বিপ্লবীদের প্রভাবিত করেছিলো।তার নামেই নৈহাটির ঋষি বঙ্কিমচন্দ্র কলেজটির নামকরণ করা হয়েছে।


title: সুবিমল বসাক

text: ১৯৬৫ সালে তিনি ছাতামাথা নামে একটি উপন্যাস লেখেন । উপন্যাসটিতে ন্যারেটিভ লিখিত হয় পূর্ব বঙ্গের কথ্য ভাষায় এবং সংলাপ লিখিত হয় কলকাতার কথ্য ভাষায় । বাংলায় পূর্ব বঙ্গের ভাষায় লেখা উপন্যাস সম্ভবত এইটিই প্রথম। সেসময়ে সুবিমল বসাক সাহিত্যের ভাষাকে কলুষিত করছেন বলে সমালোচিত হলেও, পরবর্তীকালে, বিশেষ করে পূর্ববঙ্গে এই ভাষায় সাহিত্য রচনা এখন স্বীকৃত। এর পর তিনি ঢাকা শহরের কথ্য ভাষায় একট কাব্যগ্রন্হ প্রকাশ করেন এবং তার নাম দেন হাবিজাবি । ন্যারেটিভের মাধ্যম নিয়ে পরীক্ষা-নিরীক্ষা তিনি হাংরি আন্দোলন ফুরিয়ে যাবার পরও বজায় রেখেছিলেন । তাঁর পরবর্তী উপন্যাস প্রত্নবীজ-এ তিনি শৈশবের লোদিপুর পাড়ার কথ্য ইনগদির সঙ্গে মিশ্রিত বাংলা, যা ওই অঞ্চলের বাঙালিরা ব্যবহার করেন সেটি প্রয়োগ করেন । পশ্চিমবঙ্গে কালক্রমে একটি মিশ্রিত ভাষায় ন্যারেটিভ তৈরির চল হয়েছে যেটি বহির্বঙ্গীয় বাঙালিরা ব্যবহার করেন ।


title: তাহমিমা আনাম

text: তার প্রথম উপন্যাস "আ গোল্ডেন এজ" বা "স্বর্ণযুগ" রচনার কাজ শুরু করেন ২০০৪ সালে। তখন তিনি একইসাথে লেখালেখির কোর্সেও পড়ছেন। বাংলাদেশে না থাকার কারণে বাংলার উপর ভালো দখল তার ছিলোনা। এজন্যই মূলত ইংরেজিতে হাত দিয়েছেন। তবে ইংরেজির মাধ্যমে বিশ্ববাসীর কাছে বাংলার ইতিহাস ও ঐতিহ্যকে ফুটিয়ে তোলার সুযোগ তাকে অনুপ্রাণিত করেছে। লেখালেখির পাশাপাশি কোর্স চালিয়ে যাবার কারণে একসময় একটি সংকলনে তার লেখার একটি অংশ ছাপা হয়। সংকলনটির নাম ছিলো "বেডফোর্ড স্কয়ার"। এটি ছিলো কোর্সটিতে অংশগ্রহণকারী শিক্ষার্থীদের রচনার সংকলন। অ্যান্ড্রু মোশন কর্তৃক সংকলিত এই সংকলনটির প্রকাশক ছিলেন জন মারে। তার লেখা অংশটুকু পড়ে ভালো লেগে যায় ম্যারের। তাই তিনি তাহমিমার বইটি প্রকাশের কথা বলে একটি চুক্তি করেন। এই চুক্তি অনুসারে ম্যারের কোম্পানি তাহমিমার দুইটি বই প্রকাশ করবে। তার দ্বিতীয় বইয়ের বিষয়বস্তু ১৯২০-এর কলকাতা।


title: ফণীশ্বরনাথ রেণু

text: তার বিখ্যাত উপন্যাস ময়লি আঁচল প্রকাশিত হয় ১৯৫৪ খৃষ্টাব্দে। এই সাহিত্যকর্ম তাকে সার্বিক পরিচিতি এনে দেয়। 'ময়লি আঁচল' বাংলা (ময়লা আঁচল) ছাড়াও অনেক ভাষায় অনূদিত হয়েছে। এই কাহিনীর পরবর্তী অংশ 'পরতী পরিকথা'। চাকরিজীবী মহিলাদের নিয়ে লেখা উপন্যাস 'দীর্ঘতপা' একসময় পাটনায় বিতর্কের সৃষ্টি করে। গ্রামীন মানুষের বঞ্চনা ও শোষন ছিল তার কাহিনীর উপজীব্য বিষয়। তার ছোটগল্প ছোট ও বড় পর্দায় চলচ্চিত্রায়িত হয়েছে। প্রথম জীবনে কবিতা লিখতেন। স্মৃতিকথা, রিপোর্টাজ ইত্যাদিও লিখেছেন। 'আদিম রাত্রি কি মহক' ও 'ঠুমরী' হল তার ছোটগল্প সংকলন। সাহিত্যিক সতীনাথ ভাদুড়ীর সাথে হৃদ্যতার সম্পর্ক ছিল। তিনি সতীনাথ ভাদুড়ীকে নিয়ে বাংলায় 'ভাদুড়ীজি' নামে দীর্ঘ স্মৃতিকথা রচনা করেন। বাংলার হাংরি সাহিত্য আন্দোলনকে স্বাগত জানিয়েছিলেন তিনি।


title: উপমন্যু চট্টোপাধ্যায়

text: চ্যাটার্জী বেশ কিছু ছোট গল্প লিখেছেন যার মধ্যে ""দি এসাসিনেশন অফ ইন্দিরা গান্ধী"" এবং "ওয়াচিং থিম" বিশেষ করে উল্লেখযোগ্য। তাঁর সবথেকে বিক্রিত উপন্যাস হল ইংলিশ, অগাস্ট : এবং ইন্ডিয়ান স্টোরি (যেটিকে পরবর্তীতে একটি চলচ্চিত্রের রূপ দেওয়া হয়), ১৯৮৮ সালে প্রকাশিত হয় এবং বহুবার এই বইটি পুনর্মুদ্রিত হয়েছে । " Punch পত্রিকার একটি পর্যালোচনায় এই উপন্যাসটি কে বলা হয়েছে "সুন্দরভাবে লিখিত ... ইংরেজী, আগস্ট একটি অসাধারণ বুদ্ধিদীপ্ত এবং মনোরঞ্জনকারী উপন্যাস এবং বিশেষত তাদের জন্য যারা আধুনিক ভারতবর্ষ সম্পর্কে আগ্রহী" । উপন্যাস একটি অল্প বয়স্ক পশ্চিমা ভারতীয় সরকারি কর্মচারী যার কল্পনা নারী, সাহিত্য, আর নরম ওষুধের দ্বারা প্রভাবিত হয় এবং উপন্যাসটি অগস্ত্য সেন'কে অনুসরণ করে। মাদনার ছোট প্রাদেশিক শহরে পোস্ট করা তরুণ কর্মকর্তা "প্রকৃত ভারত" এর এই সুস্পষ্ট বিবরণটি "দ্য অগস্ত্য সেনের বছরের লাঠিগুলির একটি মজার, চিত্তাকর্ষক বিবরণ", দ্য অবজারভারের একটি সমালোচক দ্বারা বর্ণনা করা হয়েছে।


title: অমিয়ভূষণ মজুমদার

text: অমিয়ভূষণ মজুমদারের প্রথম প্রকাশিত রচনা হল 'দ্য গড অন মাউন্ট সিনাই' নামের একটি নাটক। এটি মন্দিরা পত্রিকায় প্রকাশিত হয়েছিল ১৯৪০ এর দশকে। ১৯৪৫-এ তিনি প্রথম গল্প রচনা করেন যার নাম ছিল 'প্রমীলার বিয়ে'। তার প্রথম উপন্যাস 'গড় শ্রীখণ্ড'। এটি ধারাবাহিকভাবে প্রকাশিত হয়েছিল সঞ্জয় ভট্টাচার্য সম্পাদিত পূর্বাশা পত্রিকায় ১৩৬০ বঙ্গাব্দের জৈষ্ঠ সংখ্যা থেকে। পরে উপন্যাসটি ১৯৫৭ খ্রিষ্টাব্দে বই আকারে প্রকাশিত হয়। ভারতের স্বাধীনতার আগে পরের সময়কালে পদ্মাপারের পটভূমিকায় রচিত হয়েছিল এই উপন্যাসটি। সমাজের উঁচু এবং নিচু কোনো শ্রেণিই বাদ পড়েনি এই উপন্যাসটি থেকে। তাঁর দ্বিতীয় উপন্যাস 'নয়নতারা'। এটি ১৯৫৩ খ্রিষ্টাব্দের আগস্ট থেকে অক্টোবরের মধ্যে রচিত হয়েছিল। প্রথম সংস্করণে এটি 'নীলভূঁইয়া' নামে প্রকাশিত হয়েছিল। চতুরঙ্গ পত্রিকাতে প্রকাশের সময় এটির নাম ছিল নয়নতারা। নীলভূঁইয়া নামে ট্রিলজি লেখার পরিকল্পনায় প্রথম উপন্যাসটি ছিল নয়নতারা কিন্তু পরে ট্রিলজি লেখার পরিকল্পনা বাতিল হয়ে যায়।


title: যজুর্বেদ

text: যজুর্বেদ সংহিতার আদি ও প্রাচীনতম অংশটিতে ১,৮৭৫টি শ্লোক রয়েছে। এগুলি ঋগ্বেদের শ্লোকগুলির ভিত্তিতে গ্রথিত। কোনো কোনো ক্ষেত্রে তা ঋগ্বেদ থেকে গৃহীত। আবার কোনো কোনো ক্ষেত্রে তা ঋগ্বেদ থেকে স্বতন্ত্র। যজুর্বেদের মধ্যবর্তী অংশে রয়েছে বৈদিক সাহিত্যের দীর্ঘতম ব্রাহ্মণ শাস্ত্র শতপথ ব্রাহ্মণ। যজুর্বেদের নবীনতম অংশে রয়েছে একাধিক প্রধান উপনিষদ্। এগুলি হিন্দু দর্শনের বিভিন্ন শাখার উপর প্রভাব বিস্তার করেছে। এই উপনিষদ্‌গুলি হল বৃহদারণ্যক উপনিষদ্, ঈশ উপনিষদ্, তৈত্তিরীয় উপনিষদ্, কঠ উপনিষদ্, শ্বেতাশ্বেতর উপনিষদ্ ও মৈত্রী উপনিষদ্।


title: অনশ্বর (উপন্যাস)

text:
অনশ্বর বিভূতিভূষণ বন্দ্যোপাধ্যায় (১৮৯৪ - ১৯৫০) রচিত অন্তিম ও অসমাপ্ত উপন্যাস। বিভূতিভূষণ রচিত প্রথম ছয়টি অধ্যায়ের পর, বাকীর সপ্তম অধ্যায়টি সাহিত্যিক গজেন্দ্রকুমার মিত্র লিখলেও, অষ্টম অধ্যায় থেকে শেষ পর্যন্ত লেখেন বিভূতিপুত্র তারাদাস বন্দ্যোপাধ্যায়। পরবর্তীতে 'বিভূতি উপন্যাস সমগ্র ( ২য় খন্ড)' এ রচনাটি অন্তর্ভুক্ত হয়।
পিতা-পুত্রের এক নিবিড়, স্বতঃস্ফূর্ত ও অকৃত্রিম ভালবাসার বন্ধনকে কেন্দ্র করে গড়ে উঠেছে এই উপন্যাসের কাহিনী। মানুষ নশ্বর, কিন্তু তার হৃদয়ের স্নেহপ্রীতি অবিনশ্বর, তা জন্ম-মৃত্যুর সীমানা পেরিয়ে জীবনের এপার থেকে মৃত্যুর ওপার পর্যন্ত বিস্তৃত। একেই সম্ভবত 'অনশ্বর' আখ্যা দিয়েছেন বিভূতিভূষণ।
প্রথম ছয় অধ্যায়ের মধ্যে আমরা দেখতে পাই, দেশভাগ পরবর্তী প্রেক্ষাপটে গ্রাম থেকে পুত্র শ্যামলাল-রূপ চারাটিকে নির্মূল করে নিয়ে এক অজানা রাজ্যে পাড়ি দিলেন পিতা রামলাল - তাকে স্থিতি করে মহীরূহে পরিণত করবেন এই আশায়। এই সূচনা-পর্বটুকু লিখে যেতে পেরেছিলেন লেখক।


title: দীপনির্বাণ

text: দীপনির্বাণ ১৮৭৬ সালে স্বর্ণকুমারী দেবীর প্রথম উপন্যাস হিসেবে প্রকাশিত হয়। এটা কোন বাঙ্গালী নারীর লেখা প্রথম উপন্যাস। ১৮৫২ সালে হানা ক্যাথরিন মুলেনস তাঁর ফুলমণি ও করুণার বৃত্তান্ত প্রকাশ করে বাংলা ভাষার প্রথম ঔপন্যাসিকের মর্যাদা লাভ করেন। দীপনির্বাণ ছিল জাতীয়তাবাদী ভাবে অনুপ্রাণিত এক উপন্যাস।


title: অরসন ওয়েলস

text: জর্জ অরসন ওয়েলস () (৬ই মে, ১৯১৫ - ১০ই অক্টোবর, ১৯৮৫) ছিলেন বিখ্যাত মার্কিন চলচ্চিত্র পরিচালক, অভিনেতা, লেখক এবং প্রযোজক। তিনি মঞ্চ নাটক, রেডিও এবং চলচ্চিত্রে প্রায় সমান তালে কাজ করেছেন। তিনটি মিডিয়াতেই অনন্য এবং উদ্ভাবনী কাজের জন্য বিখ্যাত হয়ে আছেন। তার ব্রডওয়েতে মঞ্চায়িত নাটক "সিজার" (১৯৩৭) বিপুল প্রশংসা অর্জন করেছিল এবং এখনও এটি শেকসপিয়রের জুলিয়াস সিজার নাটকের অন্যতম উৎকৃষ্ট মঞ্চায়ন হিসেবে স্বীকৃত। এই নাটকের মাধ্যমেই মার্কারি থিয়েটার যাত্রা শুরু করেছিল। তার বেতার অনুষ্ঠান "দ্য ওয়ার অফ দ্য ওয়ার্ল্ডস" যুক্তরাষ্ট্রের বেতার সম্প্রচারের ইতিহাসে সবচেয়ে বিখ্যাত অনুষ্ঠান হিসেবে পরিচিতি পেয়েছে। আর তার সিটিজেন কেইন (১৯৪১) সিনেমাকে অনেক সমালোচক ও পণ্ডিত সর্বকালের সেরা চলচ্চিত্র হিসেবে আখ্যায়িত করেন।


title: জর্জ ডব্লিউ. বুশ

text: নিজেকে তিনি "যুদ্ধ রাষ্ট্রপতি" অভিধায় আখ্যায়িত করেছেন। ইরাক যুদ্ধের মাঝামাঝি সময়ে অনেকটা বিশৃঙ্খল অবস্থায় থাকা সত্ত্বেও ২০০৪ সালের নির্বাচনে তিনি পুনরায় নির্বাচিত হন। ইরাক যুদ্ধ বিষয়ে অনেক সীমাবদ্ধতার স্বীকার হলেও তিনি প্রতিপক্ষ জন কেরির প্রচারণাকে ব্যর্থ প্রমাণ করতে সক্ষম হন। এই নির্বাচনের পর বুশের কঠোর সমালোচনা হতে থাকে। ১১ই সেপ্টেম্বরের হামলার পরপর যেখানে বুশের পক্ষে জনগণের অবস্থান ছিল শতকরা ৯০ ভাগ সেখানে ২০০৭ সালের জুন মাসের হিসাবে তা শতকরা ২৬ ভাগে নেমে এসেছে। বিগত ৩৫ বছরে কোন মার্কিন রাষ্ট্রপতির জন্য এটিই সর্বনিম্ন। এর আগে হ্যারি ট্রুম্যান এবং রিচার্ড নিক্সন এর চেয়ে কম স্কোর করেছিলেন।


title: মার্কিন যুক্তরাষ্ট্র জাতীয় ক্রিকেট দল

text:
অষ্টাদশ শতকের শুরুতে ব্রিটিশেরা তেরোটি উপনিবেশে ক্রিকেট খেলোর গোড়াপত্তন করে। অষ্টাদশ শতকে ক্রিকেটের প্রসার শুরু হয়। অসমর্থিত সূত্রে জানা যায়, জর্জ ওয়াশিংটন ক্রিকেটের তুথোড় সমর্থক ছিলেন। আমেরিকার বিপ্লবের সময় ভ্যালি ফোর্জে তাঁর সমর্থকদের নিয়ে কমপক্ষে একটি খেলায় অংশ নিয়েছিলেন। এ প্রসঙ্গে জন অ্যাডামস কংগ্রেসে বক্তব্য রাখেন যে, যদি ক্রিকেট ক্লাবের প্রধানকে ‘প্রেসিডেন্ট’ বলা হয়, তাহলে নতুন দেশের প্রধানকে একই নামে না ডাকার কোন কারণ নেই।
১৮৪৪ সালে মার্কিন যুক্তরাষ্ট্র দল সর্বপ্রথম কানাডার বিপক্ষে আন্তর্জাতিক ক্রিকেট খেলায় অংশ নেয়। নিউইয়র্কের ব্লুমিংড্যাল পার্কের সেন্ট জর্জেস ক্রিকেট ক্লাব মাঠে খেলাটি অনুষ্ঠিত হয়েছিল। এই প্রথম আন্তর্জাতিক খেলায় প্রায় ২০,০০০ দর্শক উপস্থিত হয়েছিলেন ও আধুনিক যুগে অবস্থান করেও দীর্ঘকালীন আন্তর্জাতিক ক্রীড়া প্রতিপক্ষের মর্যাদা লাভ করে আসছে উভয়দল। খেলা থেকে $১২০,০০০ মার্কিন ডলার সংগ্রহ করা হয় যা ২০০৭ সালের সাথে তুলনান্তে $১.৫ মিলিয়ন মার্কিন ডলারের সমান।


title: অরসন ওয়েলস

text: ২০০২ সালে ব্রিটিশ ফিল্ম ইনস্টিটিউট চলচ্চিত্র সমালোচক ও পরিচালকদের মতামতের ভিত্তিতে সর্বকালের সেরা চলচ্চিত্রকারদের তালিকা তৈরি করে যেখানে অরসন ওয়েলসকে দেয়া হয় প্রথম স্থান। এছাড়া আরও অনেক সমালোচকদের জরিপ ও তালিকায় তাকে সর্বকালের সেরা চলচ্চিত্রকার হিসেবে আখ্যায়িত করা হয়েছে। সিনেমায় অভিনেতা হিসেবেও তিনি বিশেষ নাম কুড়িয়েছিলেন। অনেক সিনেমার মুখ্য চরিত্রে নিজেই অভিনয় করতেন। তার গলার মন্দ্রস্বরটি সবার বেশ পরিচিত ছিল। অ্যামেরিকান ফিল্ম ইনস্টিটিউট সর্বকালের সেরা মার্কিন অভিনেতাদের তালিকায় তাকে ১৬তম অবস্থানে রেখেছে। এছাড়া মঞ্চে শেক্সপিয়ারীয় অভিনেতা হিসেবে তার খ্যাতি ছিল, পাশাপাশি আবার জাদুকর হিসেবেও পরিচিত ছিলেন। দ্বিতীয় বিশ্বযুদ্ধের বছরগুলোতে ভ্যারাইটি শো দলের সাথে ঘুরে ঘুরে বিভিন্ন স্থানে জাদু দেখিয়ে বেড়াতেন।


title: এলিয়ানর রুজভেল্ট

text: ফাঙ্কলিন ডি. রুজভেল্ট মার্কিন যুক্তরাষ্ট্রের রাষ্ট্রপতি হিসেবে নির্বাচিত হওয়ায় ঐ সময়ে এলিয়ানর রুজভেল্ট ফার্স্ট লেডির মর্যাদায় অভিষিক্ত হন ও বৈশ্বিকভাবে সমাদৃত হন। কিন্তু জাতিগত বিষয়ে হস্তক্ষেপ ও ভূমিকা রাখায় তিনি যথেষ্ট বিতর্কের সৃষ্টি করেন। তিনিই হচ্ছেন প্রথম মার্কিন রাষ্ট্রপতির পত্নী যিনি সংবাদ সম্মেলনে কথা বলেছেন, সংবাদপত্রে লিখেছেন এবং জাতীয় সম্মেলনে বক্তৃতা প্রদান করেছেন। কিছু কিছু বিষয় বাদে তিনি তাঁর স্বামীর শাসননীতির সাথে একমত হতে পারেনি। ওয়েস্ট ভার্জিনিয়ার আর্থারডেল এলাকায় পরীক্ষামূলকভাবে বেকার খনি শ্রমিকদের পরিবারদেরকে নিয়ে একটি সমাজ ব্যবস্থা গড়েন যা পরবর্তীতে ব্যর্থতায় পর্যবসিত হয়। কর্মক্ষেত্রে নারীর অবস্থান নিয়ে পরামর্শমূলক কথকতা, আফ্রো-আমেরিকান ও জাপান-আমেরিকানদের নাগরিক অধিকার এবং দ্বিতীয় বিশ্বযুদ্ধের শরণার্থীদের অধিকার নিয়ে ভূমিকা রেখেছেন তিনি।


title: জন হাউজম্যান

text: জন হাউজম্যান (; জন্ম: জাক হাউসমান, ২২ সেপ্টেম্বর ১৯০২ - ৩১ অক্টোবর ১৯৮৮) ছিলেন একজন ব্রিটিশ মার্কিন অভিনেতা ও প্রযোজক। ফেডেরাল থিয়েটার প্রজেক্টে "সিটিজেন কেইন" চলচ্চিত্রে পরিচালক অরসন ওয়েলসের সাথে তার যুগলবন্দী এবং "দ্য ব্লু ডালিয়া" চলচ্চিত্রে লেখক রেমন্ড চ্যান্ডলারের সাথে তার যুগলবন্দীর জন্য তিনি সর্বাধিক পরিচিতি অর্জন করেন। তিনি "দ্য পেপার চেজ" (১৯৭৩) চলচ্চিত্রে প্রফেসর চার্লস ডব্লিউ. কিংসফিল্ড চরিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কার এবং গোল্ডেন গ্লোব পুরস্কার অর্জন করেন। তিনি ১৯৭৮ সালে এই চলচ্চিত্রের টেলিভিশন ধারাবাহিক উপযোগকরণে একই চরিত্রে অভিনয় করেন।


title: মার্কিন যুক্তরাষ্ট্রের রাষ্ট্রপতিদের তালিকা

text: মার্কিন যুক্তরাষ্ট্রের রাষ্ট্রপতিদের নামের তালিকায় মার্কিন যুক্তরাষ্ট্রের প্রথম রাষ্ট্রপতি জর্জ ওয়াশিংটন থেকে বর্তমান রাষ্ট্রপতি ডোনাল্ড ট্রাম্প পর্যন্ত সকল মার্কিন যুক্তরাষ্ট্রের রাষ্ট্রপতিদের নামের তালিকা দেয়া হয়েছে। কেবল সে ব্যক্তিদের নামই উল্লেখ করা হয়েছে যারা ১৭৮৯ সালে কার্যকর হওয়া মার্কিন সংবিধান অনুযায়ী নির্দিষ্ট নিয়মে মার্কিন যুক্তরাষ্ট্রের রাষ্ট্রপতির পদে বহাল হয়েছেন। এই সময়ের আগে যারা যুক্তরাষ্ট্রের সরকার প্রধান ছিলেন বা বিভিন্ন সময়ে সরকার পরিচালনা করেছেন তাদের তালিকা দেয়া হয়েছে এই নিবন্ধে: কন্টিনেন্টাল কংগ্রেসের সভাপতি। এই তালিকায় কোন ভারপ্রাপ্ত রাষ্ট্রপতির নাম উল্লেখ করা হয়নি। যুক্তরাষ্ট্রের সংবিধানের ২৫তম সংশোধনীতে ভারপ্রাপ্ত রাষ্ট্রপতির পদ সৃষ্টি করা হয়েছিল।


title: মার্কিন যুক্তরাষ্ট্রে নির্বাচন

text: মার্কিন যুক্তরাষ্ট্র সরাসরি একটি নির্দিষ্ট রাজনৈতিক দল নির্বাচন করার পরিবর্তে একটি নির্দিষ্ট প্রার্থী জন্য ভোট। মার্কিন যুক্তরাষ্ট্রের সংবিধানে রাজনৈতিক দলগুলোর ইস্যুকে আনুষ্ঠানিকভাবে উল্লেখ করা হয়নি। সংবিধান লেখার সময় আলেকজান্ডার হ্যামিলটন এবং জেমস ম্যাডিসন প্রতিষ্ঠার পিতা যেমন ঘরোয়া রাজনৈতিক দলের সমর্থন করেননি। উপরন্তু, মার্কিন যুক্তরাষ্ট্রের প্রথম রাষ্ট্রপতি জর্জ ওয়াশিংটন তার নির্বাচনের সময় বা রাষ্ট্রপতির মেয়াদে কোনো রাজনৈতিক দলের সদস্য ছিলেন না। উপরন্তু, তিনি আশা করেছিলেন যে রাজনৈতিক দল গঠন করা হবে না, দ্বন্দ্ব ও স্থগিততার ভয়ে। তা সত্ত্বেও, আমেরিকার দুই পক্ষের সিস্টেমের সূত্রপাত তার উপদেষ্টাদের তাত্ক্ষণিক বৃত্ত থেকে বেরিয়ে আসে, হ্যামিলটন এবং ম্যাডিসন এই উদীয়মান পার্টি পদ্ধতির মূল নেতা হওয়ার সাথে সাথে শেষ হয়ে যায়।


title: জর্জ ওয়াশিংটন

text: ১৭৮৩ সালে বিজয় নিশ্চিত হওয়ার পর, ওয়াশিংটন ক্ষমতা দখল না করে সর্বাধিনায়ক পদ থেকে অব্যহতি নেন, যা মার্কিন গনপ্রজাতন্ত্র প্রণয়নে তার অঙ্গীকারের প্রমাণ। ১৭৮৭ সালে তিনি ফিলাডেলফিয়ায় অনুষ্ঠিত সাংবিধানিক সম্মেলনে সভাপতিত্ব করেন। এই সম্মেলনে মার্কিন যুক্তরাষ্ট্রে নতুন সরকার ব্যবস্থা প্রণয়ন করা হয়। ওয়াশিংটন তার নেতৃত্বের গুণাবলির জন্য প্রশংসিত ছিলেন এবং ইলেকটোরাল কলেজের প্রথম দুটি নির্বাচনে সর্বসম্মতভাবে রাষ্ট্রপতি নির্বাচিত হন। ১৭৮৯ সালে নির্বাচন পরবর্তী সময়ে তিনি বিদ্রোহী অংশসমূহ একত্রিত করার কাজ করেন। তিনি সকল ফেডারেল এবং রাজ্যের সকল ঋণ পরিশোধের জন্য আলেকজান্ডার হ্যামিলটনের অনুষ্ঠানের সমর্থন দেন, সরকারের একটি স্থায়ী আসন প্রতিষ্ঠা করেন, একটি কার্যকর করব্যবস্থা চালু করেন এবং কেন্দ্রীয় ব্যাংক প্রতিষ্ঠা করেন। দুই মেয়াদে রাষ্ট্রপতি থাকার পর তিনি অবসরে যান। দুই মেয়াদে এই অবসরের রীতি ১৯৪০ সালের মার্কিন যুক্তরাষ্ট্রের রাষ্ট্রপতি নির্বাচনে ফ্রাঙ্কলিন ডি. রুজভেল্ট তৃতীয় মেয়াদে নির্বাচিত হওয়ার পূর্ব পর্যন্ত চলে।


title: জর্জ ওয়ালেস

text: জর্জ করলে ওয়ালেস, জুনিয়র (ইংরেজি: George Corley Wallace, Jr.) (২৫ আগস্ট, ১৯১৯ – ১৩ সেপ্টেম্বর, ১৯৯৮), ছিলেন যুক্তরাষ্ট্রের আলাবামা অঙ্গরাজ্যের চার বার নির্বাচিত (১৯৬৩–১৯৬৭, ১৯৭১–১৯৭৯ এবং ১৯৮৩–১৯৮৭) গভর্নর। ড্যান টি. কার্টার, এবং স্টিফেন লেশার রচিত জীবনীমূলক গ্রন্থানুসারে তাঁকে বিশ শতকের সবচেয়ে প্রভাবশালী কিন্তু পরাজিত রাজনীতিক হিসেবে বিবেচনা করা হয়। যুক্তরাষ্ট্রের রাষ্ট্রপতি পদে অভিষিক্ত হবার জন্য তিনি চার বার চেষ্টা করেছেন, এর মধ্যে ডেমোক্রেটিক পার্টির হয়ে তিনবার এবং আমেরিকান ইন্ডিপেন্ডেন্ট পার্টির পক্ষ থেকে একবার, যদিও তিনি কোনোবারই সাফল্য লাভ করেতে পারেন নি। ১৯৭২ সালে তাঁকে হত্যার একটি প্রচেষ্টা ব্যর্থ হলেও তা, তাঁকে হুইল চেয়ারের জীবনের দিকে ঠেলে দেয়। তাঁর সাউদার্ন পপুলিস্ট তত্ত্বের জন্য তিনি সর্বাধিক পরিচিত। আমেরিকার বর্ণবাদবিরোধী সময়গুলোতে তাঁর বর্ণবাদী আচরণ তাঁর বাকি রাজনৈতিক জীবনকে বিতর্কিত করে রেখেছলো।


title: মীর জুমলা

text: কানাড়ি দেশ অতীত থেকেই তাঁর উর্বর জমি, ধাতু, হাতি এবং ধনসম্পদের জন্য প্রখ্যাত ছিল। কিন্তু মাদ্রাজের সমুদ্র উপকূল আর পূর্ব ঘাটের মধ্যে যে পূর্ব কর্ণাটক বা পণঘাট, সেটি পশ্চিম কর্ণাটিক বা বিজাপুরী কর্ণাটকের থেকে হাজার গুণে জনবলী, সম্পদশালী এবং উর্বর। এর হিরের খণি, উর্বর জমি, পুরোনো হিন্দু সাম্রাজ্যের লুকোনো সম্পদের আকর্ষণে আওরঙ্গজেব কর্ণাটক দখল করতে উৎসাহিত হয়েছিলেন। শাহজাহানকে লেখা একটি চিঠিতে তিনি লিখছেন, ‘এটি গোলকুণ্ডার মত বড় এবং ধনশালী রাজ্য’। দাক্ষিণাত্যের দুটি বিভাগ মুলুন্দ আর কর্ণাটক ছিল ধনী এবং উর্বর দেশ। মহামেডাননামার লেখক, ঝাউরইবনঝাউরি লিখছেন, এর জলবায়ূ মনোরম, আর বাতাস সুখকর। বর্ষা যথেষ্ট হয়। সপ্তদশ শতে চাষে সে সিরিয়া আর মিশরের থেকেও এগিয়েছিল। তার ‘শস্যাগার যেন আকাশকে চুম্বন করত’। ছোট ছোট কসবাগুলি জনবসতিতে পূর্ণ এবং সাধারণ জনগণ সমৃদ্ধশালী। প্রত্যেকটি পরিবার যেন ইরাণের ফরিদুন এলাকার মত সমৃদ্ধশালী। এমন কোন দিন যায় নি, যে দিন কোন চাষী তাঁর জমির উদ্বৃত্ত, ভিক্ষা দিত না। সোনালী আকাশ ছোঁয়া গাছগুলি গোলাপজাম, ডালিম, এবং আঙ্গুরের মত সুস্বাদু ফলদায়ী – এতই মিষ্ট আম খুব দুর্লভ। এই দেশ তার অধিবাসী তাঁর ভ্রমনকারীকে প্রকৃতি সম্পদ ঢেলে সাজিয়ে দিয়েছে, ফুলে, পাখির ডাকে সাজানো বাগানে। থেভনট আরও বলছেন, এই অঞ্চলে নানান ধরণের সস্তার কিন্তু গুণমানে সমৃদ্ধ পণ্য, ছাগল, ভেড়া, মোরগ সহজেই পাওয়া যায়। উপকূলের বিকশিত গুরুত্বপূর্ণ বাণিজ্য শহরগুলির মধ্যে নেগাপত্তনম, ত্রিবাঙ্কুর, মায়াল্পুর এবং সান থোম প্রখ্যাত।


title: মালদ্বীপ

text: সাবেক মালদ্বীপের প্রেসিডেন্ট মোহাম্মদ নাশিদের মতে, জলবায়ু পরিবর্তনের কারণে বন্যার কারণে মালদ্বীপের তৃতীয় ধাপে ধাপে ধাপে ধাপে দেশটি স্থান পেয়েছে। মার্চ এবং এপ্রিল 2012 সালে নাশিদ বিবৃতি দিয়ে বলেন, "যদি কার্বন নির্গমন বন্ধ করা হতো, তাহলে পৃথিবী 60 থেকে 70 বছর পার্থক্য দেখতে পাবে না।" "কার্বন নির্গমন হারে চলতে থাকলে তারা আজই আরোহণ করছে, আমার দেশে সাত বছরের মধ্যে পানি থাকবে"। আমেরিকান টেলিভিশনে দ্য ডেইলি শো এবং ডেভিড লেটারম্যানের সাথে লাইট শো দেখানো হলে তিনি আরো জলবায়ু পরিবর্তন ক্ষয়ক্ষতির কার্যক্রমের আহ্বান জানান।


title: মালদ্বীপ

text: 2008 সালের নভেম্বরে রাষ্ট্রপতি মোহাম্মদ নাশিদ ভারত, শ্রীলঙ্কা ও অস্ট্রেলিয়াতে নতুন জমি কেনার কথা ভাবছিলেন, কারণ গ্লোবাল ওয়ার্মিং সম্পর্কে তার উদ্বেগ এবং দ্বীপটির ক্রমবর্ধমান সমুদ্রপৃষ্ঠ থেকে পানি জন্মানোর অনেক সম্ভাবনা রয়েছে। পর্যটন দ্বারা উত্পাদিত তহবিল থেকে ভূমি ক্রয় করা হবে। রাষ্ট্রপতি তার অভিপ্রায় ব্যাখ্যা করেছেন: "আমরা মালদ্বীপ ছেড়ে যেতে চাই না, তবে আমরা কয়েক দশক ধরে তাম্বুতে বসবাসরত জলবায়ু উদ্বাস্তু হতে চাই না"। 22 এপ্রিল 2008 তারিখে, প্রেসিডেন্ট মোমেন আবদুল গাইয়ুম গ্লোবাল গ্রিন হাউস গ্যাস নির্গমনের একটি ক্যালোরির জন্য আবেদন করেন, সতর্ক করে দিচ্ছে যে, সমুদ্রের উচ্চতা সমুদ্রের মাত্রাটি মালদ্বীপের দ্বীপ রাষ্ট্রকে ডুবিয়ে দিতে পারে।


title: জলবায়ু পরিবর্তনের রূপরেখা সম্মেলন

text:
পরিশিষ্ট ১-এ ৪১টি দেশ অন্তর্ভুক্ত আছে এবং ইউরোপীয় ইউনিয়নও এর এক সদস্য। এই দেশগুলোকে শিল্পমুখী দেশ হিসেবে ধরা হয়েছে এবং এদের অর্থনীতি উন্নয়নের পথে রয়েছে বলে ধরে নেয়া হয়েছে:
অস্ট্রেলিয়া, অস্ট্রিয়া, বেলারুস, বেলজিয়াম, বুলগেরিয়া, কানাডা, ক্রোয়েশিয়া, চেক প্রজাতন্ত্র, ডেনমার্ক, এস্তোনিয়া, ফিনল্যান্ড, ফ্রান্স, জার্মানি, গ্রিস, হাঙ্গেরি, আইসল্যান্ড, আয়ারল্যান্ড, ইতালি, জাপান, লাটভিয়া, Liechtenstein, লিথুনিয়া, লুক্সেমবার্গ, মাল্টা, মোনাকো, নেদারল্যান্ড, নিউজিল্যান্ড, নরওয়ে, পোল্যান্ড, পর্তুগাল, রোমানিয়া, রাশিয়া, স্লোভাকিয়া, স্লোভেনিয়া, স্পেন, সুইডেন, সুইজারল্যান্ড, তুরষ্ক, ইউক্রেন, যুক্তরাজ্য, যুক্তরাষ্ট্র।


title: উত্তর মেরুদেশীয় অঞ্চলে রাষ্ট্রাধীনতার দাবি

text: জাতিসংঘ সমুদ্র আইন সম্মেলনে উত্থাপিত চুক্তিটিতে সম্মতি দেবার ১০ বছরের মধ্যে কোন দেশ তার ২০০ নটিকাল মাইল অঞ্চলের সীমানা বর্ধন করার জন্য দাবি জানাতে পারে। এ কারণে নরওয়ে (১৯৯৬ সালে সম্মতি দেয় ), রাশিয়া (১৯৯৭), কানাডা (২০০৩) এবং ডেনমার্ক (২০০৪) বেশ কিছু প্রকল্প হাতে নেয় যাতে কিছু উত্তর মহাদেশীয় অঞ্চল তারা নিজেদের দখলে নিতে পারে। চুক্তিটিতে মার্কিন যুক্তরাষ্ট্র স্বাক্ষর করলেও এখনও সম্মতি দেয়নি। মার্কিন রাষ্ট্রপতি জর্জ ওয়াকার বুশ মার্কিন সিনেটকে ২০০৭ সালের ১৫ই মে সম্মতি দেবার অনুরোধ জানান মার্কিন সিনেটের সম্মতির ব্যাপারটি বর্তমানে প্রক্রিয়াধীন আছে।


title: এশিয়া

text: ম্যাপলক্রফট, বৈশ্বিক ঝুঁকি বিশ্লেষক প্রতিষ্ঠান, ২০১০ সালে সম্পাদিত একটি জরিপ ১৬টি দেশ জলবায়ু পরিবর্তনে অত্যন্ত ঝুঁকিপূর্ণ বলে চিহ্নিত হয়েছে। প্রত্যেক জাতির ঝুঁকি ৪২টি সামাজিক, অর্থনৈতিক এবং পরিবেশগত সূচক দ্বারা নির্ণিত, যা পরবর্তী ৩০ বছর সময়ে জলবায়ু পরিবর্তনের প্রভাব পড়বে। এশিয়ার দেশগুলো বাংলাদেশ, ভারত, ভিয়েতনাম, থাইল্যান্ড, পাকিস্তান ও শ্রীলংকা, ১৬টি দেশের মধ্যে ছিল যারা জলবায়ু পরিবর্তনে চরম ঝুঁকির সম্মুখীন। কিছু পরিবর্তন ইতোমধ্যেই ঘটছে। উদাহরণস্বরূপ, ভারতের ক্রান্তীয় অংশে আধা-শুষ্ক জলবায়ুতে, তাপমাত্রা ১৯০১ থেকে ২০০৩-এর মধ্যে ০.৪ °সে বেড়েছে। ২০১৩ সালে ইন্টারন্যাশনাল ক্রপ রিসার্চ ইনস্টিটিউট ফর সেমি-এ্যারিড ট্রপিক্স (ICRISAT) দ্বারা একটি গবেষণায়, জলবায়ু পরিবর্তনের সঙ্গে মানিয়ে নিতে এশিয়ার কৃষি ব্যবস্থায় বৈজ্ঞানিক পন্থা ও কৌশল খোঁজার লক্ষ্যে পরিচালিত হয়, যার ফলে দরিদ্র ও অসহায় কৃষকদের উপকার হবে। গবেষণায় সুপারিশ করা হয় স্থানীয় পরিকল্পনার মধ্যে জলবায়ু তথ্য ব্যবহারের উন্নতি এবং আবহাওয়া ভিত্তিক কৃষি পরামর্শ সেবা শক্তিশালীকরণ, গ্রামীণ পরিবারের আয়ের বহুমুখীকরণ উৎসাহী করা, উন্নত প্রাকৃতিক সম্পদ সংরক্ষণের ব্যবস্থা গ্রহণ তথা ভূ-পৃষ্ঠস্থ পানি পূর্ণ করা, বন আচ্ছাদন করা, নবায়নযোগ্য শক্তি ব্যবহার করার জন্য কৃষকদের প্রণোদনা প্রদান।


title: সাগর

text: সমুদ্রে বিভিন্ন ধরনের ব্যাক্টেরিয়া, প্রোটিস্ট, শৈবাল, উদ্ভিদ, ছত্রাক ও প্রাণীর সন্ধান পাওয়া যায়। এই জন্য সমুদ্রে একটি বৈচিত্র্যময় সামুদ্রিক বাসস্থান ও বাস্তুতন্ত্র গড়ে উঠেছে। এই জাতীয় বাসস্থান ও বাস্তুতন্ত্র সমুদ্রের উপরিতলের সূর্যালোকিত জলভাগ ও তটরেখা থেকে উল্লম্বভাবে শীতল ও অন্ধকার সমুদ্রতলস্থ ক্ষেত্রের জলের উচ্চচাপযুক্ত সুগভীর অংশ এবং উত্তর মেরু অঞ্চলের বরফের তলায় স্থিত শীতল জল থেকে অক্ষরেখা বরাবর গ্রীষ্মমণ্ডলীয় অঞ্চলের বর্ণবৈচিত্র্যময় প্রবাল প্রাচীরগুলি পর্যন্ত প্রসারিত রয়েছে। উদ্ভিদ ও প্রাণীদের বেশ কিছু প্রধান গোষ্ঠীর বিবর্তন ঘটেছে সমুদ্রে। জীবনের উৎপত্তিও সম্ভবত সমুদ্রেই ঘটেছিল।


title: বাংলাদেশের বন্দরের তালিকা

text: বাংলাদেশ একটি নদীমাতৃক দেশ। এখানে সুদূর অতীতকাল থেকেই নদীপথে পণ্য ও যাত্রী পরিবহন ব্যবস্থা রয়েছে। এছাড়া দেশের সমুদ্র উপকূলে গড়ে উঠেছে বৃহৎ সমুদ্র বন্দর।


title: কালো সোনার দেশে

text: জ্বালানী তেলে বিস্ফোরণ ঘটছে, বৃহত্তর রাষ্ট্র গুলি চিন্তিত। যুদ্ধের সম্ভাবনা দেখা দেওয়ায় টিনটিন গেল খবর সংগ্রহে। জড়িয়ে পড়লো খেমেদের 'বাবেল আর' এবং আমিরের রেষারেষির মধ্যে। মরুভূমি অধ্যুষিত এলাকায় তেলে বিস্ফোরণের কারন অনুসন্ধান করতে থাকে। সে আরো খোঁজ নিতে ড. মূলারের বাড়িতে গোপনে হানা দেয় এবং ধরা পড়ার মুহুর্তেই নাটকীয় ভাবে তাকে উদ্ধার করতে আসেন ক্যাপ্টেন হ্যাডক। ড মূলার আসল অপরাধী জানার পর টিনটিন ও ক্যাপ্টেন গাড়িতে করে তাকে ধাওয়া করে। মূলারের হাত থেকে আমিরের বিচ্ছু ছেলে আবদুল্লাকে উদ্ধার করতে যায় টিনটিন।


title: জাহাজ ভাঙ্গা শিল্প

text: উন্নয়নশীল দেশগুলোর বদৌলতে জাহাজ ভাঙ্গা শিল্প পুরো বিশ্বে খুব দ্রুত ছড়িয়ে পড়ছে। মূলত যেসব পণ্যবাহী বা যাত্রীবাহী জাহাজের মেয়াদ শেষ হয়ে যায়, সেসব জাহাজের মালিকেরা ঐ জাহাজগুলো উন্নয়নশীল দেশগুলোতে বিশেষ করে দক্ষিণ এশিয়ার দেশগুলোতে তা বিক্রি করে। প্রতি বছর প্রায় গড়ে ৬০০ টি পুরানো জাহাজ দক্ষিণ এশিয়ার মত দেশগুলোতে কাটা হচ্ছে। জাহাজ ভাঙ্গা শিল্পকে কেন্দ্র করে এসব দেশের সমুদ্র সৈকতগুলোতে গড়ে উঠেছে বড় বড় রিসাইক্লিং ইন্ডাস্ট্রি। যেসব এলাকায় এ ধরনের ইন্ডাস্ট্রি গড়ে উঠেছে সেসব এলাকার অর্থনীতির মূল চাকা এই ইন্ডাস্ট্রিকেই কেন্দ্র করে আবর্তিত হয়। এই শিল্প যেভাবে একদিকে অর্থনীতিকে প্রভাবিত করছে অন্যদিকে সমগ্র বাস্তুসংস্থানের উপর বিরূপ প্রতিক্রিয়া সৃষ্টি করছে।


title: ব্ল্যাক নেকড স্পিটিং কোবরা

text: এই সর্প প্রজাতিটি খুব দেখা যায় এবং উপ-সাহারান আফ্রিকার অধিকাংশ জায়গায় বিস্তৃর্ন অঞ্চল জুড়ে এদের পাওয়া যায়। আফ্রিকার পশ্চিম, পূর্ব এবং মধ্যভাগে এবং দক্ষিণ আফ্রিকার কিছু অংশে এদের বসবাস। তবে কঙ্গো অববাহিকার রেইন ফরেস্টে এরা অনুপস্থিত। অ্যাংগোলা, বেনিন,বুরকিনা ফাসো,ক্যামেরুন, সেন্ট্রাল আফ্রিকান রিপাবলিক, চাদ, ডেমোক্রেটিকরিপাবলিক অফ কঙ্গো (কেন্দ্রস্থল বাদ দিয়ে), কঙ্গো, ইথিওপিয়া, গাবন, ঘানা, গিনি-বিসসান, কেনিয়া,লাইবেরিয়া, মালি, নাইজেরিয়া,সেনেগাল,সিয়েরা লিওন,গাম্বিয়া, সুদান,তানজেনিয়া, সোমালিয়া, টোগো, উগান্ডা এবং জাম্বিয়াতে এই প্রজাতির সাপের অবস্থান নথিভুক্ত হয়েছে। উত্তর আফ্রিকা, বোস্তোয়ানা,জিম্বাবোয়ে,সুইজারল্যান্ড,মোজাম্বিক অথবা নাম্বিবিয়ার অধিকাংশ স্থানে প্রাপ্ত পূর্বতন তথ্য অনুযায়ী "" অথবা "" এর উল্লেখ রয়েছে, যাদের পূর্বে "N. nigricollis"এর উপপ্রজাতি ভাবা হতো।


title: আমাজন অরণ্য

text:
আমাজন অরণ্য (পর্তুগীজ:"Floresta Amazônica or Amazônia"; স্প্যানিশ:"Selva Amazónica, Amazonía or usually Amazonia"; ফরাসি:"Forêt amazonienne"; ডাচ:"Amazoneregenwoud"), আমাজন জঙ্গল নামেও পরিচিত যা দক্ষিণ আমেরিকার আমাজন নদী বিধৌত অঞ্চলে অবস্থিত বিশাল বনভূমি। ৭০ লক্ষ বর্গকিলোমিটার অববাহিকা পরিবেষ্টিত এই অরন্যের প্রায় ৫৫ লক্ষ বর্গ কিলোমিটার এলাকাটি মূলত আর্দ্র জলবায়ু দ্বারা প্রভাবিত। ৯ টি দেশ জুড়ে এই অরণ্য বিস্তৃত। আমাজন অরণ্য ৬০% রয়েছে ব্রাজিলে, ১৩% রয়েছে পেরুতে এবং বাকি অংশ রয়েছে কলম্বিয়া, ভেনেজুয়েলা, ইকুয়েডর, বলিভিয়া, গায়ানা, সুরিনাম এবং ফরাসি গায়ানা। পৃথিবী জুড়ে যে রেইনফরেস্ট তার অর্ধেক টাই এই অরণ্য নিজেই। নানা রকম প্রজাতির বাসস্থান হিসেবে সমৃদ্ধ এই আমাজন।এই বনে প্রায় ৩৯০ বিলিয়ন বৃক্ষ রয়েছে যেগুলো প্রায় ১৬০০০ প্রজাতিতে বিভক্ত।
যুক্তরাষ্ট্রের একজন বিজ্ঞানী আশংকা প্রকাশ করেছেন যে আমাজন অরণ্য আগামী ৫০ বছরের মধ্যে বিলীন হয়ে যেতে পারে। ব্যাপক অপরিকল্পিত বন নিধন ই হবে এর কারণ। পেনিসিলভেনিয়া স্টেট বিশ্ববিদ্যালয়ের পরিবেশ বিজ্ঞানের অধ্যাপক জেম্‌স্ এল্‌কক বিবিসি কে দেয়া এক সাক্ষাৎকারে এই তথ্য প্রদান করেন। তার মতে জটিল প্রতিক্রিয়া নামক পরিবেশ সম্পর্কিত প্রক্রিয়ায় এমনটা ঘটতে পারে।
আমাজন অরণ্যের গুরুত্ব অনেক। পৃথিবীর ২০% অক্সিজেন আসে আমাজন থেকে। আমাজন পৃথিবীতে প্রাকৃতিক সপ্তাশ্চার্যের একটি। এই বনের নদী বা আমাজন নদী বেশির ভাগ নদীর উৎস। এই নদী বিশ্বে প্রচুর পানির যোগান দিয়ে থাকে। এছাড়া ৪৫ লাখ প্রজাতির পোকামাকড় আছে। এছাড়া ৪২৮ প্রজাতির উভচর, ৩৭৮ প্রজাতির সরিসৃপ এবং ৪২৭ প্রজাতির স্তনপায়ী প্রাণী আছে। এছাড়া আমাজন নদীতে ৩০০০ প্রজাতির মাছ ও জলজ প্রাণী আছে।


title: দক্ষিণ আমেরিকার ভাষা

text: কারিব, আরাওয়াক ও টুপি দক্ষিণ আমেরিকার তিনটি প্রধান ভাষাপরিবার। কারিব ভাষাগুলি আমাজন নদীর উত্তরের অঞ্চলটির মূলত পূর্ব অংশে প্রচলিত। আরাওয়াক ভাষাগুলি আমাজনের উত্তর-পশ্চিমে ও দক্ষিণে প্রচলিত; এগুলি এককালে ক্যারিবীয় দ্বীপপুঞ্জেও প্রচলিত ছিল। টুপি পরিবারের ভাষাগুলি আমাজন নদীর দক্ষিণে অবস্থিত ব্রাজিলীয় এলাকাগুলিতে এবং প্যারাগুয়েতে প্রচলিত। গুয়ারানি নামের একটি টুপি ভাষাকে প্যারাগুয়ের জাতীয় ভাষা হিসেবে গ্রহণ করা হয়েছে।


title: আর্জেন্টিনা

text: পাম্পাস এবং বিস্তীর্ণ ঊষর পাতাগোনীয় ভূপ্রকৃতির রোমান্টিক হাতছানি সত্ত্বেও আর্জেন্টিনা মূলত একটি নগরকেন্দ্রিক রাষ্ট্র। দেশটির রাজধানী বুয়েনোস আইরেসকে ঘিরে থাকা আধুনিক ও ব্যস্ত শহরতলীগুলি পাম্পাসের পূর্ব অংশে ছড়িয়ে পড়েছে। বুয়েনোস আইরেস দক্ষিণ আমেরিকার সবচেয়ে বেশি ঘনবসতিপূর্ণ ও আন্তর্জাতিক শহরগুলির একটি। উচ্ছ্বল রাত্রিজীবন এবং স্থাপত্যশৈলীর কারণে এটিকে প্রায়ই প্যারিস ও রোমের সাথে তুলনা করা হয়। ১৯শ শতকের শেষভাগে ও ২০শ শতকের শুরুর দিকে ইতালি, স্পেন ও ইউরোপের অন্যান্য দেশ থেকে লক্ষ লক্ষ অভিবাসী এখানকার শিল্পকারখানাগুলিতে জীবিকা নির্বাহ করার লক্ষ্যে দেশান্তরী হন। বৃহত্তর বুয়েনোস আইরেস এলাকাতে আর্জেন্টিনার প্রায় এক-তৃতীয়াংশ জনগণ বাস করে। দেশটির অন্যান্য প্রধান শহরগুলির মধ্যে আছে আটলান্টিক মহাসাগরের উপকূলস্থিত মার দেল প্লাতা, লা প্লাতা ও বাইয়া ব্লাঙ্কা এবং দেশের অভ্যন্তরভাগে অবস্থিত রোসারিও, সান মিগেল দে তুকুমান, কর্দোবা ও নেউকেন।


title: আরাওয়াক

text: "আরাওয়াক ভাষাগোষ্ঠীর" ভাষাগুলির উদ্ভব যতদূর সম্ভব দক্ষিণ আমেরিকার উত্তর অংশে বর্তমান ভেনিজুয়েলা ও কলম্বিয়ার ওরিনোকো নদী অববাহিকা অঞ্চলে। পরবর্তীকালে এরা বিশাল এক অঞ্চল জুড়ে ছড়িয়ে পড়ে। ইউরোপীয়দের আগমণের সময় এরা দক্ষিণ আমেরিকার সবচেয়ে বড় ভাষাগোষ্ঠীতে পরিণত হয়েছিল। সমগ্র ওরিনোকো অববাহিকার পাশাপাশি আমাজন নদী অববাহিকা, ক্যারিবীয় দ্বীপপুঞ্জ, কিউবা, হাইতি, প্রভৃতি দ্বীপাঞ্চল, এমনকী মধ্য আমেরিকার বেশ কিছু অঞ্চলেও তাদের বসতি স্থাপিত হয়েছিল। আর যে জাতির লোকেরা নিজেদের "আরাওয়াক" বলে দাবি করতো, সেই লোকোনোরা বাস করতো দক্ষিণ আমেরিকার উত্তর উপকূল বরাবর আজকের গায়ানা, সুরিনাম, ফরাসি গায়ানায় ও ক্যারিবীয় সাগরে আজকের জামাইকা দ্বীপ ও ত্রিনিদাদের কিছু অংশে।


title: মিসমি

text: মিসমি () হচ্ছে আন্দিজ পর্বতমালার পেরু অংশে অবস্থিত একটি আগ্নেয় পর্বতচূড়া। সমুদ্রপৃষ্ঠ থেকে এটির উচ্চতা প্রায় ৫,৫৯৭ মিটার (১৮,৩৬৩ ফুট)। এটির ওপরে অবস্থিত একটি হিমবাহকে ১৯৯৬ সালে দক্ষিণ আমেরিকার অন্যতম প্রধান নদী আমাজনের পানির সবচেয়ে বড় উৎস হিসেবে শনাক্ত করা হয়, এবং এটি নিশ্চিত করা হয় ২০০১ সালে। ও পরবর্তীকালে পুনরায় তা প্রমাণিত হয় ২০০৭ সালে। মিসমি থেকে উৎপন্ন পানি কুইব্র্যাডাস, কারহুসানাটা, এবং অ্যাপাশেটার মধ্য দিয়ে প্রবাহিত রিও আপুরিমাক নদীতে গিয়ে পড়ে, যা পরবর্তীকালে উকায়ালি, মারানন নদীর সাথে যৌথভাবে মূল আমাজন নদীতে এসে পড়ে।


title: আমাজন নদী

text: আমাজন নদী দক্ষিণ আমেরিকায় অবস্থিত এবং এটি পৃথিবীর দ্বিতীয় দীর্ঘতম নদী। এর উৎসস্থল পেরুর আন্দিজ পর্বতের নেভাদো মিস্‌মি নামক চূড়া হতে। আমাজন নদী দক্ষিণ আমেরিকার প্রায় ৩০০০ মাইল পাড়ি দিয়ে পাঁচটি দেশ বিধৌত হয়ে আটলান্টিক মহাসাগরে গিয়ে পড়েছে। এই নদী যে পরিমাণ জল ধারণ করে তা বিশ্বের যেকোন নদীর তুলনায় বেশি। আমাজন নদী যেখানে সাগরে গিয়ে মিশেছে সেখানে প্রতি সেকেন্ডে ৪.২ মিলিয়ন ঘন ফুট জল সাগরে গিয়ে পড়ে। বর্ষা মৌসুমে এই পরিমাণ গিয়ে দাঁড়ায় প্রায় ৭ মিলিয়ন ঘন ফুট।


title: কোকোয়া

text: কোকো বা কোকোয়া দক্ষিণ আমেরিকার আমাজন উপত্যকার উদ্ভিদ। যার বীজ থেকে চকলেট তৈরি হয়। মধ্য আমেরিকার আরও কয়েকটি দেশে এর চাষ সম্প্রসারিত হয়েছে ক্রমান্বয়ে। তারপর আফ্রিকার আইভরি কোস্ট, ঘানা, নাইজেরিয়া ও ক্যামেরুনে এর চাষ শুরু হয়। এরপর এশিয়ার মালয়েশিয়া, ইন্দোনেশিয়া ও নিউগিনিতে সূচনা হয় এর চাষ। দক্ষিণ ভারত ও উড়িষ্যা রাজ্যেও এর চাষ দেখা যায়।


title: দাবানল

text: গত তিরিশ বছরে দক্ষিণ আমেরিকার আমাজন অরণ্য, আফ্রিকার কঙ্গো বর্ষাবন এলাকা এবং ইন্দোনেশিয়ার সুমাত্রা দ্বীপের মিলিয়ন মিলিয়ন একর এলাকার বৃক্ষ ধ্বংস করে জুম এবং নিয়মিত চাষাবাদের জমি বের করা হয়েছে। উর্বরা শক্তি কম হবার কারণে কয়েক বছর পরেই আবার নতুন করে পোড়াতে হচ্ছে বন-বনানী। যে কারণেই আগুন জ্বলুক, বড় ধরণের আগুনের কিছু উটকো আচরণও আমাদের চোখে পড়ে। দাবানলে পোড়া সাইবেরিয়ার তাইগা বনের ধোঁয়া ৩ হাজার মাইল দূরে জাপানের ওসাকা শহরকে অন্ধকার করে দিয়েছে, অস্ট্রেলিয়ার ব্ল্যাক ফ্রাইডে বুশ-ফায়ারের ছাই উড়ে গিয়ে পড়েছে ২ হাজার মাইল দূরের নিউজিল্যান্ডে।


title: আন্দিজের কন্ডর

text: আন্দিজের শকুন দক্ষিণ আমেরিকার সান্তা মার্তা পর্বতসহ আন্দিজ পর্বতমালায় বাস করে। উত্তরে এদের বিস্তার শুরু হয়েছে ভেনেজুয়েলা এবং কলম্বিয়ায় যেখানে এরা এখন খুবই বিরল প্রজাতির পাখি, এরপর আন্দিজ পর্বত ধরে দক্ষিণে গেলে ইকুয়েডর, পেরু এবং চিলি, বলিভিয়ার মধ্য দিয়ে এবং আর্জেন্টিনার পশ্চিমাংশ থেকে তিয়েরা দেল ফুয়েগো পর্যন্ত এদের দেখতে পাওয়া যায়। ১৯ শতকের প্রথম দিকে ভেনেজুয়েলার পশ্চিমাংশ থেকে তিয়েরা দেল ফুয়েগো পর্যন্ত পুরো আন্দিজ অঞ্চল জুড়ে কন্ডোরের বাস ছিলো কিন্তু মানুষের কারণে এদের সংখ্যা ব্যাপক হারে হ্রাস পাচ্ছে। এদের বসবাসের জায়গা হচ্ছে উন্মুক্ত ঘাসের জমি এবং আলপাইন এলাকা। এরা খোলা, জংগলহীন এলাকা পছন্দ করে যেখানে আকাশ থেকে ভূমি স্পষ্ট দেখতে পাওয়া যায়।


title: পের উন পুনিয়ো দি দল্লারি

text: আ ফিস্টফুল অফ ডলার্‌স (ইংরেজি ভাষায়: A Fistful of Dollars; ইতালীয় ভাষায়: Per un pugno di dollari) সের্জিও লেওনে পরিচালিত ওয়েস্টার্ন চলচ্চিত্র যা ১৯৬৪ সালে মুক্তি পায়। যুক্তরাষ্ট্র ও যুক্তরাজ্যে শুধুমাত্র "ফিস্টফুল অফ ডলার্‌স" নামে মুক্তি পেয়েছিল। ছবির প্রধান চরিত্রে অভিনয় করেছেন ক্লিন্ট ইস্টউড। ১৯৬৭ সালে যুক্তরাষ্ট্রে মুক্তি পাওয়ার পর "স্প্যাগেটি ওয়েস্টার্ন" নামে চলচ্চিত্রের একটি নতুন ধরন জনপ্রিয়তা লাভ করে। এই ছবি আকিরা কুরোসাওয়া পরিচালিত ইয়োজিম্বো (১৯৬১) ছবির একটি অস্বীকৃত পুনর্নির্মাণ। কুরোসাওয়াই নামবিহীন ব্যক্তি-র ধারণা প্রতিষ্ঠিত করেছিলেন। এই বেনামী ব্যক্তিকে সের্জিও লেওনে পশ্চিমা বিশ্বে নিয়ে গেছেন। একই চরিত্রে নিয়ে পরে আরও দুটি ছবি নির্মাণ করেছেন যেগুলোর নাম যথাক্রমে ফর আ ফিউ ডলার্‌স মোর এবং দ্য গুড, দ্য ব্যাড অ্যান্ড দি আগলি। এই তিনটি ছবিকে একত্রে ডলার্‌স ত্রয়ী বলা হয়।


title: পাইরেটস অব দ্য ক্যারিবিয়ান (ধারাবাহিক চলচ্চিত্র)

text: পাইরেটস অফ দ্য ক্যারিবিয়ান () হচ্ছে অ্যাডভেঞ্চার চলচ্চিত্রের একটি ধারাবাহিক। এটি পরিচালনা করেছেন গোর ভারবিনস্কি, এবং চিত্রনাট্য লিখেছেন টেড এলিয়ট ও টেরি রোজিও। চলচ্চিত্র ধারাবাহিকটি প্রযোজনা করেছেন জেরি ব্রুখাইমার। চলচ্চিত্রটির কাহিনী গড়ে উঠেছে একই নামের ওয়াল্ট ডিজনির একটি থিম পার্ক রাইডকে ভিত্তি করে। ধারাবাহিকটির মূল চরিত্রগুলোর মধ্যে আছে, ক্যাপ্টন জ্যাক স্প্যারো (চরিত্র রূপায়নে জনি ডেপ), উইল টার্নার (চরিত্র রূপায়নে অরল্যন্ডো ব্লুম), এবং এলিজাবেথ সোয়ান (চরিত্র রূপায়নে কিরা নাইটলি)। ২০০৩ সালে "" চলচ্চিত্রের মুক্তির মধ্য দিয়ে এই ধারাবাহিকের শুরু। চলচ্চিত্রটির অপ্রত্যাশিত ব্যবসায়িক সাফল্য প্রত্যক্ষ করার পর ওয়াল্ট ডিজনি পিকচার্স এই চলচ্চিত্র ত্রয়ী সম্পূর্ণ করার কাজ শুরু করে। তিন বছর পর ২০০৬ সালে এই ধারাবাহিকের দ্বিতীয় চলচ্চিত্র "" মুক্তি পায়। চলচ্চিত্রের এ পর্বটি অভাবনীয় ব্যবসায়িক সাফল্য লাভ করে। মুক্তির প্রথম দিনেই এটি বিশ্বব্যাপী ব্যবসার রেকর্ড ভঙ্গ করে। বক্স অফিসে এর সর্বমোট আয় ছিলো ১,০৬,৬১,৭৯,৭২৫ মার্কিন ডলার। এটি শত কোটি ডলার আয়ের রেকর্ড করা তৃতীয়, এবং এখন পর্যন্ত বিশ্বের চতুর্থ সর্বোচ্চ আয়কৃত চলচ্চিত্র। এই ধারাবাহিকের তৃতীয় চলচ্চিত্র "" মুক্তি পায় ২০০৭ সালে। এটিও বিশ্বব্যাপী ৯৬ কোটি ডলারেরও বেশি ব্যবসা করে। এখন পর্যন্ত এই ধারাবাহিকের চলচ্চিত্রগুলো বিশ্বব্যাপী সব মিলিয়ে প্রায় ২৭০ কোটি মার্কিন ডলার ব্যবসা করেছে। জনি ডেপ ২০০৮ সালের সেপ্টেম্বরে এই ধারাবাহিকে চতুর্থ চলচ্চিত্র ""-এ অভিনয়ের জন্য চুক্তি স্বাক্ষর করেছেন। ২০১১ সালের ২০ মে এটি মুক্তি পেয়েছে।


title: দ্য উলফ অফ ওয়াল স্ট্রিট (২০১৩-এর চলচ্চিত্র)

text: দ্য উলফ অফ ওয়াল স্ট্রিট ২০১৩ সালে মুক্তিপ্রাপ্ত মার্কিন জীবনী নির্ভর ব্ল্যাক কমেডি অপরাধ বিষয়ক চলচ্চিত্র। এটি পরিচালনা করেছেন মার্টিন স্কোরসেজি। জর্ডান বেলফোর্টের একই নামের জীবনী অবলম্বনে ছবিটির চিত্রনাট্য লিখেছেন টেরেন্স উইন্টার। নিউ ইয়র্ক শহরে একজন স্টকব্রোকার হিসেবে বেলফোর্টের ক্যারিয়ার ও তার নিজের ফার্ম স্ট্র্যাটন ওকমন্টের দুর্নীতি ও ওয়াল স্ট্রিটে জোচ্চুরি তার পতন ঘটায়। এতে জর্ডান বেলফোর্টের চরিত্রে অভিনয় করেছেন লিওনার্দো ডিক্যাপ্রিও, যিনি এই ছবির সহ-প্রযোজকও। বেলফোর্টের ব্যবসায়িক অংশীদার ও বন্ধু ডনি আজফ চরিত্রে অভিনয় করেছেন জোনাহ হিল, তার দ্বিতীয় স্ত্রী নাওমি লাপাগ্লিয়া চরিত্রে মার্গোট রবি, এফবিআই এজেন্ট প্যাট্রিক ডেনহাম চরিত্রে কাইল চ্যান্ডলার। এছাড়া অন্যান্য চরিত্রে অভিনয় করেছেন ম্যাথু ম্যাকনাহে, রব রেইনার, জন ফাভরেও, জোয়ানা লামলি, জন ডুজার্ডিন প্রমুখ। চলচ্চিত্রটিকে স্কোরসেজির অন্যাতম সেরা চলচ্চিত্র হিসেবে গণ্য করা হয় এবং এটি "গ্যাংস অফ নিউ ইয়র্ক" (২০০২), "দ্য অ্যাভিয়েটর" (২০০৪), "দ্য ডিপার্টেড" (২০০৬) ও "শাটার আইল্যান্ড" (২০১০) পরে এটি স্কোরসেজি-ডিক্যাপ্রিও জুটির পঞ্চম চলচ্চিত্র।


title: ওথেলো

text: দি ট্রাজেডি অফ ওথেলো, দি মুর অফ ভেনিস হল উইলিয়াম সেক্সপিয়ারের লিখা একটি ট্রাজেডি নাটক। ধারনা করা হয় এই ট্রাজেডিটি সেক্সপিয়ার ১৬০৩ সালে লিখেছিলেন এবং এটি জিওভান্নি বোক্কাচ্চোর শিষ্য জিওভানি বাতিস্তা জিরান্ডির একটি ইতালীয় ছোট গল্প "উন ক্যাপিতানো মোরো" (একজন মুরিশ ক্যাপটেন) এর ছায়া অবলম্বনে রচিত যা ১৫৬৫ সালে প্রকাশিত হয়। ট্রাজেডিটি প্রধান চারটি চরিত্রকে কেন্দ্র করে গড়ে উঠেছে। এর মধ্যে প্রধান চরিত্রটি হল ওথেলো, যেকিনা ভেনিসিয়ান সেনাবাহিনীর একজন মুরিশ জেনারেল (মুর- মধ্যযুগে মরোক্কোর মুসলিম অধিবাসী) ও তার স্ত্রী ডেসডেমনা। এছাড়া তার ল্যেফটেন্যান্ট ক্যাসিও ও তার বিশ্বস্ত সহচর আইগো। বর্ণবাদ, ঈর্ষা ও ভালবাসার অভিনব সংমিশ্রন এবং বর্তমান সময়ে এর প্রাসঙ্গিকতার জন্য এই ট্রাজেডিটি আজও থিয়েটার, নাটক এবং অপেরাতে বেশ জনপ্রিয়।


title: হামফ্রি বোগার্ট

text:
১৯৩৪ সালে বোগার্ট অভনয় করছিলেন ‘মাস্ক ‘ থিয়াটারে (যা এখন গোল্ডেন থিয়েটার নামে পরিচিত) মঞ্চিত ব্রডওয়ে নাট্যমঞ্চ “ইনভিটেশান টু এ মার্ডার” –এ। প্রযোজক আর্থার হপকিন্স নাটকটি শুনতে পান মঞ্চের বাইরে থেকে, এবং বোগার্টকে ডেকে পাঠান রবার্ট শারউডের “দ্য পেট্রিফাইড ফোরেস্ট”-এ পলাতক খুনী ডুক ম্যান্টির ভূমিকায় অভিনয় করতে। ১৯৩৫ সালে ব্রডহার্স্ট থিয়েটারে “দ্য পেট্রিফাইদ ফরেস্ট” ১৯৭ বার মঞ্চায়িত হয়। নিউ ইয়র্ক সমালোচক ব্রুস এটকিন্স বলেন, “খুউব সুন্দর...একটি মারাত্মক উত্তেজক ওয়েস্টার্ন নাটক...হামফ্রি বোগার্ট তাঁর অভিনয় জীবনের সবচেয়ে ভাল অভিনয় দেখিয়েছেন এখানে।“
ওয়ার্নার ব্রাদার্স ছায়াছবির জন্য নাটকটির স্বত্ত্ব কিনে নেয়। চলচ্চিত্র কোম্পানিটির জন্য “দ্য পেট্রিফাইড ফরেস্ট” ছিল সবচেয়ে উৎকৃষ্ট কারণ তার বিখ্যাত ছিল শহুরে, স্বল্প বাজেটের আয়াকশান ছবির জন্য। নাটকটির অভিনেতা ছিলেন বেটি ডেভিস এবং লেসলি হাওয়ার্ড। প্রযোজনার স্বত্ত্ব ছিল হাওয়ার্ডের এবং তিনি পরিষ্কার জানিয়ে দেন যে তিনি চান বোগার্ট যেন তাঁর সাথে ছবিতে থাকেন।


title: দি ওল্ড কিউরিওসিটি শপ (১৯১১-এর চলচ্চিত্র)

text:
চার্লস ডিকেন্সের দি ওল্ড কিউরিওসিটি শপ থেকে অভিযোজনকৃত এই চলচ্চিত্রটি সংক্ষেপিত করে মাত্র একটি রীলে নেয়া হয়। চলচ্চিত্রে আলোকপাত করা হয় একজন পিতামহকে, যিনি জুয়ার নেশায় দারিদ্র্যের শেষ সীমায় পৌছান। তিনি তাঁর নাতনী, লিটিল নেলকে অত্যন্ত ভালোবাসেন, এবং তাঁর নাতনীর সুখের জন্য সবকিছু করতে তিনি ছিলেন সদা প্রস্তুত। ভাগ্য তাকে সহায়তা করবে এই আশায় সেই পিতামহ অর্থ উপার্জনের জন্য জুয়ার প্রতি আশক্ত হয়ে পড়েন। তার জুয়ার প্রতি প্রবল আসক্তির ফলে তিনি ধীরে ধীরে সব হারাতে থাকেন এবং তাকে উন্মাদাগারে নেয়া হতে পারে এই ভেবে নেল ভীত হয়ে পড়ে। রাতে নেল তাঁর সাথে পালিয়ে যায় এবং মিসেস জার্লির সাথে তারা একটি আশ্রমে আশ্রয় নেয়। সেই পিতামহ জুয়াখেলার মাধ্যমে অর্থ উপার্জনের জন্য নেলের অর্থ হরণ করে নেন। মানুষের ধার শোধ করার জন্য তাঁকে চুরি করতে বাধ্য করা হয়। কিন্তু নেল হস্তক্ষেপ করে এবং তার পিতামহের সহিত আবার পালিয়ে যায়। অত্যন্ত ক্লান্ত এবং দুর্বল স্বাস্থ্য নিয়ে নেল একজন দয়ালু স্কুলশিক্ষকের দেখা পায়। সে তাঁর পায়ের কাছে চেতনা হারিয়ে পরে যাবার আগে সাহায্য ভিক্ষা করে। সেই স্কুলশিক্ষক তাদের দুইজনকেই ভিতরে নিয়ে আসেন, কিন্তু নেলকে বাঁচাতে ইতোমধ্যেই অনেক দেরি হয়ে গেছে, এবং নেল মারা যায়। তার কিছুদিন পরে নেলের কবরের পাশে ভগ্নহৃদয় নেলের পিতামহের মৃতদেহ পাওয়া যায়।এই চলচ্চিত্রটি ডিকেন্সের কাজের সংক্ষিপ্ত অভিযোজন। সমালোচকরা বিশেষভাবে দৃষ্টিগোচর করেন বিস্তারিত বিষয়ের প্রতি এবং একক রীল ফরম্যাটে চলচ্চিত্রটি নির্মাণের ক্ষেত্রে বিভিন্ন সীমাবদ্ধতার প্রতি। খোলা দৃশ্যগুলো ছাড়া চলচ্চিত্রটির পরিবেশ এবং বর্ণনা স্বাভাবিক হিসেবে গণ্য করা যায়। ব্যারি ও'নিল ছিলেন চলচ্চিত্রটির পরিচালক, কিন্তু
চিত্রনাট্য লেখক ও ক্যামেরাম্যানের নাম ছিলো অস্বীকৃত। আরও তথ্য সম্ভাবনা ফিল্ম উৎপাদনের জীবিত অবস্থা উৎপাদন ও কাজের বিবরণ উপর অর্জন হচ্ছে


title: শেক্সপিয়রীয় ট্র্যাজেডি

text: "রোমিও অ্যান্ড জুলিয়েট ", "অ্যান্টনি অ্যান্ড ক্লিওপেট্রা" এবং "ওথেলো" প্রণয়মূলক ট্র্যাজেডি। এই ট্র্যাজেডিগুলি অন্যান্য ট্র্যাজেডির থেকে পৃথক। কারণ এখানে নায়ক নিজের দোষে পতিত হন না, তাঁর পতনের কারণ হয় বর্হিজগতের কোনো বাধা।


title: স্কাই ক্যাপ্টেন অ্যান্ড দ্য ওয়ার্ল্ড অফ টুমরো

text: ছবিটির ক্ষেত্রে সরাসরি অ্যাকশন দৃশ্যের জন্য প্রায় ১০০ জন ডিজিটাল আর্টিস্ট, মডেলার, অ্যানিমেটর এবং কম্পোজিটর মিলে মাল্টি লেয়ার সমৃদ্ধ দ্বিমাত্রিক (টু-ডি) ও ত্রিমাত্রিক (থ্রি-ডি) ব্যাকগ্রাউন্ড তৈরি করা হয়। পুরো ছবিটি হাতে আঁকা স্টোরিবোর্ডের সাহায্যে স্কেচ করা হয় ও পরবর্তীকালে কম্পিউটারে থ্রি-ডি অ্যানিমেটিক্স ব্যবহার করে তৈরি করা হয়। অভিনয়শিল্পীদের সাহায্যে ছবিটির চিত্রধারণের দশ মাস আগে কনরান, লস অ্যাঞ্জেলসের একটি স্টুডিওতে এটির চিত্রধারণ করেন এবং পরবর্তীতে অ্যানিমেটিক্স দ্বারা ছবিটি তৈরি করা হয়। এর ফলে শিল্পীদের ধারণা ছিলো ছবিটি দেখতে কেমন ও তাঁদের ঠিক কী করতে হবে।


title: এম.এস. ধোনি: দ্য আনটোল্ড স্টোরি

text: এম.এস. ধোনি: দ্য আনটোল্ড স্টোরি () হল নিরাজ পাণ্ডে পরিচালিত একটি বলিউডের জীবনী মূলক চলচ্চিত্র। চলচ্চিত্রটি যৌথভাবে প্রযোজনা করেছে র্হৃতি স্পোর্টস ম্যানেজমেন্ট, ইন্সপ্রাইড এন্টারটেইনমেন্ট এবং আদর্শ টেলিমিডিয়া। চলচ্চিত্রটি নির্মিত হয়েছে ক্রিকেট এবং ভারতীয় জাতীয় ক্রিকেট দলের বর্তমান অধিনায়ক মহেন্দ্র সিং ধোনির জীবনীর উপর ভিত্তি করে। সুশান্ত সিং রাজপুত চলচ্চিত্রের প্রধান চরিত্র ধোনির ভূমিকায় অভিনয় করেন। এছাড়াও পার্শ্ব চরিত্রে অভিনয় করেছেন কিরারা আদভানি, হ্যারি তেঙ্গরি, অনুপম খের, রাজেশ শর্মা এবং ভূমিকা চাওলা। চলচ্চিত্রটি ৩০ সেপ্টেম্বর ২০১৬ সালে মুক্তি পেয়েছে। ২০১৬ সালের ১৫ মার্চ আইসিসি টুয়েন্টি২০ বিশ্বকাপের উদ্বোধনের দিন প্রদর্শনীর জন্য একটি অংশ মুক্তি পেয়েছিল।


title: পাইরেটস অব দ্য ক্যারিবিয়ান: দ্য কার্স অব দ্য ব্ল্যাক পার্ল

text: পাইরেটস অফ দ্য ক্যারিবিয়ান: দ্য কার্স অফ দ্য ব্ল্যাক পার্ল () হচ্ছে ২০০৩ সালে মুক্তিপ্রাপ্ত একটি অ্যাডভেঞ্চার চলচ্চিত্র। ওয়াল্ট ডিজনি থিম পার্কের "পাইরেটস অফ দ্য ক্যারিবিয়ান" রাইডের ওপর ভিত্তি করে চলচ্চিত্রটি নির্মিত হয়। চলচ্চিত্রের গল্পে দেখা যায় তরুণ কামার উইল টার্নার (অর‌ল্যান্ডো ব্লুম) ও জলদস্যু ক্যাপ্টেন জ্যাক স্প্যারো (জনি ডেপ) একত্রে অপহরণকৃত এলিজাবেথ সোয়ানকে (কিরা নাইটলি) "ব্ল্যাক পার্ল"-এর অভিশপ্ত নাবিকদের কাছ থেকে উদ্ধারের জন্য এক অভিযানে রওনা হয়েছে। এই অভিশপ্ত নাবিকদলের নেতৃত্ব দিচ্ছেন হেক্টর বারবোসা (জিওফ্রে রাশ)। চলচ্চিত্রটি পরিচালনা করেছেন গোর ভারবিনস্কি ও প্রযোজনা করেছেন জেরি ব্রুখাইমার। এটি এমপিএএ কর্তৃক ওয়াল্ট ডিজনি পিকচার্সের পিজি-১৩ রেটিং পাওয়া প্রথম চলচ্চিত্র। এর আগের সর্বোচ্চ রেটিং ছিলো জি বা পিজি।


title: বেদ

text: ভারতীয় দর্শনের বিভিন্ন শাখা ও সনাতন ধর্মের বিভিন্ন সম্প্রদায় বেদ সম্পর্কে ভিন্ন ভিন্ন অবস্থান গ্রহণ করে থাকে। ভারতীয় দর্শনের যে সকল শাখা বেদের প্রামাণ্যতা স্বীকার করে এবং বেদকেই তাদের শাস্ত্রের প্রমাণ হিসেবে গ্রহণ করে, সেগুলিকে "আস্তিক" শ্রেণীর অন্তর্ভুক্ত করা হয়। অন্যদিকে ভারতীয় দর্শনের লোকায়ত, চার্বাক, আজীবক, বৌদ্ধ ও জৈন প্রভৃতি অন্যান্য শ্রামণিক শাখায় বেদের প্রামাণ্যতা স্বীকৃত নয়। এগুলিকে "নাস্তিক" শ্রেণীর অন্তর্ভুক্ত করা হয়। মতপার্থক্য থাকলেও শ্রামণিক ধারার গ্রন্থগুলির মতো বেদের বিভিন্ন স্তরের বিভাগগুলিতেও একই চিন্তাভাবনা ও ধারণাগুলি আলোচিত হয়েছে।


title: শৈবধর্ম

text:
স্থান, প্রথা ও দর্শন ভেদে শৈবদের ভিন্ন ভিন্ন শাখা রয়েছে। শৈবধর্মের সুবিশাল ধর্মীয় সাহিত্যে একাধিক দার্শনিক মতের উল্লেখ পাওয়া যায়। এর মধ্যে "অভেদ" (অদ্বৈত), "ভেদ" (দ্বৈত) ও "ভেদাভেদ" (অদ্বৈত ও দ্বৈতের মিশ্রণ) শাখা বিশেষভাবে উল্লেখযোগ্য।
"শ্বেতাশ্বেতর উপনিষদ্" (রচনাকাল: খ্রিস্টপূর্ব ৪০০ - ২০০ অব্দ) শৈব দর্শনের প্রাচীনতম গ্রন্থ। এই গ্রন্থেই প্রথম শৈব দর্শন সুসংহতভাবে ব্যাখ্যা করা হয়। "শিব পুরাণ", "লিঙ্গ পুরাণ", "স্কন্দ পুরাণ", "অগ্নি পুরাণ" ও "বায়ু পুরাণ" হল শৈবদের প্রধান পুরাণ গ্রন্থ। এগুলি সবকটিই মহাপুরাণ। শৈবদের প্রধান উপপুরাণগুলি হল "শিব পুরাণ", "সৌর পুরাণ", "শিবধর্ম পুরাণ", "শিবধর্মোত্তর পুরাণ", "শিব রহস্য পুরাণ", "একাম্র পুরাণ", "পরাশর পুরাণ", "বশিষ্ঠ লিঙ্গ পুরাণ" ও "বিখ্যাদ পুরাণ"।


title: দর্শন

text: ভারতীয় দর্শনকে সাধারণত বেদান্ত, মীমাংসা, বৈশেষিক, ন্যায়, সংখ্যা ও যোগ এই ছয়টি শাখায় বিভক্ত বলে বর্ণনা করা যায়। অনেকে আবার সমগ্র ভারতীয় দর্শনকে সনাতনী এবং অসনাতনী এ দুটি বিভাগে বিভক্ত করে দেখান। এই অভিমতে বেদান্তে, মীমাংসা, বৈশেষিক, ন্যায়, সংখ্যা এবং যোগ এই আদি শাখাগুলি হচ্ছে সনাতনী শাখা। এর পরবর্তী বৌদ্ধ, জৈন ও চার্বাক বা লোকায়াত শাখাগুলি হচ্ছে অ-সনাতনী শাখা। ভারতীয় দর্শনের এরূপ বিভাগকরনের কিছুটা ঐতিহাসিক ভিত্তি থাকলেও এ বিভাজন কৃত্রিম। কেননা বস্তুবাদী বা লোকায়ত চিন্তার উদ্ভব সনাতনী ধারার পরে ঘটেছে, এ কথা ঠিক নয়। আদিকাল থেকেই সনাতনী চিন্তাধারার বিরোধী চিন্তা হিসাবে বস্তুবাদী চিন্তাধারারও অস্তিত্বের কথা জানা যায়।


title: হিন্দু দর্শন

text: দর্শনের যে সকল শাখা বেদের প্রামাণ্যতা স্বীকার করে না, সেগুলিকে নাস্তিক দর্শন বলা হয়। নাস্তিক দর্শনগুলির মধ্যে চারটি শাখা প্রধান:


title: ইসলামি দর্শন

text:
ফতোয়া দাবী করে যে, "ফুকাহের সংখ্যাগরিষ্ঠ" [ফিক্ইয়ে বিশেষজ্ঞরা] বলেছেন যে দর্শন অধ্যয়ন করা হারাম এবং এদের মধ্যে কিছু তালিকা রয়েছে:
ইসলামিককিউএ আল-গাজ্জালীকে উদ্ধৃত করে বলেছেন যে, দর্শনের "চারটি শাখা" (জ্যামিতি এবং গণিত, যুক্তিবিজ্ঞান, ধর্মতত্ত্ব এবং প্রাকৃতিক বিজ্ঞান), কিছু প্রাকৃতিক বিজ্ঞান "শরীয়াহ, ইসলাম ও সত্যের বিরুদ্ধে যায়" চিকিৎসা বিজ্ঞান ছাড়া, "প্রকৃতির জন্য কোন গবেষণার প্রয়োজন নেই"।


title: চিন্তা

text: প্রপঞ্চবিজ্ঞান অবশ্য আধুনিক পাশ্চাত্য দর্শনে চিন্তা করার একমাত্র পন্থা নয়। মানসিক দর্শন দর্শনের একটি শাখা যা মন, মানসিক ঘটনা, মানসিক কার্যকলাপ, মানসিক বৈশিষ্ট্য, চেতনা এবং ভৌত শরীরের সঙ্গে তাদের সম্পর্ক, বিশেষ করে মস্তিষ্ক সম্পর্কে চর্চা করে। মন-শরীর সমস্যা, অর্থাৎ শরীর ও মনের সম্পর্ক, সাধারণভাবে মানসিক দর্শনের চর্চার বিষয় হিসেবে দেখা হয়, যদিও সেখানে মন ভৌত শরীরের সঙ্গে সম্পর্কিত কিনা সে বিষয়ে অন্যান্য যুক্তি আছে।


title: হিন্দু দর্শন

text: মধ্যযুগ থেকে ব্রাহ্মণেরা ভারতীয় দর্শনকে আস্তিক ও নাস্তিক – এই দুই ভাগে বিভক্ত করে এসেছে। হিন্দুধর্মের ইতিহাস অধ্যয়ন করলে দেখা যায়, হিন্দু দর্শনের ছয়টি প্রধান শাখা (ষড়দর্শন) খ্রিস্টের জন্মের সমসাময়িক কাল থেকে গুপ্ত সাম্রাজ্য বা খ্রিস্টীয় চতুর্থ শতাব্দীর মধ্যে বিদ্যমান ছিল। এই দার্শনিক শাখাগুলির মধ্যে বৈচিত্র্য ও প্রত্যেকটি প্রধান শাখার মধ্যে মতবাদের বিবর্তনের পরিপ্রেক্ষিতে কোনো কোনো গবেষক অবশ্য প্রশ্ন তুলেছেন যে, হিন্দু দর্শনকে আস্তিক ও নাস্তিক – এই দুই ভাগে ভাগ করার প্রবণতাটি যথেষ্ট বা যথাযথ কিনা তা নিয়ে। অন্যদিকে এমন কিছু দার্শনিক উপশাখাও ছিল, যেগুলির মধ্যে আস্তিক ও নাস্তিক উভয় মতবাদের বৈশিষ্ট্য বিদ্যমান ছিল।


title: ইতিহাস

text: ইতিহাসের দর্শন হল দর্শনের একটি শাখা যেখানে ঘটনাবলীর গুরুত্ব নিয়ে আলোচনা করা হয়, বিশেষ করে মানবীয় ইতিহাস। এছাড়া এই শাখায় এর বিকাশের সম্ভাব্য পরমকারণমূলক সমাপ্তির কথা বিবেচনা করা হয়, যেমন মানবীয় ইতিহাসের পদ্ধতিতে কোন নকশা, কারণ, নীতি, বা সমাপ্তি রয়েছে কিনা। ইতিহাসের দর্শনকে ইতিহাস লিখনধারার সাথে গুলিয়ে ফেলা উচিত নয়। ইতিহাস লিখনধারায় ইতিহাসের পদ্ধতি ও অনুশীলন এবং ইতিহাসকে একটি নির্দিষ্ট একাডেমিক বিষয় হিসেবে এর বিকাশের উপর জোড় দেওয়া হয়। আবার ইতিহাসের দর্শনকে দর্শনের ইতিহাসের সাথে গুলিয়ে ফেলা যাবে না, কারণ দর্শনের ইতিহাস হল একটি নির্দিষ্ট সময় ধরে দর্শনের ধারণাসমূহের বিকাশ।


title: লুডভিগ বোলৎসমানের দর্শন

text: বোলৎসমানের মতে দর্শনের কেন্দ্রীয় বিষয় হচ্ছে অস্তিত্ব এবং জ্ঞানের মধ্যে সম্পর্কে, ইংরেজিতে এই সম্পর্ক বিষয়ক অধ্যয়নকে বলা হয় "নসিওলজি" (Gnoseology) বা "এপিস্টেমোলজি" (Epistemology), বাংলায় জ্ঞানতত্ত্ব। এ নিয়ে তিনি কতটা ভাবতেন তার প্রমাণ পাওয়া যায় তার ক্যালিফোর্নিয়া ভ্রমণ বিষয়ক রচনাটিতে। ইউনিভার্সিটি অফ ক্যালিফোর্নিয়া, বার্কলি ঘুরে এসে তিনি লিখেছিলেন, "বার্কলি একজন বিখ্যাত ব্রিটিশ দার্শনিকের নাম যিনি দর্শনের ইতিহাসে সবচেয়ে বড় নির্বুদ্ধিতার জন্ম দিয়েছিলেন বলা যায়, তিনি এমন একটি দার্শনিক আদর্শিকতার জন্ম দিয়েছিলেন যা বস্তু জগতের অস্তিত্বকেই অস্বীকার করে।"


title: হিন্দু দর্শন

text: হিন্দু দর্শন বলতে বোঝায় প্রাচীন ভারতে উদ্ভূত একগুচ্ছ দর্শনের একটি সমষ্টি। মূল ধারার হিন্দু দর্শনের মধ্যে ছয়টি দার্শনিক শাখা (ষড়দর্শন) বিদ্যমান। এগুলি হল: সাংখ্য, যোগ, ন্যায়, বৈশেষিক, মীমাংসা ও বেদান্ত। প্রাচীন বেদকে জ্ঞানের প্রামাণ্য ও গুরুত্বপূর্ণ উৎস রূপে সাধারণরূপে স্বীকার করা হয় ব'লে এ ষড়দর্শনকে আস্তিক দর্শনও বলা হয়।। প্রাচীন ও মধ্যযুগীয় ভারতে আরও কয়েকটি দার্শনিক শাখার উদ্ভব ঘটেছিল যেগুলি বেদকে অস্বীকার করে কিছুটা একই ধরনের দার্শনিক ধারণা প্রচার করেছিল। এগুলিকে নাস্তিক দর্শন বলা হয়। ভারতীয় নাস্তিক দর্শনগুলি হল: বৌদ্ধধর্ম, জৈনধর্ম, চার্বাক, আজীবক ও অন্যান্য।


title: রাজা মংকুট

text: থাইল্যান্ডের বাইরে, তিনি পরিচিত "রাজা ও আমি" ("কিং এন্ড আই" ) মিউজিক্যাল (১৯৫১) এবং চলচ্চিত্রের (১৯৫৬) 'কিং' বা রাজা হিসেবে। এই চলচ্চিত্রটি "আন্না ও শ্যামদেশের রাজা (আনা এন্ড দি কিং অফ সিয়াম)" চলচ্চিত্রের (১৯৪৬) উপর ভিত্তি করে বানানো। "আন্না ও শ্যামদেশ" চলচ্চিত্রটি আন্না লেনওয়ান্স সম্পর্কে একজন আমেরিকান মিশনারির উপন্যাসের (১৯৪৪) উপর ভিত্তি করে বানানো। আন্না লেনওয়ান্স রাজা মংকুটের দরবারে ১৯৬২ থেকে ১৯৬৭ অবধি ছিলেন।


title: ইনাম আহমেদ

text: ১৯৬৬ থেকে ১৯৭১ সালে ইনাম আহমেদ বেশ কয়েকটি চলচ্চিত্রে অভিনয় করেন। ১৯৬৯ সালে কাজী জহির পরিচালিত "ময়নামতি" চলচ্চিত্রে তিনি জমিদারের ভূমিকায় অভিনয় করেন। পারিবারিক সম্পর্কের টানাপোড়নের গল্প নিয়ে নির্মিত "টাকা আনা পাই" চলচ্চিত্রে তিনি মহাজনের ভূমিকায় অভিনয় করেন। এদুটি চলচ্চিত্রে প্রানবন্ত অভিনয়ের মাধ্যমে তিনি দারুণ খ্যাতি অর্জন করেন। তার অভিনীত অন্যান্য চলচ্চিত্রের মধ্যে "ভাওয়াল সন্ন্যাসী" (১৯৬৬), "আপন দুলাল" (১৯৬৬), "শীত বসন্ত" (১৯৬৮), "জোয়ারভাটা" (১৯৬৯), "নীল আকাশের নীচে" (১৯৬৯) ও "স্বরলিপি" (১৯৭০) উল্লেখযোগ্য।


title: ফতেহ লোহানী

text: দেশবিভাগের পরে তিনি ঢাকায় চলে আসেন। ১৯৫৭ সালে চলচ্চিত্র উন্নয়ন সংস্থা (এফডিসি) প্রতিষ্ঠিত হলে তিনি চলচ্চিত্র নির্মাণে এগিয়ে আসেন। ওই বছরেই তিনি আসিয়া চলচ্চিত্রের নির্মাণ কাজ শুরু করেন। পাশাপাশি পরিচালনা করলেন "আকাশ আর মাটি" চলচ্চিত্রটি। চলচ্চিত্রটি ১৯৫৯ সালে মুক্তি পায়। এ চলচ্চিত্রে নায়িকা হিসেবে সুমিতা দেবী ও নায়ক হিসেবে প্রবীর কুমার ও আমিন অভিনয় করেন৷ এটি ছিল তার পরিচালিত প্রথম পূর্নদৈর্ঘ্য চলচ্চিত্র ও এফডিসি থেকে নির্মিত দ্বিতীয় চলচ্চিত্র। পরের বছর ১৯৬০ সালের ৪ নভেম্বর "আসিয়া" চলচ্চিত্রটি মুক্তি পায়। এই চলচ্চিত্রতেও সুমিতা দেবী-প্রবীর কুমার জুটি অভিনয় করেন। এ চলচ্চিত্রের জন্য তিনি ১৯৬০ সালে শ্রেষ্ঠ বাংলা চলচ্চিত্র হিসেবে পাকিস্তানের প্রেসিডেন্ট পুরস্কার ও পাকিস্তানের সর্বোচ্চ সম্মানজনক নিগার পুরস্কার লাভ করেন।


title: ইদি আমিন

text: ইদি আমিন (১৯২৪ – আগস্ট ১৬, ২০০৩) উগান্ডার তৃতীয় রাস্ট্রপ্রধান যিনি ১৯৭১ সাল থেকে ১৯৭৯ সাল পর্যন্ত উগান্ডা শাসন করে। তিনি পূর্ববর্তী রাস্ট্রপ্রধান মিল্টন অবোতেকে সরিয়ে ক্ষমতা দখল করেন। শুরুর দিকে সাধারণ উগান্ডাবাসী তাকে নিজেদের রক্ষকর্তা বলে মনে করতো। কিন্তু অল্পকিছুদিনের মধ্যেই আমিন তাঁর রাজনৈতিক সমালোচকদের নিষ্ঠুরভাবে দমনের মাধ্যমে তাদের ধারণা ভুল প্রমান করেন। ইদি আমিনের সরকার সর্বপ্রথম যুক্তরাজ্যের সমর্থন অর্জন করেন,যেহেতু পূর্ববর্তী প্রেসিডেন্ট ওবোতে কমিউনিস্টপন্থী ছিলেন। প্রেসিডেন্ট আমিন ছিলেন খুবই হামবড়া স্বভাবের। তিনি নিজেকে তাবৎ পশু ও সমুদ্রের মৎসকুলের অধিশ্বর বলে দাবী করতেন। প্রথমিক শিক্ষা শেষ না করেয়া আমিন নিজেকে ডক্টরেট ডিগ্রিধারী হিসেবে দাবী করতেন। ক্ষমতায় এসে ইদি আমিন বাণিজ্যের উপর স্বদেশের নিয়ন্ত্রন প্রতিষ্ঠা করার সিদ্বান্ত নেন। এর আগে ভারতীয়রা এবং ব্রিটিশরা উগান্ডার বাণিজ্য নিয়ন্ত্রন করতো। আমিন ভারতীয়দের এবং ব্রিটিশদের উগান্ডা ত্যাগে বাধ্য করেন। হঠাৎ বণিক বনে যাওয়া উগান্ডিয়ানদের বাণিজ্যে পূর্ব অভিজ্ঞতা ছিল খুবই কম। তাই উগান্ডার পণ্যা সরবরাহ ব্যাবস্থা ধসে পড়ে। আমিন উগান্ডার সবচেয়ে বড় রপ্তানিখাত কফির উপর রাষ্ট্রিয় নিয়ন্ত্রন প্রতিষ্ঠা করেন।


title: অ্যা নিউ ডে ইন ওল্ড সানা

text: অ্যা নিউ ডে ইন ওল্ড সানা  ২০০৫ সালে ইয়েমেনে তৈরি একটি  রোমান্টিক নাট্য চলচ্চিত্র , যা ইয়েমেনি চলচ্চিত্র ইতিহাসের প্রথম চলচ্চিত্র । এটি ব্রিটিশ নাট্যকার এবং ইয়েমেন পূর্বপুরুষ পরিচালক বাদের বেন হিরসি পরিচালনা করেছেন  এবং আহমেদ আবদালী এই চলচ্চিত্রের প্রযোজনা করেন । এই পুরো চলচ্চিত্রটি ইয়েমেনের রাজধানী সানাতে দৃশ্যধারন করা হয় । চলচ্চিত্রটি মুক্তি পায় ২০০৫ সালে এবং কান ফিল্ম ফেস্টিভালে দেখানো প্রথম ইয়েমেনি চলচ্চিত্র ছিল এটি । ইয়েমেনি প্রথম চলচ্চিত্র হিসাবে সারাবিশ্বে এটি ব্যাপক আলোচনায় আসে । সারা বিশ্বে এই চলচ্চিত্রকে ইয়েমেনিদের জাগরণের চিহ্ন হিসাবে দেখতে শুরু করে । বিভিন্ন দেশের গুরুত্ব পূর্ণ পত্রিকা এবং সংবাদ মাধ্যমে অনেক গুরুত্তের সাথে এটি প্রচার করা হয় ।


title: আজিম

text: আজিম চলচ্চিত্রে আগমন করেন "রাজধানীর বুকে" (১৯৬০)-এ একটি ক্ষুদ্র চরিত্রে অভিনয় দিয়ে। তার বন্ধু রবীন ঘোষ এই ছবির সঙ্গীত পরিচালক ছিলেন। ১৯৫৯ সালে যখন এই ছবির চিত্রায়ন চলছিল, তিনি আজিমকে পরিচালক এহতেশামের সাথে পরিচয় করিয়ে দেন এবং চরিত্রটি পাইয়ে দেন। তিনি "হারানো দিন" (১৯৬১) ছবিতে আরেকটি ছোট চরিত্রে কাজ করার পরে তিনি ইবনে মিজানের অসমাপ্ত "আওর গম নেহি" ছবিতে খলচরিত্রে অভিনয় করেন। পরের বছর তিনি রহমান-রওশন আরা অভিনীত "নতুন সুর" (১৯৬২) ছবিতে খল চরিত্রে অভিনয় করেন। একই বছর তিনি উর্দু ভাষার "পয়সে" ও "বেওয়াকুফ" এবং বাংলা ভাষার "মেঘ ভাঙ্গা রোদ" চলচ্চিত্রে চুক্তিবদ্ধ হন। কাজী খালেক পরিচালিত "মেঘ ভাঙ্গা রোদ" (১৯৬৪) ছবিতে তার বিপরীতে ছিলেন সুজাতা।


title: লিনা হিডি

text: ২০০৫ সালে তিনি অভিনেত্রী পাইপার পেরাবোর সঙ্গে "দ্য কেভ" এবং "ইমাজিন মি অ্যান্ড ইউ" ছবিতে অভিনয় করেন। ব্রুস হান্ট পরিচালিত "দ্য কেভ" ছবিতে তিনি বিজ্ঞানী ক্যাথরিন জেনিংস চরিত্রে অভিনয় করেন। ছবিটি সমালোচকদের কাছে প্রশংসিত হয় নি এবং বক্স অফিসে ব্যবসা করতে পারে নি। ওল পার্কার পরিচালিত রোম্যান্টিক কমেডি-নাট্যধর্মী "ইমাজিন মি অ্যান্ড ইউ" সীমিত পরিসরে মুক্তি পায় এবং ইতিবাচক সমালোচনা লাভ করে। সমালোচকগণ চলচ্চিত্রে হিডির সমকামী চরিত্রে অভিনয়ের প্রশংসা করেছেন; সান ফ্রান্সিসকো ক্রনিকলের মাইক লাসালে বলেন এই অভিনেত্রীর "স্পষ্টবাদী, অলঙ্ঘনীয় আবেদন ও চেহারা রয়েছে এবং বিশেষ করে হাসি যা বুদ্ধিমত্তা, নিখুঁততা এবং প্রচুর বিনোদন প্রদান করে।"


title: ফরেস্ট হুইটেকার

text: তৃতীয় ফরেস্ট স্টিভেন হুইটেকার (; জন্ম: ১৫ জুলাই ১৯৬১) হলেন একজন মার্কিন অভিনেতা, প্রযোজক ও পরিচালক। তিনি ২০০৬ সালে "দ্য লাস্ট কিং অব স্কটল্যান্ড" চলচ্চিত্রে উগান্ডার স্বৈরশাসক ইদি আমিন চরিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কার, গোল্ডেন গ্লোব পুরস্কার, বাফটা পুরস্কার, স্ক্রিন অ্যাক্ট্ররস গিল্ড পুরস্কার ও ন্যাশনাল বোর্ড অব রিভিউ পুরস্কারসহ অসংখ্য সমালোচনামূলক পুরস্কার লাভ করেন।


title: আইদেউ

text:
আইদেউ () ২০০৭ সালেত মুক্তিপ্রাপ্ত, অরূপ মান্নার দ্বারা পরিচালিত প্রথম অসমীয়া চলচ্চিত্র "জয়মতী"র নামভূমিকায় অভিনয় করা আইদেউ সন্দিকৈর জীবনী-ভিত্তিক চলচিত্র। ছবিটিতে আইদেউ সন্দিকৈ এর নিজের দৃশ্যও সম্বলিত হয়েছে। অবশ্য ছবিটি মুক্তির আগেই তাঁর মৃত্যু হয়।
ছবিটিতে'৫৪-তম রাষ্ট্রীয় চলচ্চিত্র পুরস্কারের 'শ্রেষ্ঠ অসমীয়া ছবি'র সম্মান লাভ করেনআইদেউর নির্মাণের কাজ আরম্ভ হয় ২০০২ সালে ও মুক্তি দেওয়া হয় ২০০৭ সালে । ছবিটির কাহিনী ও চিত্রনাট্য লেখা হয়েছিল আইদেউ সন্দিকৈর সাথে অরূপ মান্নার কথোপকথনের সময়। নগাঁওর ত্রিনয়ন মিডিয়া ফাউণ্ডেশনের বেনারে ছবিটি নির্মাণ করা হয়।


title: জাকির নায়েক

text: তিনি চলচ্চিত্রে মুসলিমদের চিত্রায়িত করার সমালোচনা করে বলেন, "ইসলামের ইমেজকে হেয় করার জন্য হলিউডে এত শত শত চলচ্চিত্র বানানো হয়েছে যে, একজন মুসলিমকে "আল্লাহু আকবার" বলতে শুনলেই একজন অমুসলিম ভয় পেয়ে যায়, ভাবে যে সে হয়তো তাকে খুন করতে আসছে। যদি কেউ আসলেই ভালো ইসলামকে জানতে চায়, তাকে ইসলামের বিশুদ্ধ সূত্রকে পড়তে হবে; মহিমান্বিত কুরআন ও হাদিস বাদ দিয়ে এর অনুসারীদের (মুসলিমদের) দিকে তাকানো হল সেই গাড়িচালকের প্রসঙ্গের মত যার বেপরোয়া গাড়িচালনার কারণে দুর্ঘটনা ঘটলেও তার দ্বারা চালানো সর্বশেষ হালনাগাদকৃত মারসিটিজ গাড়িকেই ওই দুর্ঘটনার জন্য দোষ দেয়া হয়। উদাহরণ হিসেবে সর্বশ্রেষ্ঠ মুসলিম হলেন সর্বশেষ ও চূড়ান্ত বার্তাবাহক নবী মুহাম্মাদ, তার উপর শান্তি বর্ষিত হোক।" এছাড়াও তিনি "সালমান রুশদির মত ইসলামের সমালোচনাকারী মুসলিমদের তুলে এনে তাদেরকে পদক দিয়ে পুরস্কৃত করার জন্য" গণমাধ্যমের সমালোচনা করেন এবং বলেন, "যদি কোন মুসলিম কোন মহৎ কাজ করে, তারা হয়তো তাকে তার কাজের কৃতিত্ব দেয় কিন্তু তার ধর্মকে এড়িয়ে যায় অথবা তার মুসলিম নামকে বদলে দেয়; যেমন প্রাচ্যের অ্যারিস্টটল "আভিসেনা" যার প্রকৃত নাম ছিল "আলী ইবনে সিনা"।"


title: কার্ট হকিন্স

text: ব্রায়ান মায়ার্স (জন্ম: এপ্রিল ২০, ১৯৮৫) হলেন একজন মার্কিন পেশাদার কুস্তিগীর এবং প্রবর্তক। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্র্যান্ডে কার্ট হকিন্স নামে কুস্তি করেন। তিনি পূর্বে ২০০৬-২০১৪ পর্যন্ত ডাব্লিউডাব্লিউইর সাথে সংযুক্ত ছিলেন, কিছু সময় স্বাধীন সার্কিটে কুস্তি করা পর তিনি পুনরায় ২০১৬ সালে ডাব্লিউডাব্লিউইতে ফিরে এসেছেন।


title: রয়্যাল রাম্বল (২০১৮)

text: এই অনুষ্ঠানে সর্বমোট ৯টি ম্যাচের আয়োজন করা হয়েছে, যার মধ্যে ৩টি প্রাক-অনুষ্ঠান ম্যাচ অন্তর্ভুক্ত ছিল। এই ম্যাচগুলোর পটভূমি এবং ফলাফল ডাব্লিউডাব্লিউই দ্বারা পূর্বাহ্নে নির্ধারিত ছিল, যেখানে র এবং স্ম্যাকডাউন উভয় ব্র্যান্ডের কুস্তিগীর অন্তর্ভুক্ত ছিল। ডাব্লিউডাব্লিউইর সাপ্তাহিক টেলিভিশন অনুষ্ঠান মান্ডে নাইট র, স্ম্যাকডাউন লাইভ এবং ডাব্লিউডাব্লিউই ২০৫ লাইভ-এর ("২০৫ লাইভ" ডাব্লিউডাব্লিউইর স্বতন্ত্র ক্রুজারওয়েট বিভাগ) হচ্ছে মাধ্যমে এই ম্যাচগুলোর পটভূমি নির্মিত হয়েছিল। রয়্যাল রাম্বলের ইতিহাসে প্রথমবারের মতো এবার ২টি রয়্যাল রাম্বল ম্যাচ অনুষ্ঠিত হয়েছে। ঐতিহ্যের অংশ হিসাবে, ৩০ জন পুরুষ কুস্তিগীর রেসেলম্যানিয়া ৩৪-এ ওয়ার্ল্ড চ্যাম্পিয়নশিপের জন্য লড়াই করার সুযোগ অর্জন করার জন্য রয়্যাল রাম্বল ম্যাচে প্রবেশ করেছে, বিজয়ী কুস্তিগীর র-এর ডাব্লিউডাব্লিউই ইউনিভার্সাল চ্যাম্পিয়নশিপ অথবা স্ম্যাকডাউনের ডাব্লিউডাব্লিউই চ্যাম্পিয়নশিপের মধ্যে যেকোন একটির চ্যাম্পিয়নকে চ্যালেঞ্জ করেছে। এই অনুষ্ঠানে প্রথমবারের মতো নারী রয়্যাল রাম্বল ম্যাচ অনুষ্ঠিত হয়েছে। যেখানে ৩০ জন নারী কুস্তিগীর রেসেলম্যানিয়া ৩৪-এ নারী চ্যাম্পিয়নশিপের জন্য লড়াই করার সুযোগ অর্জন করার জন্য রয়্যাল রাম্বল ম্যাচে প্রবেশ করেছে, বিজয়ী কুস্তিগীর র-এর ডাব্লিউডাব্লিউই র নারী চ্যাম্পিয়নশিপ অথবা স্ম্যাকডাউনের ডাব্লিউডাব্লিউই স্ম্যাকডাউন নারী চ্যাম্পিয়নশিপের মধ্যে যেকোন একটির চ্যাম্পিয়নকে চ্যালেঞ্জ করেছে।


title: ডাব্লিউডাব্লিউই ২০৫ লাইভ

text: ডাব্লিউডাব্লিউই ২০৫ লাইভ, সহজ ভাষায় ২০৫ লাইভ হল ক্রীড়া বিনোদন টেলিভিশন প্রোগ্রাম। এটি একটি সরাসরি পেশাদার কুস্তি অনুষ্ঠান, যেটি ডাব্লিউডাব্লিউই দ্বারা পরিচালিত। এই অনুষ্ঠানটি ডাব্লিউডাব্লিউই নেটওয়ার্কে সম্প্রচারিত হয়। এই অনুষ্ঠানে শুধুমাত্র ক্রুজারওয়েট বিভাগের কুস্তিগীররা কুস্তি করেন। এই অনুষ্ঠানে কুস্তি করা সকল কুস্তিগীরদের অজন ২০৫ পাউন্ড বা তার নিচে।


title: ডাব্লিউডাব্লিউই

text: ২5 মে, ২01২ তারিখে, ডাব্লু ডব্লুএইচই ব্র্যান্ড এক্সটেনশনের একটি রিল্যাচের ঘোষণা দেয়, যা "নতুন যুগ" হিসাবে বিল করে। এই ঘোষণার পর, রায় এবং স্ম্যাকডাউন এখন প্রতিটি তাদের নিজস্ব অনন্য রোস্টার, ঘোষক, রিং সেট / দড়ি, এবং চ্যাম্পিয়নশিপ বৈশিষ্ট্য। কোন প্রদর্শনীতে কোন কুস্তিগীর উপস্থিত হবে তা নির্ধারণের জন্য একটি খসড়া স্থান গ্রহণ করা হয়েছিল। স্ম্যাকডাউন এছাড়াও বৃহস্পতিবার থেকে মঙ্গলবার রাতে স্থানান্তরিত হয়, যা 19 জুলাই শুরু হয়েছিল (পূর্বের খসড়াটির রাতের) এবং পূর্ববর্তী রেকর্ডকৃত বিন্যাসের পরিবর্তে বাতাস লাইভ। [45]


title: রয়্যাল রাম্বল (২০১৮)

text: রয়্যাল রাম্বল (২০১৮) ছিল একটি পেশাদার কুস্তি প্রতি-দর্শনে-পরিশোধ (পিপিভি) ইভেন্ট এবং ডাব্লিউডাব্লিউই নেটওয়ার্কের একটি অনুষ্ঠান, যা প্রধানত র এবং স্ম্যাকডাউন ব্র্যান্ডের কুস্তিগীরদের মধ্যে অনুষ্ঠিত হয়েছিল। এখানে একই সাথে এনএক্সটি ব্র্যান্ডের বেশ কিছু কুস্তিগীর সকলকে চমকে দিয়ে উপস্থিত হয়েছিল। এই অনুষ্ঠানটি ২০১৮ সালের ২৮শে জানুয়ারিতে পেন্সিল্‌ভেনিয়ার ফিলাডেলফিয়ার ওয়েলস ফার্গো সেন্টারে অনুষ্ঠিত হয়েছে। এটি ছিল ৩১তম বার্ষিক রয়্যাল রাম্বল অনুষ্ঠান, যেখানে প্রথমবারের মতো নারী রয়্যাল রাম্বল ম্যাচ অনুষ্ঠিত হয়েছে, অতএব এইবারই প্রথম কোন রয়্যাল রাম্বলে দুইটি রয়্যাল রাম্বল ম্যাচ অনুষ্ঠিত হয়েছে।


title: সিজারো (কুস্তিগীর)

text: ক্লাউডিও এস. কাস্টাগনলি (জন্ম: ডিসেম্বর ২৭, ১৯৮০), অধিক পরিচিত তার রিংয়ের নাম সিজারো নামে (যেটি তার পূর্বের নাম এন্টোনিও সিজারো এর সংক্ষিপ্ত রুপ), হলেন সুইশ পেশাদার কুস্তিগীর। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্র্যান্ডে কুস্তি করেন। তিনি পূর্বে রিং অফ অনারে (আরওএইচ), বিভিন্ন স্বাধীন সার্কিটে কুস্তি করেছেন। যার মধ্যে উল্লেখযোগ্য হলো: প্রো রেসলিং গেরিলা (পিডাব্লিউজি), কমবাট জোন রেসলিং (সিজেডডাব্লিউ) এবং জাপানের প্রো রেসলিং নোয়াহ। তিনি হচ্ছেন বর্তমান ডাব্লিউডাব্লিউই র ট্যাগ টিম চ্যাম্পিয়ন (শেইমাসের সাথে) যেটি তার তৃতীয় রাজত্ব।


title: লিটা (কুস্তিগীর)

text: অ্যামি ক্রিশ্চিন ডুমাস (জন্ম এপ্রিল ১৪, ১৯৭৫) একজন আমেরিকান পেশাদার কুস্তিগীর এবং গায়ক যে তার রিং নেম লিটা নামে অধিক পরিচিত। তিনি বর্তমানে ডাব্লিউডাব্লিউইর সাথে বিশ্লেষক হিসেবে চুক্তিবদ্ধ হয়েছে। সে ২০০০ থেকে ২০০৬ সালে পর্যন্ত ডাব্লিউডাব্লিউই তে নিয়মিত কুস্তি করেছে, এরপর স্বল্প সময়ের জন্য উপস্থিত থাকত। তাকে ২০১৪ সালে ডাব্লিউডাব্লিউই হল অফ ফেম এ অন্তর্ভুক্ত করা হয়।


title: বেইলি (কুস্তিগীর)

text: পামেলা রোজ মার্টিনেজ (জন্ম: জুন ১৫, ১৯৮৯) হলেন একজন মার্কিন পেশাদার কুস্তিগীর। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্র্যান্ডে বেইলি নামে কুস্তি করেন। তিনি একজন সাবেক ডাব্লিউডাব্লিউই র নারী চ্যাম্পিয়ন।


title: জ্যাক রাইডার (কুস্তিগীর)

text: কার্ডোনা ২০০৪ সালে হতে পেশাদারি কুস্তি শুরু করেন। তখন তিনি স্বাধীন সার্কিটে কার্ট হকিন্সের সাথে দলগতভাবে খেলতেন। পরবর্তীতে তারা ডাব্লিউডাব্লিউইতে ডাব্লিউডাব্লিউই ট্যাগ টিম চ্যাম্পিয়নশীপ জয়লাভ করে। ২০০৯ সালে দল বিভক্তের পর, কার্ডোনা "ইসিডাব্লিউতে" কুস্তি করেছেন। ২০১০ সালে ইসিডাব্লিউ শেষ হয়ে যাওয়ার পর, তিনি ডাব্লিউডাব্লিউইর বিভিন্ন অনুষ্ঠানে উপস্থিত হন। ২০১১ সালে, তিনি ইউটিউবে একটি ওয়েব সিরিজ প্রকাশ করেন, যার নাম "জেড! ট্রু লং আইল্যান্ড স্টোরি" যেখানে তিনি নিজেকে ডাব্লিউডাব্লিউইর "ইন্টারনেট চ্যাম্পিয়ন" হিসেবে স্বীকৃতি প্রদান করেন। তার এই চ্যাম্পিয়নশীপটি ডাব্লিউডাব্লিউই দ্বারা স্বীকৃত নয়। তার এই উপস্থিতি এবং সামাজিক যোগাযোগ মাধ্যমের ব্যবহার তাকে অনেক অনুরাগী জুগিয়েছে। এরই ফল স্বরূপ তিনি ডাব্লিউডাব্লিউইতে একটি বড় চরিত্র পেয়েছেন।


title: ডাব্লিউডাব্লিউই

text: পুরাতন দিনগুলিতে, সারা দেশ জুড়ে কুস্তিগীরদের দৌড় ছিল, প্রত্যেকে নিজের সামান্য স্বামীর দায়িত্বে ছিলেন। প্রতি সামান্য প্রভু তার প্রতিবেশী সামান্য প্রভু অধিকার সম্মান। কোন takeovers বা ছাপ অনুমতি দেওয়া হয়। মার্কিন যুক্তরাষ্ট্রে এই ক্ষুদ্র সাম্রাজ্যের 30 টিরও হয়তো ছিল এবং আমি যদি আমার বাবাকে কিনে নিতাম তবে তাদের 30 টি এখনও ভেঙ্গে পড়বে এবং সংগ্রাম করবে। আমি, অবশ্যই, যারা সামান্য প্রভুদের কোন আনুগত্য ছিল। [22] আমেরিকান রেসলিং অ্যাসোসিয়েশনের (এডাব্লিউএ) প্রতিভা হલ્ક হোগানকে নিয়োগ দেওয়ার সময় ম্যাকমাহন উল্লেখযোগ্য আকর্ষণ অর্জন করেছিলেন, যিনি কুস্তিটির বাইরে জনপ্রিয়তা অর্জন করেছিলেন, বিশেষত রকি তৃতীয় চলচ্চিত্রে তার চেহারাটির জন্য। [23] ম্যাকমাহন হোগানের প্রতিদ্বন্দ্বী হিসাবে রড্ডি পাইপারে স্বাক্ষরিত হন এবং তারপরে কিছুদিন পরেই জেসি ভেন্টুরা ঘোষক হিসাবে স্বাক্ষরিত হন। অন্যান্য কুস্তিগীররা জিমি স্নুকা, ডন মুরাকো, দ্য আয়রন শিক, নিকোলাই ভলকফ, জাঙ্কয়ার্ড কুকুর, পল অর্ন্দরফ, গ্রেগ ভ্যালেন্টাইন এবং রিকি স্টামবোটের মতো রস্টারসে যোগ দেন। পরবর্তীতে ডাব্লুডব্লিউএফ-তে যোগদানকারী অনেক কুস্তিগীর প্রাক্তন এডাব্লিউএ বা এনডব্লিউএএ প্রতিভা ছিল।


title: যৌন পৃথকীকরণ

text: যৌন পৃথকীকরণ () হল একটি লিঙ্গ পার্থক্যবিহীন জাইগোটের মাঝে নারী বা পুরুষের মধ্যকার পার্থক্যসূচক বৈশিষ্ট্যগুলো সুস্পষ্টরূপে বেড়ে ওঠার প্রক্রিয়া। নারী এবং পুরুষ জাইগোট থেকে ফেটাসে পরিণত হয়, এরপর নবজাতক, শিশু, কিশোর এবং এভাবে একপর্যায়ে প্রাপ্তবয়স্ক হয়ে ওঠে, এর সঙ্গে যৌন ও লিঙ্গীয় পার্থক্যগুলো বিভিন্ন ধাপে বিকাশ লাভ করে: এগুলো হল জিন, ক্রোমোজোম, গোনাড, হরমোন, শারীরস্থান এবং মনস্তত্ত্ব।


title: চান্নাপাতনা খেলনা

text: এই শিল্পটি বিভিন্ন সময়ে বিভিন্ন আঙ্গিকে পরিবর্তিত হয়েছে;ঐতিহ্যবাহী গজদন্ত-কাঠ ছাড়াও, অন্যান্য কাঠ যেমন- রবার,ডুমুর, দারুবৃক্ষ, পাইন এবং সেগুণ গাছ ও ব্যবহার করা হয়। প্রস্তুত প্রক্রিয়া যে কয়টি ধাপে সম্পন্ন হয়- কাঠ প্রক্রিয়াকরণ, কাঠ পাকান, নির্দিষ্ট পরিমাপে কাঠ কাটন, কাঠ সাফ এবং খোঁদাই করে খেলনা করণ, রং করণ এবং অবশেষে সজ্জিত পণ্যটিকে ঘর্ষণ মার্জন। শাকসবজির রং কালারিং প্রক্রিয়াতে ব্যবহার করা হয় যাতে খেলনা এবং পুতুল শিশুরা নিরাপত্তার সাথে ব্যবহার করতে পারে। ২০০৬ সাল মোতাবেক,চান্নাপাতনায় ৬০০০ এর ও অধিক লোক, ২৫৪ টি বাড়িতে তৈরি হস্তশিল্পে এবং ৫০ টি ছোট ছোট ফ্যাক্টরিতে কাজ করত এবং এসব খেলনা তৈরি করত। কর্ণাটক হস্তশিল্প উন্নয়ন কর্পোরেশন (KHDC) বাজারজাত করণের সার্বিক সহযোজিতা করে। সবচেয়ে পুরনো এবং জনপ্রিয় প্রস্তুতকারী সংস্থা ভারত আর্ট এন্ড ক্র্যাফট উদ্ভাবনী পণ্য তৈরি করে থাকে।